
»Minä olen se hyvä paimen.»

Joh. 10: 11.

Autuas on se kansa, jonka Jumalana Herra
on, se suku, jonka Hän on itsellensä
perinnöksi
valinnut.

Ps. 33: 12.

Joka pysyy minussa ja minä hänessä,
hän
tuottaa paljon hedelmää, sillä ilman
minua
ette voi tehdä mitään.

Joh 15: 5.

Minä muistan liittoni sinun kanssasi
nuoruutesi
päivinä ja vahvistan sinulle
ijankaikkisen
liiton.

Hes. 16: 60.

Kiitos olkoon Jumalalle hänen
sanomattomasta
lahjastaan!

2 Kor. 9: 15.

Rauhan Jumala, joka on kuolleista
palauttanut
hänet, joka ijankaikkisen liiton veren
voimasta
on se suuri lammasten paimen, Herramme
Jeesuksen, hän saattakoon teidät
kykeneviksi
kaikkeen hyvään työhön, tekemään
hänen tahtoansa, ja tehköön teissä
mitä on
hänelle otollista, Jeesuksen Kristuksen
kautta,
jolle olkoon kunnia ijankaikkisesta
ijankaikkiseen!
Amen.

Hebr. 13: 20, 21.

Halleluja! Kiittäkäät Herraa, sillä
Hän on
hyvä, sillä hänen armonsa pysyy
ijankaikkisesti!

Ps. 106: 1.

Helsingissä 1923.
Osakeyhtiö Weilin & Göös Aktiebolag.

Sanaan!

On autuasta Isän lapsi olla. –
Jos toisinaan en nääkään kasvojaan,
mut aina Hän on sama Sanassaan
ja siinä lastaan katsoo suosiolla.

On aina rauhan ajatukset Hällä,
edessään suuri uhri Golgatan,
mi meille avannut on taivahan,
johon ei pääse kukaan vähemmällä.

Ei paina syntein taakka partioita,
kun ne jo nosti Kristus Jeesus pois.
Ken meiltä autuuttamme ryöstää vois,
kun meill' ei enää luetakaan noita!

Oi, uskon heikkoutta! — Se se estää
mua nauttimasta täyttä autuuttain!
Et ota, Isä, minkä kerran sain,
mut anna, anna usko mikä kestää!

Vie minut Sanaan, Sanaas uskomahan,
vain siitä sielu ravintonsa saa!
Se muutoin on kuin muokkaamaton maa,
siis auta, auta uuteen opintahan!

Sun Henkes valo, Herra, yksin johtaa
taivaasees minut, sokea kun oon.
Sun Henkes kanssa yksin taisteloon
voin käydä, muuten minut surma kohtaa.

Et hylkää Sä, et jätä Sä, kun
käännyn
Sun puolees, Herra, Sanaas turvaten!
En ilman sitä tule toimeen, en,
vaan Henkes avutta mä näännyn,
näännyn.

On autuasta Herran oma olla,
Hän vaikka itsens' salaa toisinaan!
Hän aina sama ompi Sanassaan
ja siinä lastaan katsoo suosiolla.

A. O. W.

-- 7 --

Herra elää!

»Kristuksen ylösnouseminen on»,
sanoo Krummacher,
»Jumalan amen ja ihmiskunnan
halleluja.»»
Ja apostoli Paavali kirjoittaa
Korinttolaisille:
»Jos Kristus ei ole herätetty, niin
teidän uskonne on turha ja te olette
vielä
synneissänne; sittenhän Kristuksessa
nukkuneetkin
ovat kadotetut. Jos olemme panneet
toivomme
Kristukseen ainoastaan tämän elämän
ajaksi, niin olemme kaikkia muita
ihmisiä surkuteltavammat.»

1 Kor. 15: 17—19.

— Niin, silloin
olemme iäksi kadotetut eikä meillä
ole mitään
syytä eikä oikeutta sanoa
halleluja. Mutta jos
Jumala on herättänyt Kristuksen
kuolleista, niin
on hän sillä myöskin lausunut amenensa
siihen
työhön, jota Kristus oli lähetetty
täyttämään.
Ja se työ on ilonaihe, joka on
aiheuttava riemu
huutoja kaikessa iankaikkisuudessa. Se
on oleva
ihmiskunnan halleluja. —

Kuolema ja katoavaisuus ovat kolkkoja
tosiasioita
ihmiselle, ja ne ovat myöskin hänen
julmia
ja mahtavia vihollisiaan. Ja kuolema
syvällisimmässä
merkityksessään, iankaikkinen

kuolema, on sama kuin helvetin
käsittämätön
tuska ja kauhu. Oi, kunpa säästyisimme
niiden
tuttavuuteen joutumasta!

Sekä kuolema ja katoavaisuus että
iankaikkinen
kadotus ovat synnin seurauksia ja ovat
eriämättömiä
syntisestä ihmisestä. »Niinkuin
yhden ihmisen
kautta synti tuli maailmaan, ja synnin
kautta kuolema, niin kuolema on tullut
kaikkiin
ihmisiin, koska kaikki ovat syntiä
tehneet.»

Room. 5: 12.

Synti asuu siis jokaisessa ihmisessä. Ja
Jumalan
sana vakuuttaa monin paikoin sekä
vanhassa
että uudessa testamentissa, ettei kukaan
voi vapauttaa
itseään siitä. Ja kaikki ovat myös
sentähden
kuoleman alaisia. Eikä kuolema toimi
ainoastaan sillä hetkellä, jolloin
sydän, pakahtuu,
vaan se toimii kaiken aikaa, minkä
ihminen vaeltaa
maan päällä. Koko elämä on
kuolemista.
Lapsi, joka ensi kerran hengittää
keuhkoillaan,
tuntee tuskaa, joka saa sen
huutamaan. Kuolema
se kylmällä kädellään koskettaa
vastasyntynyttä
lasta. Ja se jatkaa myöskin
hävitystyötänsä,
kunnes sydän särkyy. Eikä kuolemaa
vastaan
ole mitään muuta keinoa kuin että
ihminen
niin muuttuu koko olennoltaan, että
hänestä
tulee pyhä, puhdas ja vanhurskas. Ja se
on mahdotonta
ihmiselle, mutta mahdollista Jumalalle
yksin ja ainoastaan Jeesuksen Kristuksen
kautta.

Sovittaakseen velan, pyyhkiäkseen
pois synnin,
poistaakseen kuoleman, kukistaakseen
perkeleen
ja saattaakseen ihmisen takaisin siihen,
niihin hän alkujaan oli määrätty,
ei Jumala ole
säästänyt omaa Poikaansakaan, vaan
on antanut
hänet alttiiksi kaikkien meidän
edestämme.

Hebr. 2: 14;
Room. 8: 32.

»Sillä mikä oli mahdotonta
lain tehdä, koska se oli heikentynyt
lihan

kautta, sen Jumala teki, kun lähetti
oman Poikansa
syntisen lihan kaltaisuudessa ja synnin
tähden ja tuomitsi synnin lihassa.»

Room. 8: 3.

»Alussa oli Sana, ja Sana oli Jumalan
tykönä,
ja Sana oli Jumala. Ja Sana tuli lihaksi
ja asui
meidän keskuudessamme, ja me katselimme
hänen
kirkkauttaan, kirkkautta sellaista kuin
ainokaisella
Pojalla on Isältä, ja hän oli täynnä
armoa
ja totuutta.»

Joh. i: l, 14.

— Sillä tavalla on Jumala
ryhtynyt suureen tehtäväänsä meidän
nostamiseksemme
ja ikuiseksi pelastukseksemme.
Jumala tuli ihmiseksi, mutta pyhäksi
ja puhtaaksi
ihmiseksi. Mutta hän alentui vielä
alemmaksi,
niinkuin on kirjoitettu: »Sen, joka
ei synnistä
tiennyt, hän meidän edestämme teki
synniksi,
jotta me hänessä tulisimme Jumalan
vanhurskaudeksi.»

2 Kor. 5: 21.

Kun Kristus tehtiin
synniksi, tehtiin hänet myös kuoleman
alaiseksi,
mutta se tapahtui kaikki hänen vapaan
tahtonsa
mukaisesti. »Minä panen henkeni,
ottaakseni
sen takaisin. Ei kukaan ota sitä
minulta, vaan
minä panen sen itsestäni.»

Joh. 10: 17, 18.

Hän
otti kuoleman sen kaikkein syvimmässä
merkityksessä.
Hän kärsi kuoleman kauhut
kuolemattomassa
sielussaan, niinkuin, hän sanoo:
»Sieluni on
kovin murheellinen kuolemaan asti.»

Matt. 26: 38.

Kuolemaa tuskineen ja kauhtuneen tässä
merkityksessä
emme voi nähdä emmekä käsittää
ajassa. Se, minkä voimine nähdä,
on vain pieni
pisara Jeesuksen
kärsimisestä. Kuitenkin näemme
hänen kärsimisensä historiasta, että
hän hikoili
verta Getsemanessa, että hänen
ruumiinsa
raadeltiin ja että hän riippui
naulittuna ristinpuulla.
Ja kun hän oli henkensä antanut,
puhkaistiin
hänen kylkensä, jolloin epäilemättä
hänen
sydämensä tuli lävistetyksi.

Niinpä on siis hänkin, iankaikkinen
elämä itse,
taipunut tuon. kammottavan vihollisen,
kuoleman
alaiseksi. Jos hän ei ylösnousemisensa
kautta
olisi murtanut kuoleman valtaa, silloin
olisi kauheata
olla ihminen. Kaikki olisi synkkää,
toivotonta.
Hänen ystävänsäkin joutuivat
hämmennyksiin,
menettivät toivonsa ja sulkeutuivat
lukittujen
ovien taakse hänen kuoltuaan. He
sanoivat:
»Me toivoimme hänen olevan sen,
joka oli
lunastava Israelin.»

Luuk. 24: 21.

Nyt oli heidän
toivonsa sammunut. Oi, miten pimeä
ja raskas
olikaan nyt elämä, ja kuolema sitäkin
kamalampi!

Herran ystävillä täällä maan
päällä on usein
pimeitä päiviä. Mutta minkälaista
olisikaan, jos
synti, kuolema ja perkele olisivat
voittaneet
myöskin kalliin Vapahtajamme?

Mutta ylistetty olkoon suuri ja armorikas
voitonruhtinaamme:
Hän elää! Pääsiäisauringon
valo voi nyt loistaa kaiken synnin,
hädän ja toivottomuuden
pimeyden lävitse. Se loisti myöskin
hämmentyneille, masentuneille ja
toivottomille
opetuslapsiraukoille. Kun he toivottomina
kulkivat
tietään, kaikui heille äkkiä sanoina:
»Hän
elää.» En tiedä, nukkuivatko
opetuslapset ensinkään
ihanan pääsiäispäivän jälkeisenä
yönä,
mutta sen tiedän, että ennen levolle
menoaan he
kaikki — lukuunottamatta Tuomasta —
ja lisäksi
muutamat naiset olivat saaneet nähdä
hänet.
Heidän sydämensä riemuitsi: »Hän
elää!» Ja
ennenkuin hän astui ylös taivaaseen
täyttääkseen
kaikki ja ollakseen läsnä kaikkialla,
»näyttäytyi
hän yhtä haavaa enemmälle kuin
viidellesadalle
veljelle», joista useimmat olivat vielä
silloinkin
elossa, kun Paavali kauan aikaa
senjälkeen kirjoitti
ensimäisen Korinttolaiskirjeensä,

1 Kor. 15: 6.

Ja sittemmin on se totuus kaikunut
miljoonille
ylhäisille ja alhaisille, rikkaille
ja köyhille
pyhiinvaeltajille ja valaissut heidän
erämaanpolkunsa,
ja yhä vielä kaikuu: »Hän elää!»

Se, että hän elää, tuottaa meille
mitä suurimpia
ja ihanimpia etuja. Ja suurin näistä
eduista
on se, että pelastuksemme esteet ovat
kaikki
raivatut pois tieltä ja että iäisen
kodin portit nyt
ovat avoinna meille kaikille sen kautta,
että hän
elää.

Synti, joka asuu olennossamme, riistää
meiltä
oikeuden ja tekee meidät sopimattomiksi
taivaaseen.
Kun Herra heitti kaikkien meidän synnit
Kristuksen päälle, sulkeutui taivas
haueltakin,
ja hän joutui Jumalan hylkäämäksi
ja riippui
edestämme kiroukseksi tehtynä ristin
puulla.
Ja hän kuoli näiden meidän syntiemme
tähden,
jotka hän silloin kantoi ruumiissaan
ristinpuuhun,

1 Piet. 2: 24.

 Jos hän nyt kuolemassaan ei olisi
ottanut pois kaikkia niitä syntejä,
jotka hän kantoi,
ei hän koskaan olisi noussut
kuolleista. Eikä
ainoakaan ihmisruumis olisi noussut,
sillä ei olisi
ollut mitään kuolleiden
ylösnousemusta.

1 Kor. 15: 16—21.

Ja kaikkien ihmisten sielut olisivat
silloin joutuneet iankaikkiseen tuleen.

Se, että Jeesus elää, on siis
pettämätön ja
kumoamaton todistus siitä, ettei
hänellä ole mitään
syntiä, vaan että hän on sovittanut,
poisottanut
ja maksanut kaikki ne synnit, jotka
olivat
heitetyt hänen päälleen, nimittäin
kaikkien ihmisten
kaikki synnit. Sillä on kirjoitettu:
»Me
vaelsimme kaikki eksyksissä niinkuin
lampaat,
itsekukin meistä poikkesi omalle
tiellensä, mutta
Herra heitti kaikkien meidän synnit
hänen päällensä.»

Jes. 53: 6.
Ja kun Jeesuksen edelläkävijä,
Johannes, edeltäpäin puhui hänen
työstään, niin

hän sanoi: »Katso, Jumalan Karitsa,
joka ottaa
pois maailman synnin!»

Joh. 1: 29.

Jos nyt, kuten jotkut sanovat, synti
otettaisiin
pois vasta silloin, kun ihmiset tulevat
uskoon,
niin silloin hän olisi ainoastaan
uskovaisten syntien
poisottaja, mutta ei maailman, koskapa
koko
maailma ei milloinkaan tule uskomaan
Jeesukseen.
Mutta ylistetty olkoon hänen pyhä
nimensä,
että hän kantoi kaikkien synnit
ruumiissaan! Ja
jos hän on palannut kuolleista, jos hän
on ylösnoussut,
jos hän elää, silloin hän ei enää
kanna
mitään syntejä.

Ottakaamme siis huomioon, ettei hänellä
ollut
mitään omia syntejä, vaan että ne
olivat meidän
syntimme, jotka hän uhrikuolemansa
kautta maksoi.
Mutta kun niin on, silloin olemme me
hänessä
ja hänen kauttaan sekä oikeutetut
että soveliaat
istumaan samalle kirkkausistuimelle
kuin hän,
ja meillä on oikeus samaan autuuteen ja
iloon kuin
hänelläkin. Niin, sellaista sisältyy
siihen todistukseen
hänestä, että hän elää.

Kun hän, iankaikkinen Jumala, tuli
lihaksi,
ihmiseksi, tuli hän samalla sellaiseen
yhteyteen
meidän kanssamme, että kaikki, mitä
hän teki,
sitä hän ei tehnyt itselleen, vaan
meille. Ja
kaikki, mitä hän on ihmisenä,
välimiehenä, sijaisena,
viimaisena pappina ja Vapahtajana, sitä
hän ei ole itselleen, vaan meille. Hän
kuoli meidän
edestämme, ja hän elää meidän
hyväksemme.
Ja tätä saamme luottamuksella pitää
sovituksenamme,
puhtautenamme, vanhurskautenamme
ja täydellisyytenämme sekä ainoana,
mutta
myöskin täysin riittävänä
pelastuksemme toivona.
Me olemme osalliset hänestä ja
kaikesta,
mitä hänellä on ja mitä hän on. Ja
tämä tapahtui
kasteessamme, jossa meidät
uudestisynnytettiin

ja Karitsan verellä todella autuaiksi
tehtiin.

Tiit. 3: 5 —

Meidän on siis otettava huomioon,
ettei Kristus
ole toimittanut pelastusta ja sovitusta
meissä
eikä hävittänyt syntiä meistä,
vaan että hän on
»itsensä kautta toimittanut
puhdistuksen synneistä»,
ennenkuin »istui Majesteetin oikealle
puolelle
korkeuksissa.»

Hebr. 1: 3.

Jos olisi ollut
mahdollista meissä toimittaa se, mitä
hän teki
itsensä kautta, ja jos hän olisi tehnyt
sen, silloin
meidän ei olisi tarvinnut tulla hänen
yhteyteensä,
autuaiksi tullaksemme. Ei; silloin
olisimme ehdottomasti
olleet autuaita sen kautta, mitä me
olisimme olleet itsessämme, uskomatta
häneen.
Mutta älköön kukaan kuvitelko, että
mikään sellainen
on mahdollista. Itse on Jeesus sanonut:
»Se on täytetty.»

Joh. 19: 30.

Mutta älkäämme
luulko, että se on täytetty meissä
tai meidän
kauttamme. Ei; kirjoitettu on:
»Hänestä ja hänen
kauttaan ja häneen on kaikki; hänelle
olkoon
kunnia iankaikkisesti. Amen.»

Room. 11: 36.

»Ja ei ole pelastusta yhdessäkään
toisessa; sillä
ei ole taivaan alla muuta nimeä,
ihmisille annettua,
jossa meidän on pelastuminen.»

Ap. t. 4: 12.

Ja kun apostoli Paavali Efesolaiskirjeen
ensimäisessä luvussa puhuu armon
suurista rikkauksista

(v. 3—13),

sanoo hän kokonaista kahdeksan
kertaa, että meillä ovat ne
Kristuksessa,
siinä rakastetussa.

Joka siis ei tahdo tulla yhdistetyksi
Kristuksen
kanssa, joka ei tahdo uskoa häneen,
se ei voi
päästä nauttimaan sitä, mitä Kristus
on tehnyt
ja niitä hän. on Jumalan edessä
kaikkein hyväksi.
Sille ihmiselle ei ole mitään iloa
siitä, että Kristus
011 kuollut ja nyt elää. Ei, hänen
osansa on päinvastoin
oleva tuska ja kauhu iankaikkisuudessa.

-- 14 --

Kristuksen ylösnousemisen nojalla ei
yksikään
ihmisruumis Voi hävitä, vaan kaikki
nousevat
ylös tuomion suurena päivänä. Autuaat
saavat
sellaisen ruumiin, että he ilman tuskaa
ja täydellisellä
nautinnolla voivat katsella Jumalaa
kasvoista
kasvoihin. Ja kadotetut saavat sellaisen
ruumiin, että he iankaikkisesti voivat
palaa häviämättä.
Kaikki saavat iäti ruumiissaan tuntea
Kristuksen ylösnousemisen voiman, tuntea
sen, että hän elää. Jospa Jumala
saisi meidät
säästää tuntemasta sitä
kadotuksessa!

Ei ole totisesti mikään kuorma eikä
mikään
tappio uskoa Jeesukseen ja nauttia
pelastusta
hänen nimessään. Päinvastoin on
sanomattoman
suuri etu uskoa häneen ja elää hänen
kauttaan.
Jumalan rakkaus on ilmestynyt sillä
tavalla kuin
Johannes sanoo: »Siinä tuli Jumalan
rakkaus
meille ilmi, että Jumala lähetti
ainokaisen Poikansa
maailmaan, jotta me eläisimme hänen
kauttansa.»

1 Joh. 4: 9.

Jäähyväispuheessaan sanoi Jeesus
opetuslapsilleen:
»Vielä vähän aikaa, niin maailma ei
enää näe minua, mutta te näette
minut; koska
minä elän, niin tekin saatte elää.»

Joh. 14: 19.

Se oli juhlapäivä opetuslapsille,
kun hän ilmestyi
heille ylösnousemisensa jälkeen. Nuo
järkyttävät
ja sydäntäsärkevät tapahtumat
Getsemanessa,
häpeäpaalun luona ja Golgatalla
vaihtuivat
nyt riemuhuutoon: »Hän elää!» Siinä
ilosanomassa
on meilläkin juhla keskellä erämaata
ja
valo pimeimmässäkin yössä. Ei
mikään hätä eikä
mikään suru voi pitää puoliaan tätä
ilosanomaa
vastaan, kun Pyhä Henki
armonvälikappaleiden,
sanan ja sakramenttien, kautta ilmaisee
sydämelle,
että hän elää.

Tähän ylösnousseeseen voiton
sankariimme,

Vapahtajaamme ja paimeneemme saamme
me uskoa,
hänen kanssaan seurustella, hänessä
riippua.
Ja mitäpä enempää toivoisimme! Tosin
ovat
taakat toivioretkellämme sekä monet
että raskaat.
Mutta kun Pyhä Henki sanan kautta
suuntaa
silmämme ylösnousseeseen, silloin mekin
näemme, että kaikki kivet, miten suuria
ne lienevätkin,
ovat vieritetyt pois. Niin, tällaista
sisältyy
tuohon kalliiseen totuuteen: »Hän
elää.» —
Eikä hän enää kuole. Paavali sanoo:
»Joka on
kuollut, hän. on vanhurskaantunut pois
synnistä.
Mutta jos olemme kuolleet Kristuksen
kanssa,
niin uskomme saavamme elääkin hänen
kanssaan,
tietäen, että Kristus, sittenkuin
hänet kuolleista
herätettiin, ei enää kuole: kuolema
ei enää vallitse
häntä. Sillä minkä hän kuoli, sen
hän kerta
kaikkiaan kuoli pois synnistä; mutta
minkä hän
elää, sen hän elää Jumalalle. Niin
tekin pitäkää
itsenne synnille kuolleina, mutta
Jumalalle elävinä
Kristuksessa Jeesuksessa, meidän
Herrassamme.»

Room. 6: 7—-ii.

Nyt saamme me, jotka itsessämme aina
olemme
kurjia syntisiä, lähestyä Jumalaa
ja seurustella
luottamuksella hänen kanssaan, koskapa
kallis Vapahtajamme on tuonut meille
»paremman
toivon, jonka kautta lähestymme
Jumalaa» —
paremman kuin vanhan liiton pappeus voi
antaa. »Sillä noita toisia pappeja»
— sanotaan
Hebrealaiskirjeessä — »on tullut
useampia, koska
kuolema ei sallinut heidän pysyä;
mutta tällä on
katoamaton pappeus, sentähden että
hän pysyy
iankaikkisesti, jonka tähden hän myös
voi täydellisesti
pelastaa ne, jotka hänen kauttaan
Jumalan
tykö tulevat, koskapa hän aina elää
rukoillakseen
heidän edestään.»

7: 23—25.

Niin,
hän elää aina »puolustajanamme Isän
tykönä.»

1 Joh. 2: 1.

Siellä painaa hänen kuolemaan asti
kestänyt kuuliaisuutensa ja hänen
verensä ja haavansa
äärettömän paljon enemmän vaa'assa
kuin
kaikki meidän syntimme. Ja hänessä
ja hänen
yhteydessään, johon jo kasteessa olemme
istutetut,
olemme mekin puhtaat, kirkkaat ja
nuhteettomat
Jumalan edessä, ja meillä on hänen
mielisuosionsa.

Hän elää vaaliakseen, hoitaakseen
ja varjellakseen
meitä kaikilta vihollisiltamme, joita
meillä
on itsessämme ja
ympärillämme. Viisaasti, laupiaasti
ja huolellisesti hän punnitsee ne
taakat ja
huolet, jotka ovat tarpeen pitämään
meitä hänen
yhteydessään. Hän ohjaa asiat niin,
»ettei meitä
saa mikään paha kohdata, eikä mikään
vaiva
majaamme lähestyä.»

Ps. 91: 10.

Hän järjestää
nimittäin asiat niin, että kaiken
täytyy vaikuttaa
meidän parhaaksemme.»

Room. 8: 28.

Herra elää ja pitää silmällä
perkeleen ja maailman
murha-aikeita. Ne eivät sentähden voi
tehdä meille vähintäkään vahinkoa,
jollei hän
viisaudessaan sitä salli. Me emme nyt
ole niin
hyljätyltä kuin usein levottomuuden
ja tuskan
aikana pelkäämme.

Jos ei meillä olisi muita pelastuksen
edellytyksiä
kuin jumalanpelkomme, rukouksemme,
valppautemme
ja ponnistuksemme, silloin olisimme
todella auttamattomasti hukassa ajassa
ja iankaikkisuudessa.
Mutta nyt on meillä muita keinoja
ja sentähden hyviä toiveita
kestääksemme
Jumalan edessä ja päästäksemme
onnellisesti läpi
vaarojen ja vihollisten, sillä Herra
elää. Niin,
meillä on tosiaankin syytä laulaa
»Hallelujaa».
Luottakaamme siihen ja käyttäkäämme
todella
sitä, mitä Jumala itse suuressa
laupeudessaan on
meille lahjoittanut. Älkäämme etsikö
tyydytystämme
»lihan himossa, silmäin pyynnössä
ja elä

-- 17 --

män korskassa», sillä se ei ole
Isästä, vaan maailmasta,

1 Joh. 2: 16.

Silloin, me — ehkä piankin —
heräämme huomaamaan, että olemme
pettäneet
itsemme mitä onnettomimmalla ja
kohtalokkaimmalla
tavalla.

Oi, tutustukaamme elävään
ystäväämme,
joka aina seuraa meitä ja on
lähellämme! Oi, mikä
onni olla tuttavallisissa väleissä
hänen kanssaan
ja saattaa rukouksessa kaikki halunsa
hänen tietoonsa!
Se lievittää elämän vaivat, kun
saa elää
siinä varmuudessa, että hänellä on
kaikki valta
taivaissa ja maan päällä, että hän
pitää silmällä
kaikkia ja kaikkea ja olijaa kaikki
asiat, ja kun
saa luottaa hänen omiin sanoihinsa:
»Minä menen
valmistamaan teille sijaa — — — ja
minä tulen
takaisin ja otan teidät tyköni.»

Joh. 14: 1–3.

-- 18 --

Armon lähdeKuin
kotkan siivin sielus ylös lentää,
kun armon lähtehestä juoda saat.
Iloiten iki ilmoihin se entääja
sille aukee autuaitten maat.

Mut lennostaan kun palajaa se jälleen,
Kyll' eteen synnin laakso leviää,
vaan toisen muodon lentos antoi tällen:
ei siinä enää pelkkää hämärää.

On puiden oksissa nyt päivän kultaaja
polullasi säteet leikkivät;
et enää tallaa mustaa murheen multaaja
kyyneleitäs taasen pidätät.

»Oi, älä pelkää», sanoo sulle,
»sa heikko olet, Herra väkevä,
on armo aina uus' armoitetulle,
ei hylkää Hän, jos et vain hylkää
sä».

Äin' armon lisäks armoa on tarpeen,
on niin, ei sitä vailla olla voi;
se öljyä on avattuhun arpeen,
tuo lohdun se, kun sielus vaikeroi.

Kun armon lähteellä saat istuskella
ja vettä siitä sielus ammentaa
kuin onkaan toista silloin taipaleella,
on kuin ois toinen koko synnin maa!

Kuin kotkan siivin silloin sielus
lentää
ja iloitsee kuin leivo konsanaan,
se kevein siivin taivahille entää,
ei paina silloin tomu maisen maan.

A. O. Wialen.

[Kuva]

Karl Mikael Mellberg.

Karl Mikael Mellberg.

»Eloa on paljon, mutta työväkeä
vähän» –
se huokaus on usein noussut Kristuksen
seurakunnan sydämestä varsinkin meidän
päivinämme.
Suomen kirkossa on pitkän aikaa
vallinnut yhä lisääntyvä pappien
puute. Kirkon
paimenten rivit ovat kuoleman kautta
semminkin
viime aikoina huomattavasti harventuneet,
ja
uusia, työmiehiä on vain niukasti
työvainiolle
saatu. Mutta kaikkiviisas Herra, jonka
teitä me
niin vähäsen pystymme ymmärtämään,
menettelee
usein vastoin meidän mieltämme ja
toiveitamme.
Niinpä on hän taaskin työvainiolta
kotiinkutsunut
miehen, joka meidän mielestämme
vielä kauan olisi saanut olla Siionin
muureilla
vartijana, nimittäin Kokkolan
kaupunkiseurakunnan
kirkkoherran Karl Mikael Mellbergin,
joka

19 p:nä joulukuuta. 1922

kutsuttiin pois vartiopaikaltaan.

Tässä kalenterissa oli muutamia vuosia
sitten (1917)
hänen suurella kunnioituksella ja
rakkaudella
kirjoittamansa elämäkerta hänen
isästään,
rovasti C. A. Mellbergistä, Ollen
silloin vielä

reipas ja hyvissä voimissa, 31 vuotta
nuorempi
poismennyttä, iäkästä isäänsä,
hän ei voinut
aavistaa — enempää kuin kukaan
muukaan —
että hän niin pian olisi seuraava
isäänsä sen rajan
yli, jonka tuolta puolen ei kukaan
palaja. Niin
oli kuitenkin suuren taivaallisen Isän
hyvä tahto.
Nyt, vain kuusi vuotta myöhemmin,
on Karl
Mikael Mellbergin läheisen
nuoruudenystävän
kaihoisana, vaikkakin mieluisana
tehtävänä
esittää tämän kalenterin lukijoille
hänen elämänsä
ja toimintansa pääpiirteet.

K. M. Mellberg syntyiIkaalisissa
21 p:nä syyskuuta 1863.
Hänen vanhempansa olivat rovasti
Carl August Mellberg,
joka kuoli Kemiön kirkkoherrana
9. 10. 1915,
ja tämän ensimäinen puoliso
Ida Lovisa v. Pfaler,
joka sai kotiinkutsun jo
1874.
Karl Mikael oli järjestyksessä kolmas
näiden
puolisojen lapsista, joita oli kolme
tytärtä
ja hän, ainoa poika. Kun isä jo 1864
muutti
Uuteenkaupunkiin kappalaiseksi, tuli
poika viettämään
lapsuutensa ajan siellä. Siellä hän
sai myös
ensimäisen kouluopetuksensa alemmassa
alkeiskoulussa,
jossa oli erityisen ankara kuri. Muita
muistoja Uudestakaupungista hän ei
juuri tavannut
kertoa.

Keväällä 1875 astui isä Teerijärven
vastaperustetun
seurakunnan kirkkoherranvirkaan, ja
siten kävi niin, että Mikael Mellberg
syyslukukauden
alussa samana vuonna kirjoitettiin
oppilaaksi
Kokkolan silloisen 4-luokkaisen lyseon
ensimäiselle luokalle, siis sen
kaupungin, jossa
hän mieheksi vartuttuaan oli suorittava
pääasiallisen
elämäntyönsä. Olipa hyvä, etteivät
aikaisemmat
opettajat olleet häntä lellitelleet,
sillä
Kokkolan koulussakin pidettiin poikia
tiukalla.
Järjestys piti olla, ja läksyt piti
osata; muutoin

saatiin korvapuusteja tai karttakeppiä
— jos
tultiin tekemisiin ankarimman opettajan
katissa.
Mikael ei liene kuitenkaan koskaan
joutunut minkäänlaisten
kurinpitotoimien alaiseksi.

Kun Kokkolan koulu oli vain
neliluokkainen,
täytyi niiden oppilaiden, jotka
tahtoivat päästä
yliopistoon, jatkaa opintojaan jossakin
täydellisessä
oppilaitoksessa. Mellberg valitsi Waasan
ruotsalaisen klassillisen lyseon, jossa
hän jatkoi
koulunkäyntiään samalla ahkeruudella
ja tunnollisuudella
kuin Kokkolassakin, niin että hän
keväällä
1883 sai ylioppilaslyyran »vuosi ja
luokka»
suorittamansa koulunkäynnin perästä.

Koulun ylemmillä luokilla oli Mellberg
käyttänyt
hyväkseen vapautta valiten
oppiaineekseen
kreikankielen venäjänkielen sijaan. Se
jo ilmaisee,
että hänen aikomuksensa oli
yliopistossa antautua
jumaluusopilliselle uralle. Niin hän
empimättä
tekikin. Jo perhetraditiot viittasivat
sinnepäin:
sekä isä että isoisä olivat olleet
pappeja, ja lähimmät
sukulaisetkin olivat
pappisperheitä. Tämä
ei kuitenkaan sellaisenaan hänen
päätöstään määrännyt,
vaan se varma kristillinen katsantokanta
ja se lämmin uskonnollinen elämä,
joka oli ollut
vallitsevana näissä perheissä,
varsinkin vanhempien
kodissa, oli jo aikaisin tuossa nyt
ylioppilaaksi
tulleessa nuorukaisessa laskenut pohjan
sille mielenlaadulle, joka tunsi
voimakasta vetoa
papin ihanaan, vaikkakin vastuunalaiseen
kutsumukseen.
Syntymäkotinsa uskonnollisesta
elämästä
kirjoittaa Mikael Mellberg jo mainitussa
isänsä elämäkerrassa näin: »Kodissa
saatiin usein
kuulla hengellistä laulua ja
soittoa. Kotihartautta
harjoitettiin säännöllisesti, jopa
kolmekin kertaa
joka arkipäivä juuri ennen
aterioita. Siinä käytti
perheenisä Lutherin ja Roseniuksen
raamatuntutkisteluja,

pitäen myös aamuin ja illoin yhteisen
rukouksen. Kaikki perheenjäsenet olivat
silloin
koolla, samoin talon
palvelijat. Sitäpaitsi
oli Millä tapana yhdessä puolisonsa
kanssa aikaisemmin
aamulla lukea Fjellstedtin
raamattuteosta.»
Runsaasti tilaisuutta hengelliseen
rakentumiseen
oli siis tämän kodin lapsille tarjona,
mutta mitään ulkonaista pakkoa ei
ollut näiden
hartaudenharjoitusten osanottoon —
eikä sitä
tarvittukaan. He ottivat niihin, osaa
mielellään,
ja Mikael pojassa syntyi vähitellen
sekä rakkaus
Herran sanaan että halu kerran tulla
sanan palvelijaksi.

Opintoaikanaan käytti Mikael Mellberg
myös
ahkerasti hyväkseen niitä tilaisuuksia
hengelliseen
rakentumiseen, joita oli tarjona,
ja niitähän
oli paljon. Yhteisissä
jumalanpalveluksissa hän
kävi säännöllisesti. Tällöin hän,
samoinkuin monet
sen ajan helsinkiläiset, mieluimmin
meni niihin
jumalanpalveluksiin, joissa hengellisenä
puhujana
erittäin etevä pastori Johannes Bäck
saarnasi.
Tämä oli siihen aikaan
Luth. Evankeliumiyhdistyksen
yliasiamiehenä, mutta saarnasi
talvikuukausina
usein Helsingin kirkoissa milloin minkin
helsinkiläispapin sijasta, joka syystä
tai toisesta
tarvitsi apua. — Sangen henkeviä
ja hyödyllisiä
olivat ne »collegia philobiblica»
(raamatunkeskustelukokoukset),
joita jumaluusopillisen
tiedekunnan silloinen esimies, professori
— sittemmin
piispa — Herman Råbergh pani toimeen
asiaaharrastaville jumaluusopin
ylioppilaille.
Näissä viikkokokouksissa kävi
M. uutterasti.
Halulla otti hän osaa myöskin niihin
hengellistä
rakentumista tarkoittaviin kokouksiin,
joita evankelisissa
piireissä pidettiin milloin minkin
osanottajan
kodissa. Kokoonnuttiin esim, Evank.

Yhdistyksen silloisen johtajan,
valtioneuvos Ad.
Mobergin, pastorien Bäckin ja Hildenin,
eläinlääkäri
Silfvastin, kapteeni Grotellin ja
monen muun
luona. Joku pappi taikka jumaluusopin
ylioppilas
selitti lyhyesti ennakolta määrätyn
tekstin —
oli tapana tutkistella jotakin raamatun
kirjaa
järjestyksessä — ja sitten
keskusteltiin veljellisessä
sovussa. — Kolmannen laiset
hartauskokoukset,
joihin M. tuli ottamaan osaa, olivat
ne, joihin
silloisella lähetysjohtajalla, pastori
K. G. Töttermanilla
oli tapana kutsua jumaluusopin
ylioppilaita
herättääkseen heissä harrastusta
pakanalähetystyöhön
ja antaakseen heille tietoja siitä.

Yliopistollisia opintojaan M. ei
erikoisesti jouduttanut,
niin että. hänen papintutkintonsa tuli
suoritetuksi vasta syyslukukauden
lopulla 1890.
Mutta hän tahtoi kypsyä myöskin
elämän koulussa,
ja taloudelliset seikat eivät
pakottaneet
kiirehtimään. Useita lukukausia hän
oleskeli
kotona, avustaen isäänsä
saarnatoimessa, ottaen
osaa pyhäkoulutyöhön y. m.

Kun Mikael Mellberg sitten 17 pnä
tammikuuta
1891 Porvoon tuomiokirkossa vihittiin
saarnavirkaan, lienee hän ollut jotenkin
monipuolisesti
valmistunut tärkeään tehtäväänsä.
Hänet määrättiin, nyt
kirkkoherranapulaiseksi
Sortavalaan, jossa hän oli seuraavan
vuoden helmikuuhun
asti. Senjälkeen avusti hän
määräyksen
mukaan osaksi Parikkalan, kirkkoherraa,
osaksi isäänsä, joka nyt oli sanotun
seurakunnan
kappalaisena, 1 p:ään huhtikuuta 1895,
jolloin
hän tuli v. t. vankilansaarnaajaksi
Lappeenrantaan.
Syyskuun 1 p:stä 1895 toukokuun
1 p:ään
1898 oli M. rukoushuoneensaarnaajana
Wiipurissa,
ollen sen ajan kuluessa määrättynä
pari kertaa
lyhyemmäksi ajaksi muille
paikkakunnille. Toukokuun
1 p:nä 1898

alotti M. virantoimituksensa
sillä paikkakunnalla, jolla hän oli
pysyvä kuolemaansa
asti, nimittäin Kokkolassa, ensin
kappalaisena
ja sitten, kaupungin muodostuttua
itsenäiseksi
kirkkoherrakunnaksi, 1 p:stä toukokuuta
1920 kirkkoherrana.

Sortavalan pitäjä Karjalassa tuli
siis Mellbergin
ensimäiseksi työpaikaksi
papiksivihkimisen
jälkeen. On selvää, että sikäläiset
olot tulivat monessa
suhteessa näyttämään vierailta
hänestä,
joka oli kasvanut Pohjanmaalla. Pitäjä
on hyvin
laaja, matkat joskus hyvinkin
vaivaloiset. Niinpä
esim. saatettiin kelirikon aikana ajaa
hevosella
vain osa kuljettavasta taipaleesta,
toinen osa piti
kulkea selkähevosella, sitten oli
mentävä jalan,
jonka jälkeen sai väsyneenä ja
hiestyneenä asettua
veneeseen ja kulkea pitkät matkat,
saaden loppujen
lopuksi kompuroida ylös jyrkkiä,
jäisiä rantoja.
Sattuipa toisinaan, että Mellbergiä
tultiin
lauantai-iltana hakemaan sairaan luo
niin pitkän
matkan päähän, että koko yö kului
matkaan.
Miten aloitteleva saarnamies silloin
selviäisi seuraavan
päivän saamasta, sitä eivät
seurakuntalaiset
ajatelleet. Heillä oli ollut intoon
nähden
väsymätön Henrik Renqvist
sielunpaimenena,
ja hän ei ollut opettanut heitä
säästämään pappia.
Eipä karttanut nuori apulainenkaan, joka
heille nyt oli lähetetty,
vaivoja. Kyllä hän oli
valmis, satoi taikka paistoi, myöhään
ja varhain
antamaan apuaan. Voi myöskin sattua,
että hän
lauantai-iltana sai vieraita, jotka
tahtoivat puhua
sielunasioista ja istuivat myöhään
yöhön.
Kello 5 tai 6 seuraavana aamuna
saattoivat toiset
jyskyttää ovea samoissa
asioissa. Sellaisia keskusteluja
piti nuori pappi kylläkin opettavaisina
ja rakentavina, mutta voimme käsittää,
että ne

kävivät hänen voimilleen. Kansan
uskonnollinen
katsantokanta oli sen ankaran vakavuuden
leimaama,
joka oli ominaista renqvistiläiselle
»tekoherännäisyydelle»,
niinkuin sitä nimitettiin erotukseksi
Paavo Ruotsalaisen
»tunneherännäisyydestä.»
Ulkonaiselle elämälle asetetaan ankarat
vaatimukset ja erityinen paino pannaan
rukoukselle,
joka aina on toimitettava polvillaan. Kun
Mellbergin ensi kerran oli esiinnyttävä
saarnaajana
Sortavalan kirkossa, antoi eräs vanha,
vakava
kristitty hänelle neuvon polvistua
saarnatuoliin
noustessaan sen alimmalle portaalle,
sillä
siten saavuttaisi hän kerralla kaikkien
paikkakunnan
hurskasten täyden luottamuksen. M.
ei voinut kuitenkaan tuohon ehdotukseen
suostua.
Hän sanoi, ettei hän tahtonut vaikuttaa
kansaan millään ulkonaisilla menoilla,
jotka eivät
kuitenkaan aiheutuneet hänen omasta,
sisäisestä
vakaumuksestaan. Lempeällä,
kärsivällisellä
mielenlaadullaan ja sillä alttiudella,
jolla hän
aina oli valmis heitä palvelemaan,
onnistui M.
joka tapauksessa saavuttamaan hyvin
paljon
ymmärtämystä ja luottamusta noiden
ihmisten
puolelta, joiden syvää vakavuutta
ja vilpitöntä
hurskautta hän piti arvossa niin
suuresti kuin
hänen oma evankelinen katsantokantansa
monessa
suhteessa erosikin heidän
katsantokannastaan.
Monet pienet lahjat ja muistot, joita
hän
sai, olivat todistuksena
siitä. Sortavalassa oli M:llä
onni saada sivistyneiden keskuudesta
lämpimiä
ystäviä ja uskonveljiä. Erityisesti
säilytti hän
rakkaassa muistossa seminaarinlehtorit
Boxströmin
ja Suomalaisen.

Sortavalasta Mellberg määrättiin
Parikkalaan,
jossa hän osaksi oli kirkkoherran
apulaisena,
osaksi avusti isäänsä, joka sairauden
tähden tarvitsi

apua viranhoidossa. Siellä suotiin
hänen
enemmän kuin kolmen vuoden ajan —
lukuunottamatta
lyhyempiaikaista määräystä
Hirvensalmelle —
taaskin olla mitä läheisimmin
yhdistettynä
vanhempain kodin kanssa ja yhdessä
kunnioitetun, iäkkään isänsä kanssa
tehdä iäisyyskylvöä
Herran vainiolla. Siilien aikaan perusti
Mikael Hellberg myöskin oman kodin. Hän
teki
syksyllä 1892 matkan, jolla hän
m. m. vieraili
Tampereen silloisen kappalaisen
K. O. Fontellin
luona, jonka läheinen ystävä hän
opintoajoistaan
asti oli ollut ja jonka rouva oli M:n
serkku. Siellä
solmittiin nyt tuttavuus, joka hyvin
pian muuttui
lämpimäksi tunteeksi ja johti
kihlaukseen 1893
ja avioliittoon 21 pnä syyskuuta 1894,
sinä päivänä,
jona M. täytti 31 vuotta. Se henkilö,
josta näin
tuli Mikael Mellbergin puoliso, oli
Naima Palmen,
syntynyt 24.2.1869 Ikaalisissa, jossa
hänen jo tällöin
kuollut isänsä oli ollut ruununvoutina
ja joka
oli Mellberginkin syntymäseutu. Heille
siunautui
avioliitossaan viisi lasta, poika ja
neljä tytärtä,
joista viimemainituista vanhin, heidän
rakas Margitinsa,
kuitenkin otettiin heiltä pois 20 p:nä
toukokuuta
1906, sinä päivänä, jona hän
täytti 10
vuotta.

Maaliskuun 18 p:nä 1895 Hellberg
suoritti
pastoraalitutkinnon Porvoon
tuomiokapitulissa
ja määrättiin vähää myöhemmin
v. t. vankilansaarnaajaksi
Lappeenrantaan. Tähän erikoiseen
tehtävään, jota M. tuli hoitamaan vain
viisi kuukautta,
hän kävi käsiksi sangen suurella
harrastuksella.
Sillä työ noiden yhteiskunnan
lapsipuolien
keskuudessa tarjoaa tietenkin runsaasti
tilaisuuksia sekä ihmissydämen pahuuden
että
sen syvän iäisyyskaipuun
tutkimiseen. Lappeenrannan
työvangit osoittautuivatkin sekä
alttiiksi

paremmille vaikutuksille että
kiitollisiksi saamastaan
ystävällisyydestä. Tapahtui nimittäin
toisinaan, kun vangit tavan mukaisesti
kutsuttiin
yksitellen keskustelemaan pastorin kanssa
sakaristoon
ja muut sillä aikaa istuivat kirkossa
odotellen
vuoroaan, että nuori papinrouva asettui
urkujen ääreen, lauloi ja soitti heille
hengellisiä
lauluja. Kun sitten erään, kerran
pastorin rouva
joutui sairasvuoteelle muutamiksi
päiviksi, lähettivät,
vangit hänelle terveisiä hänen
miehensä
mukana.

Syyskuun 1 p:stä 1895 toukokuun 1
p:ään 1898
toimi Mellberg Viipurissa rukoushuoneen
saarnaajana ja 3:nnen kappalaisen
apulaisena,
lukuunottamatta lyhyempiaikaista
virantoimitusta
Loviisassa ja Jääskessä sinä
aikana. M.
viihtyi erinomaisen hyvin Viipurissa,
jossa hänellä
oli miellyttäviä ja arvossa pidetyitä
virkaveljiä
sekä monta muuta kristittyä ystävää
ja uskonheimolaista.
Kuitenkin kääntyi hänen katseensa,
kun hän nyt rupesi ajattelemaan
vakinaisen viran
hakemista, Pohjanmaata kohden, jossa
hän oli
kasvanut ja jossa hänen
nuoruudenmuistonsa
olivat. Kokkolan kaupungin kappalaisvirka
oli
tullut avoimeksi, ja hänellä oli
hyviä toiveita
saada vaalisija. Hän haki virkaa, sai
sen ja muutti
Kokkolaan elääkseen ja toimiakseen
siellä lähes
neljännesvuosisadan sekä viimein
päättääkseen
päivänsä siellä. Mitään
päätöstä jäädä niin
kauaksi aikaa sinne hän ei liene
milloinkaan tehnyt,
mutta niin vain kävi. Tosin kaipasi hän
toisinaan rauhalliseen maaseurakuntaan,
jossa
hän toivoi saavansa olla vähemmin
rasitettu.
Mutta lasten koulunkäynnin takia taas
vanhemmat
pitivät parempana asua koulukaupungissa.
Niinhän sai pitää rakkaat lapsensa
kotona kaiken

vuotta oman valvontansa ja huolenpitonsa
alaisina.
M. asettuikin sangen pian paikkakunnan
vakinaiseksi asukkaaksi ostamalla oman
talon,
mikä, kuten sittemmin havaittiin, oli
hyvin edullinen
toimenpide. Myöskin oman pienen huvilan
aavan meren partaalla hankki M:n perhe
itselleen
ja sai siellä tuiki tarpeellista
virkistystä kesäkuukausina.
Viime vuosina perheenisä kuitenkin
valitti, että kaikenlaiset toimet
suuresti häiritsivät
tätä hänen kesälepoansa.

Yksinäisellä papilla suurenpuoleisessa
seurakunnassa
on kyllä ylenmäärin
työtä. Erittäinkin
on näin laita kaupunkiseurakunnissa,
jotka säännöllisesti
ovat kaksikielisiä. Mellbergin tullessa
Kokkolaan oli tämä vielä aivan
vähäpätöinen
kaupunki, noin 2'600 asukkaineen,
joista vain
noin viides osa oli
suomeapuhuvia. Kahdenkymmenenviiden
vuoden aikana on asujamisto kasvanut
melkein kaksinkertaiseksi, ollen nyt noin
4'400, joista lähes puolet
suomeapuhuvia. Suomalaisten
jumalanpalvelusten luku oli sen kautta
lisääntynyt ja muu työ
niinikään. Yleensähän
on aika kehittynyt siihen suuntaan,
että yhä suurempia
vaatimuksia asetetaan
seurakunnanopettajalle.
Mellberg katseli ilolla tätä kehitystä
ja
oli aina valmis, kun hänen apuaan
tarvittiin.
Mutta se kulutti voimia. Hioa paljon,
työväkeä
vähän. — Yhdistystyössä oli
hänellä tosin apuna
maallikkovoimia, mutta useimmiten
kaksinkertaiset
jumalanpalvelukset, kaksinkertainen
rippikoulunpito
ja monet papilliset toimitukset piti
hänen yksin suorittaa.
*)

*)
Niinkauan kuin kaupunki oli
maaseurakunnan
kappelina, oli sen kirkkoherralla yksi
saarnavuoro kuukaudessa
kaupungissa.

Pappi, joka nauttii luottamusta
seurakuntansa

keskuudessa, ei voi olla joutumatta
myöskään
kunnallisiin ja muihin luottamustoimiin.
Eikä hänen pidä kieltäytyäkään
sellaisista, mikäli
hänen aikansa ja voimansa vain
riittävät niihin.
Hänelle itselleen on terveellistä
joutua kosketuksiin
sivistys- ja yhteiskuntaelämän kanssa,
ja
toiselta puolen tulee hänen koettaa
viedä yhteiskuntaelämään
kristillisen hengen ja kristillisen
kurin tuulahduksia. Heti Kokkolaan
tultuaan
sai Mellberg edeltäjältään
perinnöksi kaksi tointa
papinvirkansa lisäksi. Hänestä tuli
kaupungin
kansakoulujen Tarkastaja, jota tointa
hän hoiti
vuoteen 1907 asti. Vielä sai hän
kaupungin
köyhäinhoitolautakunnan sihteerin
toimen, jossa
luin oli vuoteen 1915 asti. Useina eri
vaalikausina
oli hän kaupunginvaltuuston jäsenenä,
niinpä
kuollessaankin, monia muita
luottamustoimia
mainitsematta. Osoitukseksi siitä,
miten arvossa
pidetty M. kunnallisena luottamusmiehenä
oli,
mainittakoon tässä muutamia sanoja
siitä puheesta,
jonka Kokkolan kaupunginvaltuuston
nykyinen
puheenjohtaja piti laskiessaan seppeleen
hänen haudalleen: »Kirkkoherra
Hellbergin lausunnoilla
keskustelussa ja neuvottelussa oli
vakavuuden
leima, ja ne olivat aina asiallisia,
satunnaisten
tuulenpuuskien ja hankausten
vaikutuksesta
vapaita, kaukana henkilökohtaisesta
pikkumaisuudesta. —
Suvaitsevaisuus kaikissa vaiheissa
ja eri tilanteissa oli ominaista hänen
toiminnalleen.
Aina alttiina ja uhrautuvana, kun
yhteinen hyvä oli kysymyksessä, oli ja
pysyi hänen
jalon sydämensä vaakunakilpi
kirkkaana. —
Hänen paikkansa eri
yhteiskuntalaitoksissa on
vaikeasti täytettävissä ja tähän
nähden on kaipaus
hänen poismenonsa johdosta todella suuri
ja vilpitön.»

Ne kokemukset, joita M. sai
köyhäinhoitolautakunnan
sihteerinä, panivat hänen ajattelemaan
lastenkodin aikaansaamista. Muutamien
muiden
asiaan innostuneiden henkilöiden
kerällä tekivät
sitten Mellberg puolisot alotteen
lastenkotiyhdistyksen
muodostamiseksi. Sellainen syntyikin
vuonna 1901. Yhdistyksellä, joka on
saanut avustusta
ja runsaita lahjoja »Brita Maria
Renlundin
muisto» nimisen säätiön varoista ja
eräältä entiseltä
paikkakuntalaiselta, tri Donnerilta,
on jo
oma velaton huoneusto. Se ylläpitää
jopa 26
hoidokkia, 2 vuoden iästä siihen asti,
että ne ovat
päättäneet kansakoulukurssinsa. —
Mellbergin
alotteesta perustettiin vuonna 1906
rukoushuoneyhdistys,
joka on koonnut pienen pohjarahaston
vastaista kirkollista rukoushuonetta
varten. Puhuttaessa
M:n suhteesta yhdistyselämään
mainittakoon,
että hän innokkaana raittiusmiehenä
aina Kokkolaan saapumisestaan asti
viime vuosiin
saakka toimi

raittiusyhdistys »Sininauhan»

puheenjohtajana, joka yhdistys, kuten
tunnettua,
tekee työtä uskonnollisella
pohjalla. Kootakseen
nuoret miehet ja naiset yhteisiin
kristillisiin
harrastuksiin kirkollisella pohjalla,
pani M. viimeisenä
elinvuotenaan alulle »Nuorten
kristillisen
yhdistyksen». N. N. K. Y. oli
aikaisemmin
ollut paikkakunnalla.

Puhujana M. ei tosin ollut niitä,
jotka tekevät
kuulijoihinsa »valtavan vaikutuksen;»
hän ei koettanut
liikuttaa tunteita. Rauhallisesti,
yksinkertaisesti
ja koruttomasti hän täsmällisellä,
kauniilla
ja sujuvalla kielellä julisti
kristinuskon
vanhoja ydintotuuksia synnistä ja
armosta. Eräs
henkilö, joka kauan on työskennellyt
yhdessä
hänen kanssaan yhdistyselämässä,
sanoi, että
M. aivan erikoisella voimalla ja
lämmöllä sekä

keskitetyllä tavalla esitti ajatuksensa,
kun yhdistyksissä
tai muissa pienemmissä piireissä oli
puhuttava lyhyestä raamatuntekstistä
tai muusta
määrätystä aineesta. —
Eräänlaisesta »saarnanuotista»
hän ei ollut voinut vapautua.

Saakoon vielä eräs monivuotinen,
uuttera ja
arvostelukykyinen kuulija todistaa
Mellbergin
saarnan sisällöstä. Siinä
vaikuttavassa puheessa,
jonka rehtori J. F. Sandelin piti
vihkiessään poismenneen
seurakunnanpaimenen maalliset
jäännökset
viimeiseen lepoon, lausui hän m. m.:
»Ja millaista oli se sana, jota hän
antoi meille
niistä ikuisista elämälähteistä,
joista hän ammensi?
Se oli ensinnäkin palavan vakavaa
sanaa syntiä
ja pahetta vastaan, joiden turmelevasta
ja alentavasta
vaikutuksesta sielunhoitaja alati saa
katkeria
kokemuksia, sekä kehoitusta
parannukseen,
Mutta sen rinnalla kävi julistus Jumalan
armosta
ja rakkaudesta, joka niin ihanasti
on. meille ilmestynyt
Jeesuksessa Kristuksessa. »Tänä
päivänä,
tänä päivänä, jos kuulet hänen
äänensä, niin älä
paaduta sydämäsi.» — se huuto
kaikui meille
hänen julistamansa sanan kautta. Mutta
hänen
saarnansa oli ennen kaikkea uskon,
saarnaa, opastusta
katoaman oman perinnön omistukseen,
ohjausta sen vanhurskauden
saavuttamiseen,
joka tulee uskosta ja josta sanotaan:
'Autuas on
se ihminen, jolle Jumala lukee
vanhurskauden
ilman tekoja'»

Ihmisenä oli M. todella jalo
persoonallisuus,
äärimäisen tunnollinen ja uskollinen,
oikeamielinen
mies, jossa ei ollut: vilppiä. Hän
oli ystävällinen
kaikille, katsomatta henkilön ulkonaista
asemaa On sanomattakin selvää, että
senmielinen
mies oli hyvä ja hellä perheenisä.

Antaakaamme myös erään hänen
seuraknntalaisensa

todistaa Mellbergistä ihmisenä ja
pappina.
Laskiessaan kirkkoneuvoston ja
kirkkovaltuuston
seppelettä ruumiinsiunauksen, jälkeen
kirkossa lausui valtiopäivämies
Kulenius:

»Me tunnemme selvästi, että me Mikael
Mellbergin
poistuessa olemme menettäneet
tunnollisen,
jalon ja rauhaarakentavan sielunhoitajan,
oikeamielisen, hienotunteisen ja
uskollisen kansalaisen.

Viikosta viikkoon, vuodesta vuoteen
on hän
elävän uskon uskalluksella tälle
seurakunnalle
saarnannut »Kristusta ja häntä
ristiinnaulittuna.»
Hänen suurin riemunsa oli yksityisesti
ja julkisesti
saada todistaa Jumalan armosta
Kristuksessa.
Siitä eivät puhuneet vain hänen
sanansa,
vaan koko hänen olentonsa. Hänen aito
kristillinen
luonteensa painoi leimansa kaikkiin,
jotka
joutuivat kosketuksiin hänen kanssaan.

Vaatimattomana ja meitä ymmärtävänä
hän
eli ja vaikutti keskuudessamme. Ei hän
ihmisten
kiitosta etsinyt. Jumalanpelko oli hänen
elämänsä
ilmakeliä, ja työ oli hänelle
jumalanpalvelusta.
Emme enää voi kiittää häntä
kaikesta,
mitä hän on ollut meille, kaikesta,
mitä hän on
tehnyt hyväksemme kodeissamme,
yhdistyksissämme,
kouluissamme, kunnassamme ja kirkossamme.
Ei hän. sitä enää kaipaakaan. Mutta
me
uskomme, että Jumala on palkitseva
uskollisen
palvelijansa, että se Herra, jonka
laupeudesta ja
rakkaudesta Mikael Mellberg oli elävä
todistus,
on antava hänelle vanhurskauden
kuihtumattoman
kruunun.»

Mellbergillä oli yleensä hyvä terveys,
mutta
rasittava työ kulutti hänen
voimiaan. Kun arkkipiispa
Johansson 3 pnä syysk. 1922 asetti
hänet
kirkkoherranvirkaan siinä seurakunnassa,
jota

hän jo kauan oli kappalaisena palvellut,
voitiin
hänessä huomata jo suurta
väsymystä. Marraskuun
lopulla hän joutui tautivuoteelle, mutta
parin viikon päästä näytti siltä
kuin hän toipuisi.
Kukaan ei voinut aavistaa, että loppu
olisi niin
lähellä. Vielä viimeisenä iltana hän
oli jalkeilla
ja seurusteli perheensä ja erään
tuttavan kanssa.
Mutta hän ei saanut sitten unta,
nautti jotain
rauhoittavaa lääkettä ja — muutaman
tunnin
perästä oli kaikki
lopussa. Sydänhalvaus oli
tullut. Niin sai uskollinen työmies
ilman tuskallista
tautia hiljaa ja rauhallisesti mennä
Herransa
iloon yöllä vasten 19 p. joulukuuta
1922.

Annamme taaskin sen miehen, joka M:n
sairauden
aikana hoiti hänen virkaansa ja yhä on
sillä sijalla, jonka hän jätti
tyhjäksi, kertoa jotakin
hänen viime päivistään. Jo
mainitsemassamme
ruumissaarnassaan lausui rehtori Sandelin
myöskin näin:

»Kirkkovuoden päättyessä,
tuomiosunnuntaina,
hän jätti paimensauvan
kädestään. Jumala
otti hänet pois työstä joksikin
aikaa ja
asetti hänet muutamiksi viikoiksi
yksinään sydäntentutkijan
eteen. Se oli hänelle itsensätutkimisen
aikaa. Viimeisen kerran tavatessamme
sanoi
hän sillä vaatimattomuudella, joka
oli hänelle
ominaista, että hän huomasi työnsä
olleen perin
puuttuvaista ja että hän olisi tahtonut
tehdä
paljon enemmän. Mutta hän ilmaisi
myöskin sydämellisen
ja lujan luottamuksensa siihen
anteeksiantoon,
joka on meille kaikille valmistettu
Herrassa
Jeesuksessa Kristuksessa,
Vapahtajassamme.

Teillä, jotka tänään olette
suruissanne rakkaan
omaisenne tai rakastetun sielunpaimenenne
poismenosta, olkoon lohdutuksena se,
että me
voimme varmasti uskoa, että Herra
on hänelle

avannut vanhurskauden portit, niin että
hän saa
nähdä Herran hyyvyden elävien
maassa.»

Joulukuun 28 p:nä siunattiin vainaja,
lukuisien
seurakuntalaisten, virkaveljien ja
ystävien
saapuvilla ollessa, viimeiseen lepoon
kaupungin
kirkossa ja laskettiin maan poveen
kaupungin
kauniiseen ja harvinaisen hyvin
hoidettuun hautausmaahan.
Siitä rakkaudesta, kunnioituksesta ja
kiitollisuudesta, joka tällöin tuotiin
ilmi, todistavat
kauniisti jo edellä mainitut otteet
puheista, joita
pidettiin. Mutta monet kirkkoherra
Mellbergin
kuulijoista, joiden ääni ei siinä
tilaisuudessa tullut
kuuluviin, ovat yksityisesti ilmaisseet
syvästi kaipaavansa
odottomattomasti poismennyttä rakasta
seurakunnanpaimenta ja olevansa
sydämestään
kiitollisia siitä hyvästä
elämänsanasta, jolla hän
niin, usein oli ravinnut heidän
sielujaan.

Olemme tässä antaneet muiden todistaa
Karl
Mikael Mellbergistä, hänen
elämästään ja toiminnastaan.
Kuunnelkaamme lopuksi myöskin
erästä hänen omaa uskon ja toivon
tunnustustaan.
Niinkuin tämän kalenterin ruotsalaisen
painoksen
aikaisempien vuosikertojen lukijat
tietävät,
oli hänellä tapana väliin pukea
ajatuksiaan runopukuun.
Sellaisista pienistä runoista, joita
silloin
tällöin, on tulleet julkisuuteen,
panemme tähän
suomennettuna seuraavan:

»Mun kallioni Jeesus on
Ja turvalinnani,
Saan hältä rauhan suloisen
Mä ahdingoissani.

Hänessä olen turvattu,
Kun rajuilma käy,
Hän mua hoitaa silloinkin,
Kun apua ei näy.

Hän taisteluissa, vaaroissa
Mun rinnallani on,
On elossa ja kuolossa
Auttaja verraton.

Mä niitä silloin pelkäisin,
Kun Jeesus kanssain on!
Hän ompi mun, mä hänen oon,
Siis kiitos soikohon!»

Ja kun eronhetki tästä maailmasta
oli tullut,
siiloin oli hänellä turvapaikka, siitä
saamme olla
varmat, niinkuin hän kauniisti sanoo
seuraavissa
säkeissä:

»Suu tykös, Jeesus, pakenen,
Mua luotas et voi heittää:
Vaikk' oonkin kurja syntinen
Ja saastainen,
Sun armos syyni peittää.

Sun tykösi mä pakenen,
kun täältä pois mä lähden.
Saan luonas elon, autuuden
Mä iäisen
Sun rakkautes tähden.»

K. J. B.

[Kuva]

Frans Ivar Alfred Gammal.

Frans Ivar Alfred Gammal.

»Minun sieluni ikävöi ja halajaa
Herran
esikartanoihin, sydämeni ja ruumiini
riemuitsevat elävää Jumalaa
kohti. Sillä
yksi päivä sinun esikartanoissasi
on parempi
kuin muualla tuhat.»

Ps. 84: 3, 11.

Ajan pyörä vierii nopeasti eteenpäin
ja loppua
kohti. Kaikki elollinen maan päällä
on katoavaisuuden
ankaran, järkähtämättömän lain
alainen. Koko luomakunta huokaa ja on
tuskissaan
turmeltumuksen orjuudessa synnin tähden.
Kuolema korjaa kaikkialla runsaita
saaliitaan.
Ei edes ihminen, luomakunnan kruunu,
Jumalan
kuva voi, mitä hänen ruumiilliseen
osaansa tulee,
vapautua tämän lain
alaisuudesta. Meidänkin
ruumiimme kuolee, kun aika tulee. Mutta
henkemme,
joka on Jumalasta, ei voi milloinkaan
kuolla. On totta, että se ihmissielu,
joka on täällä
unohtanut Jumalansa ja elänyt syntistä,
jumalatonta
elämää eikä antanut sovittaa
itseään Jumalan
kanssa uskon kautta Jeesuksen vereen,
päätyy ikuisen kuoleman yöhön,
ikuiseen pimeyteen
ajallisen kuoleman jälkeen. Se taas,
joka on
antanut Kristuksessa Jeesuksessa olevan
armon

voiman puhdistaa ja pyhittää itsensä
ja elänyt
tästä armosta, ollen siitä kasteen ja
uskon kautta
osalliseksi tehty, on siirtynyt
iankaikkiseen elämään
jo täällä kuolemanvarjon
laaksossa. Häntä
ei toinen kuolema saavuta, vaan hän
on ajallisen
kuoleman portin, kautta menevä iäiseen,
autuaaseen
elämään Jumalan luo.

Monen, monet joukostamme ovat vuoden 1922
aikanakin lähteneet pois tästä
elämästä ja menneet
äärettömään iankaikkisuuteen,
toiset autuuden
valoisiin rauhanmajoihin, rakkaaseen
isänkotiin
tuolla ylhäällä, missä ei enää
huolten huokauksia
kuulu, vaan ilo, rauha ja riemu
täyttää
kuikkien autuaitten Jumalan lasten
sydämet
iäisesti, toiset taas levottomuuteen
ja onnettomuuteen,
sieluntuskien ikuisiin asuntoihin
kadotettujen
valtakunnassa.

Niistä, jotka mainittuna vuonna ovat
matkasauvan
kädestänsä laskeneet ja maisista
taisteluista,
vaivoista ja ahdingoista saaneet mennä
koliin Herran iloon, mainittakoon
myöskin entinen
postinhoitaja,

hovineuvos Frans Ivar Alfred
Gammal,

joka 19 p. kesäkuuta 1922 kuoli
Helsingissä.

Alfred Gammal oli syntynyt 27
p. tammikuuta
1843 Pyhämaan seurakunnassa, missä
hänen
isänsä, sittemmin Sauvon kirkkoherra
Karl Reinhold
Danielsson oli pappina. Hänen äitinsä
oli
Gustava Charlotta Grek. Saatuaan
kouluopetusta
meni Gammal ensin Lääninhallituksen
palvelukseen,
mutta luopui pian tältä toimialalta
ja meni
Postihallituksen palvelukseen, jossa hän
eri paikkakunnilla,
nimittäin Turussa, Helsingissä,
Porissa,
Hämeenlinnassa, Savonlinnassa ja
Kuopiossa
tunnollisesti ja suurella uutteruudella
ja menestyksellä
toimi, kunnes hän vihdoin 1899 muutti

taas Helsinkiin, tultuaan nimitetyksi
pääkaupungin
postinhoitajan virkaan. Tätä
vastuunalaista
ja voimia kysyvää tointa hoiti hän
sielläkin
samalla väsymättömällä uutteruudella
31 p:ään
maaliskuuta 1912, jolloin hän yltyvän
kivulloisuuden
ja heikentyneiden voimiensa tähden
otti eron, viettäen sitten
hiljaisuudessa, syrjään
vetäytyneenä loppuikänsä
pääkaupungissa.

Hovineuvos Gamma! oli sävyisä ja
vaatimaton.
Hän ei jättänyt jälkeensä mitään
suurenmoisia
muistoja, mutta hän oli lahjakas, jalo,
ystävyydessään uskollinen ja
äärimäisen tunnollinen
mies. Hänen elämällään oli jo
nuoruudesta
asti ilmeinen uskonnollinen suunta. Herra
Jeesus,
hänen ja meidän kaikkien Vapahtaja,
suuri armossa
ja rakkaudessa, etsi häntä ja löysi
hänet.
Herra kolkutti hänen sydämensä ovelle,
ja se ovi
aukeni jo varhain taivaalliselle
Mestarille, joka
sai tulla hänen luokseen ja hänen
parhaaksi ystäväkseen
koko elämän ajaksi.

Jumalan sana tuli hänelle
kalliiksi. Hän kuuli
ja luki sitä mielellään isoavin ja
janoavin sydämin
ja löysi sanasta sen taivaallisen
aarteen,
sen kalliin helmen, joka on Herra Jeesus
Kristus.
Jumalan, puhdas sana raamatussa tuli
hänen jalkainsa
kynttiläksi ja valkeudeksi kaikilla
hänen
elämänsä teillä.

Jo noin vuonna 1865 oli hän perehtynyt
evankelisiin
piireihin Turussa, jossa Hedberg, Roslin,
Rosengren, Gestrin, y. m. julistivat
ilosanomaa
siitä armosta, minkä Kristus on
ansainnut ja kasteessa
lahjoittanut meille. Näistä piireistä
löysi
hän myöskin uskollisen
elämäntoverinsa, Antoinette
Sofia Möllerin, joka 38-vuotisen
onnellisen
avioliiton ajan oli hänen tukenaan
sekä ajallisessa
että hengellisessä suhteessa. Siellä
sai hiin myöskin

monta hyvää ystävää, joiden kanssa
hän oli
jotenkin vilkkaassa kirjeenvaihdossa
muutettuaan
Helsinkiin.
*)

*)
A. Gammalin kirjekokoelmasta on tavattu
joukko
Nordlundin, Norrgreiiin, Th. Sulinin,
Sjöströmin y. m.
kirjoittamia uskonnollissisältöisiä
kirjeitä.

Helsingissä otti Gammal tehokkaasti osaa
sen evankelisen piirin toimintaan,
joka sielläkin
oli olemassa ennen
Luth. Evankeliumiyhdistyksen
perustamista. Kl. Im. Nordlundista
tuli yksi
hänen lähimmistä uskotuistaan, ja
»karvarikirkosta»
sekä Lapinlahdenkadulla olevasta
Lastenkodista
hänen rakkaimmat sanankuulopaikkansa.
Kun Nordlund saarnasi huonomaineisessa
Antipoffin hökkelissä, oli Gammal
mukana lukkarina.
G. V. Raskista, J. E. Eklundista, Ludv.
Wennerströmistä, J. H. Martinista
y. m. evankeliumin
julistajista tuli siitä ajasta alkaen
hänen
ystäviään.

Kun Evankeliumiyhdistyksen
perustamistuuma
syntyi, oli Gammal ensimäisiä niistä,
jotka
lämmöllä omaksuivat sen, ja oli mukana
ensimäistä
uhrilahjaa kerättäessä asian
edistämiseksi.
**)

**)
Hän otti myös osaa yhdistyksen
sääntöjen laatimiseen.

Yhtenä perustajista tuli hän
yhdistyksen
ensimäiseen johtokuntaan 1873, ja vaali
rakkaudella
sen siunauksellista toimintaa viimeiseen
asti.

Jouduttuaan toimimaan vuosina 1876—1899
muilla paikkakunnilla kaukana
pääkaupungista
ei Gammal tullut olemaan läheisemmässä
kosketuksessa
yhdistyksen johtokunnan ja johdon
kanssa. Sinä aikana hän suuresti
kaipasi sitä uskovien
veljespiiriä, johon hän oli
kuulunut. Mutta
muutettuaan takaisin Helsinkiin vuonna
1899

hän liittyi taas evankeliseen piiriin
ja oli, niinkauan
kuin voimat sallivat, vakinainen
sanankuulija
yhdistyksen rukoushuoneessa.

Kärsivän ja ylösnousseen Kristuksen
ihana
kuva kirkastui yhä enemmän hänen
sisäiselle siimalleen.
Hän löysi kärsivässä ja
ylösnouseessa
Herrassa ainoan lohdutuksensa elämän
monissa
vaivoissa, ja sen lujan ankkuripohjan,
johon hänen
sielunsa turvallisesti saattoi
pitäytyä. Hän
ei luottanut haihtuviin tunteisiin
eikä Herran
armollisen läsnäolon autuaallisiin
tuntemuksiin,
jotka tosi kristityn elämässä tulevat
ja menevät,
vaan tuntien ja tunnustaen oman
täydellisen arvottomuutensa
kaikkeen Jumalan armoon hän
monine puutteineen ja heikkouksineen
turvautui
yksinomaan Herran totiseen sanaan,
evankeliumin
ihaniin armolupauksiin ja vakuutuksiin,
jotka pysyvät vahvoina taivaan ja
maankin hukkuessa.
Niistä hän etsi lohtua silloinkin,
kun pimeät
päivät tulivat, ja löysi niistä
uuden, ihanan
varmuuden jumalanlapsioikeudestaan.

Aikaisempina vuosina terveyden ja onnen
päivinä
saattoi monesti näyttää siltä kuin
olisi hän
hyljännyt ensimäisen rakkautensa
ja purkanut
kihlauksensa Jeesuksen kanssa. Maailma
koetti
houkuttelevalla ja häikäisevällä
kiillollaan, viehättävällä
lumous voimallaan vetää häntä
puoleensa,
mutta Jeesus, uskollinen paimen, jolle
hän jo nuoruusvuosina oli sydämensä
antanut,
piti uskollisesti huolta hänen
sielustaan kiusauksenkin
hetkinä ja auttoi lapsensa kiusaajan
pauloista,
niin ettei hän langennut pois armosta,
vaan puhdistuneempana saattoi jatkaa
vaellustaan
elämän tiellä Jeesuksen
seurassa. Herra
kuritti kyllä häntä
vastoinkäymisillä, koetuksilla
ja suruilla kasvattaakseen häntä
taivasta varten.

Niistä raskaista suruista, jotka muiden
vaiheiden
ohella Gammalia. kohtasivat, mainittakoon
hänen
vaimonsa vaikea, hivuttava tauti,
kärsiminen
ja kuolema.

Niiden joukossa, jotka useammin kävivät
hänen luonaan myöhempinä vuosina
ja joille
hänen, kanssaan oli rakentavia
keskusteluja, olivat
Evankeliumiyhdistyksen papit. Oli
mieluista
istua hänen tauti vuo teensä ääressä
taikka
muuten olla hänen vieraanaan. Hänen
erinomainen
kertojakykynsä loi monet tapahtumat
entisiltä
ajoilta elävinä huvitettujen kuulijain
silmien
eteen. Ja hänen selvä
uskonkäsityksensä
vaikutti rohkaisevasti
kävijään. Mainitsemista
ansaitsee, että Porvoon hiippakunnan
arvossapidetty,
nyttemmin kuollut piispa Herman Råbergh,
joka usein kävi hänen luonaan ja joskus
oleskelikin hänen kodissaan, keskusteli
hänen
kanssaan usein hengellisistä asioista
molemminpuoliseksi
rakennukseksi.

Kaikella sillä, millä Herra koetteli
palvelijaansa
maallisen matkan kestäessä, oli
terveellinen
vaikutus. Se puhdisti hänen uskoaan
ja rakkauttaan
Herraan Jeesukseen. Hän tuli tämän
Herran kasvattavan armon kautta yhä
lähemmäksi
Herraa. Vain ilo Jeesuksessa oli hänen
tosi
ilonsa. Herra yksin kykeni
tyydyttämään hänen
syvän iankaikkisuustarpeensa. Jumalan
koulussa
hän oppi kieltämään maailman
haihtuville iloineen.
Ja vaikean kymmenvuotisen sairausajan
kestäessä kävi Jeesus hänen
sydämelleen yhä
välttämättömämmäksi. Sanassa ja
sakramenteissa
seurusteli hän Herran kanssa, ja mieli
kääntyi yhä enemmän maasta
taivaaseen. Hänen
lempilaulujaan oli:

»Jeesuksen kädet ja helmansa
hellä.»

Kävin hänen luonaan kaksi päivää
ennen
hänen kotiinlähtöänsä ja muun
muassa johtui
keskustelumme niihin asioihin, jotka
olivat hänelle
rakkaat. Puhuimme Jumalan suuresta
rakkaudesta
syntisiin ja ihanasta taivaallisesta
perinnöstämme,
joka on meille arvottomille ilman
mitään omaa ansiotamme lahjoitettu
Jeesuksen
veren kautta. Tämän keskustelun aikana
sanoi
Gammal: »Olen hartaasti ikävöinyt
kotiinpääsyä,
pyytänyt rukouksissani, että Jeesus
pian minut
päästäisi muukalaisuudesta.» Hän
lausui myöskin:
»lieneekö Jeesus unohtanut minut,
kun näin
viipyy.» Vakuutin, ettei Jeesus ollut
häntä unohtanut,
mutta ettei Jeesuksen aika ollut vielä
tullut;
kyllä hän tulee, kun hyväksi
näkee. Silloin
sanoi Gammal: »Niin, minun on vielä
nöyrästi
ja kärsivällisesti odotettava, sillä
Jeesuksen aika
ei ole vielä tullut. Jeesus tulee
kyllä, hän tulee
kai piankin.» Kauan ei tarvinnutkaan
ikävöivän
sielun enää odottaa taivaallista
vikaansa, sillä
pian tuli Herra ja vei hänen sielunsa
voimakkailla
vapahtajakäsivarsillaan yli kuoleman
vuolaan
virran kotiin.

Vainajan maaliin en koti oli vakava,
kristillinen
koti, jossa perheen isä puhui monta
hyvää sanaa
evankeliumin ihanan asian puolesta
niille, jotka
kävivät hänen luonaan, ja
omaisilleen. Siinä kodissa
kohosivat varmaan monet hartaat, ja
sydämelliset
rukoukset, kiitokset ja ylistykset Herran
kunniaksi onnellisen vainajan
sydämestä. Tuottakoon
myös se siemen, jota tämä rakas
kristiveli
kaikessa omassa heikkoudessaan on
kylvänyt
lähimpien omaistensa sydämiin,
hedelmää Jumalalle.
Saakoon hän kerran ilolla kohdata
omaisensa
Jumalan levossa ja kiittää Herraa ja
sanoa: »Herra
tässä olen minä ja ne, jotka annoit
minulle.»

Kaikki ne, jotka uskossa Vapahtajaansa
täältä pois muuttavat, voittavat
autuaan osan.
Taivaassa ovat he varmassa
tallessa. Rakkaat
vainajamme eivät ole kaukana, eivätkä
he ole
iäksi erotetut meistä, sillä ne
rakkaudensiteet,
jotka yhdistävät kaikkia uskovia
Jumalan lapsia
taivaassa ja maan päällä, ovat
vahvemmat kuolemaa
ja hautaa. Autuaat vainajat ovat kotona
saman Isän luona kuin maan päällä
olevat uskovaisetkin,
heitä vaalii sama Herra, ja he elävät
saman Vapahtajan rakkaudesta — vain
sillä eroituksella,
että he ovat iäisissä majoissa,
me tässä
majassa

(2 Kor. 5: i—4).

Jälleennäkemisen riemullinen
päivä koittaa Jumalan kansalle. Jeesus
tulee kirkkaudessaan, voimansa enkelien
kanssa,
ja silloin on hän oleva ihmeteltävä
kaikissa uskovissa.
He loistavat silloin niinkuin aurinko
heidän
Isänsä valtakunnassa.

Yö on loppuun kulumassa, ja iäinen
päivä,
jolle ei enää tule iltaa, on koittava
voimalla Jumalan
Siionille.

A. W. U.

Lähetysvirsi.

Oi, kristikansa, kurjuutta
Sä muista pakanain!
Sua kutsuu — etkö kuulekaan?
— Tuo huuto miljoonain.

Ei puinen pölkky auttaa voi,
Ei kurja kultakaan.
Oi, turhaan eessä sellaisten
On kansat polvillaan.

Sä kansa, jolle Herrasi
Niin suuret aarteet toi,
Ja aivan armon virrasta
Sun kyllin juoda, soi,

Sä voitko kuoloon nääntyvän
Näin, nähdä veljies,
Ja armosanaa viemättä
Vain jäädä paikalles?

Sä taivaan leipää nautitko
Kuin saita, itsekäs,
Pois kaukomaihin antaen
Vain jätteet pöydältäs?

Oi, kylvä siemen taivainen
Jos kohta, kyynelin,
Niin runsaan viljan taivaasen
Sä vihdoin niitätkin!

Ad. Moberg.
Suom. K. W. Tamminen.

[Kuva]

Karl August Åberg.

Karl August Åberg.

Niiden ajasta muuttaneiden pappismiesten
joukossa, jotka ovat olleet läheisessä
suhteessa
maamme evankeliseen liikkeeseen, on
myöskin kirkkoherra Karl August Åberg
muistettava.
Aina kouluaikansa alusta asti, kasvaneena
hyvässä helsinkiläiskodissa ja
evankelisen
vaikutuksen alaisena, hän pysyi
uskollisena Lutherilaiselle
Evankeliumiyhdistykselle ja sen
toiminnalle
loppuun saakka.

Karl August Äberg syntyi köyhässä
kodissa
Inkoossa 25 p. syyskuuta 1864. Monet
ulkonaiset
seikat viittasivat siihen, että
hänestä tulisi maanviljelijä.
Kuitenkaan hän ei tullut antautumaan
sille alalle, sillä hänellä oli halu
lukea. Hän
sai aloittaa koulunkäyntinsä Helsingin
ruotsalaisessa
normaalilyseossa, mutta hänen oli
taisteltava
suurten taloudellisten vaikeuksien kanssa
ja elettävä köyhyydessä ja
puutteessa. Silloin
saivat nuo hyväntekeväisyydestään
tunnetut
puolisot, merikapteeni Erik Wilhelm
Grotell ja
hänen rouvansa. Fredrika, kuulla hänen
ahdinkotilastaan
ja ottivat hänet huomaansa. Hän sai

koko jälellä olevaksi kouluajakseen
kodin heidän
luonaan ja saattoi niinmuodoin
suotuisammissa
olosuhteissa jatkaa kouluaan ja
opintojaan.
Tässä kodissa, joka oli siihen aikaan
envankelisen
toiminnan keskusahjoja Helsingissä,
tuli Karl
August Åberg läheiseen kosketukseen
tämänlaatuisten
uskonnollisten pyrintöjen kanssa.

Päästyään ylioppilaaksi 1885 oli
Åbergille
selvänä, että hän antautuisi
papinkutsumukseen.
Opiskeltuaan 3—4 vuotta hän suoritti
jumaluusopillisen
erotutkinnon lopulla vuotta 1888
arvosanalla
»laudatur» ja vihittiin papiksi
Porvoossa
2 p. tammikuuta 1889. Toimittuaan
lyhyehkön
aikaa kirkkoherranapulaisena Helsingin
pitäjässä
määrättiin hänet vielä samana vuonna
Pernajaan,
jossa hän tuli olemaan vuoteen 1894
osaksi kirkkoherranapulaisena,
osaksi v. t. kirkkoherrana.
Innolla ja mielihalulla kävi hän
siellä käsiksi sielunhoitajan
vaativaan tehtävään. Ahkerasti
kulki hän ympäri tuota laajaa
pitäjää ja siihen
kuuluvaa Liljendalin kappelia ja kokosi
kuulijajoukkoja
Jumalan sanan ääreen. Suullisen sanan.
ohella tahtoi hän myös levittää
sanaa kirjallisesti.
Erityisesti harrasti hän Fjellstedtin
raamatunselitysteoksen
levittämistä, tilaten sitä suurin
määrin Ruotsista ja myyden
seurakunnissa. Kun
matkustaa Pernajassa ja Liljendalissa,
voi vieläkin
monessa kodissa tavata tämän
teoksen. Sitäpaitsi
möi hän ahkerasti Lutherilaisen
Evankeliumiyhdistyksen
kirjoja. Monet vanhemmat ihmiset
niillä seuduin muistelevat vieläkin
rakkaudella
Åbergin siunauksellista toimintaa.

Vuosina 1894—1896 oli Karl August
Åberg
kirkkoherranapulaisena Kangasniemen
seurakunnassa
ja vuosina 1896—1898
v. t. kirkkoherrana
Porvoon kaupunki- ja maaseurakunnassa.

Hänen ensimäinen vakinainen paikkansa
oli Tuusula,
jonka kappalaisena hän oli
v. 1898—1914.
Siellä vietti hän suurimman osan
toiminta-ajastaan
ja toimitti uskollisesti
evankeliumin-julistajan
virkaa. Tuusulassa ollessaan oli Åberg
Lauth.
Evankeliumiyhdistyksen johtokunnan
jäsenenä
v. 1899—1905. Vaikka asui maalla,
saattoi hän
lyhyen matkan takia säännöllisesti
olla läsnä
johtokunnan kokouksissa.

Toukokuun 1 p. 1914 astui Åberg
Kirkkonummen
kirkkoherranvirkaan. Uskollisuudella
ja rakkaudella aloitti hän siellä
papillisen toimintansa
harjoittamisen, mikä kuitenkin pian
häiriytyi
sen levottomuuden, hädän ja puutteen
tähden,
jota suuri maailmansota seurauksineen sai
aikaan meidänkin maassamme. Hiipivä
keuhkotauti
vähensi myös ennen pitkää hänen
työkykyään
ja pakotti hänet alussa vuotta 1918
keskeyttämään
toimintansa ja etsimään apua taudilleen
Nummelan parantolasta. Terveys ei
kuitenkaan
parantunut. Hänen aikansa oli tullut, ja
hän kuoli punakapinan aikana 16 pnä
helmikuuta
samana vuonna. Samaan aikaan kuin Åberg
parantolassa oli kuoleman kynnyksellä,
kuoleman,
joka oli vapauttava hänet kaikesta
maisesta
hädästä ja taistelusta, oli hänen
puolisonsa punaisten
kapinoitsijain vankina Kirkkonummen
asemalla. Muutamia päviä senjälkeen
vapaaksi
laskettuna sai rouva Åberg suurten
vaikeuksien
perästä luvan viedä miehensä
kylmenneet jäännökset
Tuusulaan, jossa hänet sitten tuona
levottomana
aikana kätkettiin maan poveen, muutamia
vuosia aikaisemmin kuolleen, iäkkään
äitinsä
joka kauan oli ollut hänen luonaan,
ja aikaisemmin
kuolleen lapsensa viereen. Hautaus
tapahtui
kapinan loputtua, toukokuussa samana
vuonna.

Karl August Aberg oli nöyrä ja
vaatimaton
mies. Hän ei havitellut kunniapaikkoja,
eikä
ihmisten kiitosta
tavoitellut. Hiljaisuudessa hän
uskollisesti palveli
Herraansa. Nöyryydestään
huolimatta oli hän kuitenkin
lujaluonteinen mies,
joka ei väistynyt vakaumuksestaan
eikä niistä
periaatteista, joita hän piti
oikeina. Hänen ulkonaiset
puhujalahjansa eivät olleet loistavat,
mutta
hänen julistuksensa todisti syvää,
omakohtaista
kokemusta siitä pelastuksesta, joka
on Jeesuksessa
Kristuksessa. Hänen erikoinen lahjansa
sielunhoitajana oli harvinainen kyky
voida »oikeaan
aikaan» puhua sairaille ja
kärsiville. Aina
alttiina palvelemaan oli hän milloin
hyvänsä
valmis ilolla lähtemään
sairasmatkoille seurakunnassaan.

Niinkuin edellä mainitsimme, oli Åberg
Luth.
Evankeliumiyhdistyksen ja sen pyrintöjen
harras
ystävä. Monen vuoden aikana vietettiin
aina
evankeliumi juhlia niissä seurakunnissa,
joissa
hän toimi. Usein kutsui hän myös
luokseen yhdistyksen
saarnaajia, sekä pappeja että
maallikoita,
toimimaan kyläkunnissa. Aina otti hän
heidät vieraanvaraisesta vastaan ja
usein kyyditsi
hän itse heitä omalla
hevosellaan. Luonnollisesti
avusti hän myös aina heitä
hartaushetkiä
pidettäessä.

Åberg ei ollut ahkera kynän
käyttäjä. Kuitenkin
on vuosien varrella silloin tällöin
ollut hänen
kirjoitelmiaan
Luth. Evankeliumiyhdistyksen
lehdissä ja muissa
julkaisuissa. Erityisesti muistamme
hänen kirjoittamansa, lämmintä
kiitollisuutta
huokuvan, hänen kasvatusäitinsä,
kapteeninrouva
Fredrika Grotellin elämäkerran, joka
on v. 1908 Kotimatkalla-kalenterissa.

Karl August Åbergin elämäntyö,
tehtynä

-- 53 --

rakkaudessa, uskossa ja rukouksessa,
ei varmastikaan
ole jäljettömiin haihtunut. Se siemen,
jota
hän monissa seurakunnissamme kylvi
vanhojen
ja nuorten sydämiin, on varmaan
tuottanut hedelmää
iankaikkiseen elämään. Näiden rivien
kirjoittajalla
on ollut onni olla hänen rippilapsenaan,
ja on hänen asiallisesta ja sydämeen
käyvästä opetuksestaan
saanut koko elämäniän kestäviä
iäisyys
vaikutuksia. Olkoot myös nämä rivit
kiitollisuuden
ilmaisuna niistä Herran siunaamista
hetkistä, jotka vietimme sanan
ympärillä Tuusulan
kappalaistalossa kesällä vuonna 1903.

lyähinnä kaipaavat Karl August Åbergia
hänen puolisonsa Maria, o. s. Roselius,
ja viisi
lasta. Kunnioituksella ja
kiitollisuudella muistelevat
häntä myöskin kaikki ne monet,
jotka saivat:
pitää häntä sielunhoitajanaan.

E. W—n.

[Kuva]

Erik Salomon Fågelström.

-- 55 --

Erik Salomon Fågelström.

Minun armossani on sinulle kyllä; sillä
minun voimani tulee täydelliseksi
heikkoudessa.»

2 Kor. 12: 9.

Missä Jumalan armon kaikki
uudistava voima pääsee vaikuttamaan,
siellä
muuttuu heikkous voimaksi. Sen oli
apostoli Paavali
saanut kokea, ja sentähden hän saattoi
sanoa:
»Kun olen heikko, silloin olen
väkevä.»
Koetelkaamme vaan sitä ihmeellistä
voimaa,
joka on Kristuksen sovitusarmossa, niin
ei meidän
suinkaan tarvitse valittaa vain
heikkouttamme
ja voimattomuuttamme.

Ylläoleva todistus Jumalan armosta
johtui
mieleeni, kun minun oli ryhdyttävä
lyhyin piirtein
kuvaamaan E. S. Fågelströmin
elämäntyötä.
Armo Kristuksessa oli nimittäin
kannattavana
voimana hänen elämässään, ja sen
tähden olkoon
luo hana hänen elämäkertaansa
otsikkolauseena.

Syntyneenä Merikarvialla 21.11.1841
antautui
Fågelström nuorempana
räätälinammattiin.
Vuonna 1867 otettiin hänet
ylimääräiseksi kirjeenkantajaksi,
sai 31.7.1868 valtakirjan kirjeenkantajan
toimeen Waasassa ja oli postilaitoksen
palveluksessa

lähes 34 vuotta sekä otti eron siitä
5.7.1902 saaden 700 markan suuruisen
vuotisen
elinkautiseläkkeen. Sittemmin hän anoi
ylimääräistä
eläkettä, täytettyään 70
vuotta. Tämän
anomuksen luonnoksesta otettakoon tähän
seuraava
kohta, joka antaa meille kuvan hänen
virkatoiminnastaan:

»Hoitaessani keskeytymättä vaikeata
tointani,
johon silloin, kun rautateitä
virka-alueellani
ei vielä ollut, noin 18 vuoden ajan
kuului
postinkuletus joka kuukausi pyryllä
ja pakkasella
kurjia teitä myöten yöllä ja
päivällä Waasan ja
Kokkolan, Waasan ja Porin sekä Waasan
ja Alavuden
välillä, paitsi sitä, että muun
osan kuukautta
myöhään ja varhain olin velvollinen
kantamaan
paikkakunnallisia postilähetyksiä,
tyhjentämään
postilaatikot sekä seitsemänä
vuorokautena
yhtämittaa olemaan yövalvojana, en
voinut säästyä siltä
parantumattomalta taudilta,
joka minua nyt vaivaa.»

Fägelström oli kolmesti
naimisissa. Toisen
vaimonsa hän menetti vuonna 1910,
kolmannen
avioliittonsa hän solmi muutamia vuosia
ennen
kuolemaansa.

Jo varhaisessa nuoruudessaan oli hän
Jumalan
Hengen vaikutuksen alainen, ja tultuaan,
täyden miehuusiän saavutettuaan,
käsittämään
syvän syntiturmeluksensa, jolloin
myöskin Jumalan
armon tarve kävi pakottavaksi, hän
omisti
suuren osan elämästään uhrautuvaan
työhön
evankeliumin levittämiseksi
kotiseudullaan ja
lähiseuduilla. Lutherilaisen
evankeliumiyhdistyksen
innokkaana jäsenenä toimi Fågelström
myös jonkun aikaa yhdistyksen
kolportöörinä.
Luonteltaan vaatimattomana tulkitsi
hän, ollen
itse vapaa ja autuas Jumalan lapsi,
yksinkertaisella,

mutta vakuuttavalla tavalla
Jumalat! valtakunnan
salaisuuksia muille köyhille syntisille,
ajattelematta koskaan suuria itsestään
ja antaen
aina kunnian yksin Jumalalle.

E. S. Fågelströmin merkityksellisin
osuus
evankeliumin valon, levittämisessä
Waasaan on
kuitenkin nähtävissä Waasan
Lutherilaisen Rukoushuoneyhdistyksen
aikakirjoista.
*)

*)
Fågelström valittiin
Rukoushuoneyhdistyksen johtokuntaan
4.2.1905, ja johtokunta valitsi hänen
puheenjohtajakseen
14.1.1908.

Monta
vuosikymmentä oli hän mainitun yhtymän
johtokunnan
tukena sen työssä, ja —
tunnustakaamme
se julkisesti Jumalan kunniaksi — hän
oli myöskin
aina johtavana sieluna sen
toiminnassa. Sitä
intoa, jolla Fågelström pyrki siihen
päämäärään,
jonka. Waasan Rukoushuoneyhdistyksen
jäsenet
alunperin olivat itselleen asettaneet,
on Lutherilaisen
Evankeliumiyhdistyksen ystävien ja
suosijain
Waasassa suureksi osaksi kiittäminen
siitä,
että he saivat oman rukoushuoneen.

Uupumattomalla innolla toimi Fågelström
myöhempinä elinpäivinään Waasan
Lutherilaisen
Rukoushuoneyhdistyksen johtokunnan
puheenjohtajana
sekä yhdistyksen hengellisen että
taloudellisen
varttumisen hyväksi. Kiitollisuuden
osoitukseksi hyvin tehdystä työstä
sai vanhus
ilokseen 80-vuotispäivänään
vastaanotta 1'000
markan suuruisen lahjapalkkion eräässä
rukoushuoneella
vietetyssä juhlatilaisuudessa.

Mutta miten pitkä ihmisen elinpäivä
lieneekin,
päättyy se kuitenkin.

Huhtikuun 13 päivänä 1922 päättyi
E. S.
Fågelströmin pitkä työpäivä. Eräs
hänen likeinen
ystävänsä kertoo: »Hän kuihtui
verkalleen.

Ajoittain hän liikkui ja ajoittain
oli vuoteessa.
Mikäli vähenevät voimat sallivat,
harjoitti hän
Jumalan sanan tutkimista. Tämä
kuihtuminen
päätyi rauhalliseen kuolemaan.» Ja se,
mikä suurimman
osan hänen elämästään oli ollut
hänen
kaikkenaan kaikessa, Jeesus Kristus,
koko maailman
syntien sovitus, oli kuoleman
hetkelläkin se
horjumaton kallio, jolta hän vapisematta
kuunteli
kuolemanvirran kuohuvia tyrskyjä. Rauha
hänen muistolleen!

Karl Olander.

Bernhard Gilpin.

Kristillisen kirkon aikakirjat
esittävät meille
monta ihanaa esimerkkiä siilit
rohkeudesta
ja voimasta ja kärsivällisyydestä,
jolla
uskossa Kristukseen ja rakkaudesta
häneen voidaan
kestää äärettömiä tuskia,
kidutusta tai
muuta väkivaltaa taikka mitä
tuskallisin kuolema
valittamatta, jopa joskus sellaisella
ilolla, että
vihollisten on täytynyt ihmetellä
sitä. Mutta on
ollut vielä useampia sellaisia, joita
tosin ei ole
kutsuttu marttyyrikuolemaan, mutta
jotka vaivan-
ja vaarantäyteisessä elämässä
kestävyydellään
ja rohkeamielisellä levollisuudellaan
ovat
osoittaneet yhtä vahvaa uskoa Jumalan
lupauksiin
ja rakkautta Vapahtajaansa.

Sellaisen kärsivällisyyden esimerkki
on Bern-
hard Gilpin, joka eli sinä myrskyisenä
aikana,
jolloin Englannin uskonpuhdistus
alkoi. Hänen.
seurakuntansa eli oikeammin sanoen hänen
lähetysalansa,
oli Englannin pohjoisosassa Skottlannin
rajalla. Ennenkuin näinä maat Jaakko
II:sen
hallitsijaksi tullessa yhdistettiin
saman valtikan
alaisiksi, oli näiden valtakuntien
välillä seutu,

jota sanottiin »riitamaaksi» ja jossa
kummastakin
maasta tulleet pakolaiset etsivät turvaa
ja elivät
rosvoamisella. Minkä olivat toisesta
maasta rosvonneet,
sen he möivät toisessa. Jos heillä
oli kannetta
jotakuta vastaan, niin eivät he
kanteineen
kääntyneet varsinaisen esivallan
puoleen, vaan
ratkaisivat riidan kaksintaistelulla
taikka kokoontuivat
kahdeksi puolueeksi taistellakseen
toisiaan
vastaan. Joskus alkoivat sellaiset riidat
kirkossakin
eikä ollut niinkään harvinaista,
että hansikas
ripustettiin, kirkon pilariin
taisteluvaatimukseksi,
ja jolleivät otteluun haastetut
henkilöt
tahtoneet siihen suostua, pysyivät
he poissa
kirkosta.

Näiden ihmisten keskuudesta valitsi
Bernhard
Gilpin työalansa. Hän valitsi sen,
koskapa
hän pysyi siellä vapaaehtoisesti,
sillä ei edes tarjottu
piispanvirka saanut häntä jättämään
tätä
toiminta-alaa. Hän sääli noiden
ihmisten pimeää
ja onnetonta tilaa ja tiesi, että olisi
vaikea löytää
toista saarnaajaa, joka olisi halukas
siellä saarnaamaan
Jumalan sanaa »sopivalla ja
sopimattomalla
ajalla.» Hän ei rajoittanut työtänsä
seurakuntansa
piiriin eikä saarnaansa kirkon
saarnatuoliin,
vaari minne hän kuuli kansaa
kokoontuneen,
sinne hän meni taivaallisen Mestarinsa
sanomaa
viemään, sillä hän piti tuollaisia
kansankokouksia
suotuisina tilaisuuksina puhuakseen
ihmisten
sydämille, ihmisten, jotka eivät
kenties koskaan
tulleet kirkkoon.

Joulun aikaan, jolloin jää ja lumi
peitti maan,
oli hänellä tapana lähteä retkilleen
yhden ainoan
seuralaisen kera, sillä hän tiesi,
että siihen aikaan
monet kokoontuivat kaikenlaisiin
huvitilaisuuksiin
ja joskus luvattomiinkin
hankkeisiin. Usein
täytyi hänen yömajan puutteessa
viettää yönsä

paljaan taivaan alla. Toisen kerran
otettiin hänet
vieraanvaraisesti vastaan jossakin
talonpoikaistalossa
tai työmiehen mökissä. Ja missä ei
kirkkoa ollut, siellä saarnasi hän
ladossa tai paljaan
taivaan alla.

Kerran hän meni erääseen kirkkoon
ennen
kansan kokoontumista ja huomasi, että
erääseen
pilariin oli ripustettu hansikas. Hän
kysyi suntiolta,
mitä se merkitsi. Tämä vastasi,
että se
oli kaksintaisteluhaaste. Gilpin käski
hänen
ottaa hansikkaan alas, mutta suntio
selitti, ettei
hän uskaltanut sitä ottaa. Silloin
otti Bernhard
Gilpin itse hansikkaan ja pisti sen
povitaskuunsa.
Alttaritoimituksen jälkeen hän nousi
saarnatuoliin,
otti hansikkaan esiin ja sanoi: »Minä
otan
haasteen vastaan, minä olen valmis
taistelemaan
hansikkaan omistajan kanssa, mutta
minä tahdon
itse valita aseet. Aseeni on Hengen
miekka, joka
on Jumalan sana.» Ja sitten hän piti
erityisen
henkevän saarnan. Ei tiedetä, mikä
vaikutus
sillä oli, mutta kenties nähdään
viimeisenä päivänä,
ettei Herran sana silläkään kerralla
turhana
palannut, vaan sai aikaan sen, mitä
varten se oli
lähetetty.

Toisen kerran oli kaksi muuta puoluetta
kirkossa,
jossa hän saarnasi. Ne seisoivat
vastakkaisille
puolilla kirkkoa. Hän kuuli
saarnatuoliin,
miten miekkoja vedettiin huotrasta ja
heittokeihäitä
pidettiin valmiina. Kristillisellä
miehuullisuudella
hän astui alas saarnatuolista, asettui
kirkon keskelle puolueitten väliin ja
puhui kummallekin,
vedoten heidän omantuntoihinsa, eikä
mitään taistelua syntynyt niin kanan
kuin hän
oli lähistöllä. Kerran hän tapasi
suuren seurueen
kokoontuneena tulen ympärille paljaan
taivaan
alle. Hän meni seuralaisensa kanssa
tuon tulen

luo ja rupesi keskustelemaan heidän
kanssaan.
Keskustelun aikana varasti eräs mies,
joka ei
tuntenut häntä, hänen ja hänen
toverinsa ratsuhevoset.
Mutta kun saatiin tietää, että ratsut
olivat pastori Gilpinin, syntyi sellainen
hälinä
ihmisjoukossa, ettei varas tohtinut
pitää hevosia,
vaan kiireesti toi ne takaisin ja pyysi
pastorilta
anteeksi ja hänen siunaustaan. Niin
suuri oli
se kunnioitus, jota tämä opettaja
nautti noiden
laittomien ihmisten keskuudessa. Usein
tapahtui
että hänen julistamansa sana järkytti
heidän sydämiään.
Kerran hänen saarnatessaan synnistä
seitsemättä käskyä vastaan, valtasi
Jumalan
sanan voima erään miehen niin, että
hän paikalla
nousi seisomaan koko seurakunnan edessä
ja katumuksen
ja liikutuksen vallassa tunnusti
syntinsä.

Hän kääntyi Jumalan tykö.

Kuningatar Marian hallitessa vainottiin
protestantteja
ankarasti. Piispa Bonner, joka oli
Gilpinin vihamies, sentähden että
tämä rohkeasti
saarnasi autuuden tietä uskon kautta
Kristukseen,
päätti poltattaa Gilpinin
elävältä. Eräät Gilpinin
ystävät varoittivat häntä vaarasta
ja koettivat
pakottaa häntä pakenemaan maasta tai
piiloutumaan.
Mutta hän ei tahtonut kuulla
puhuttavankaan
siitä, vaan sanoi: »Minä tiedän,
että
kaikki yhdessä vaikuttaa niiden
parhaaksi, jotka
rakastavat Jumalaa. Sentähden en näe
mitään
syytä, miksi lähtisin siltä
vartiopaikalta, johon
Jumala on minut asettanut. Mitä minulla
täällä
tapahtuu, sen täytyy koitua minun
parhaakseni.»
Samoin hän sanoi Bonnerin
lähettiläillekin,
jotka pian tulivat ja vangitsivat hänet.

Matkalla tapahtui, että hän taittoi
toisen jalkansa,
ja miehet sanoivat nyt hänelle pilkaten:
»Tämä se koituu kai myöskin teidän
parhaaksenne,

mutta olkaapas hyvä ja sanokaa, mitä
hyötyä teillä on taituneesta
jalastanne?» Hän
vastasi: »Minä en kyllä näe sitä
nyt, mutta minä
uskon, että se koituu minun parhaakseni,
sillä
niin on kirjoitettu Jumalan sanassa
ja siihen
minä uskon.» Pian nähtiin, millä
tavalla se oli
koituva hänen parhaakseen, sillä he
jättivät hänet
valvonnan alaisena erääseen
ravintolaan,
jotta hänen jalkansa paranisi ennenkuin
hänet
poltettaisiin. Sillävälin kutsuttiin
tuo verenhimoinen
kuningatar itse korkeamman tuomarin
eteen. Gilpin pääsi vapaaksi, palasi
seurakuntaansa
ja hoiti laumaansa vuoteen 1583 asti,
jolloin
hän kuoli 66 vuoden ikäisenä.

»Ymmärtäväiset loistavat niinkuin
taivaan
avaruuden loiste, ja ne, jotka monta
vanhurskauteen
saattavat, niinkuin tähdet
iankaikkisesta
iankaikkiseen.«

Dan. 12: 3.

Laulun voima.

Ovi eteiseen oli auki, ja hento nuorekas
ääni,
urkujen säestämänä, kuului salin
läpi ratsumestari
B:n huoneeseen. Hän istui nojatuolissaan
syventyneenä erään vasta ilmestyneen
romaanin lukemiseen, mutta kun Inga,
hänen
kolmentoistavuotias tyttärensä, alkoi
laulaa, viskasi
hän kirjan pöydälle, nousi ja rupesi
kävelemään
edes takaisin huoneessaan,

Ingalla oli miellyttävä ääni, ja
selvinä ja tuntehikkaina
kaikuivat sanat:

»Sä verinen kuningas, raadeltu mies
Ja hyljätty Herra! Sun armos ties,
Mä kuolosta mitenkä, vapaudun:
Sä tähteni kuolet, ah, ystävä mun!

Sä kärsit ja tuskasi kauhea on,
Sä verrattomaan menet taistelohon.
Sä pisarat vuodatat, ah, veriset,
Kun Getsemanessa sä kamppaelet.»

Se oli Ingan mielilaulu. Hän oli
oppinut sen
neiti K:n pyhäkoulussa, ja opittuaan
soittamaan
sitä oli hän laulanut ja soittanut
sitä niin usein

-- 65 --

kotona, että sekä isä että äiti
samoinkuin palvelijattaretkin
osittain osasivat tuon laulun ulkoa.

Se nyt on merkillistä, että aina ja
alituisesti
pitää kuunnella noita säveleitä
talossaan, murisi
ratsumestari B. Nuo »lukijat» ovat
sentään merkillisiä
ihmisiä. Omituinen päähänpisto tuo
pyhäkoulun
pito. Mutta tästä pitää tulla loppu.
Minäpä sanon vaimolleni, että hän
tästälähin
pitää Ingan kotona
sunnuntai-iltapäivisin. En
jaksa kuulla tätä. Inga on muuten
jo saanutkin
tartunnan. Vähällä on, ettei
hänestäkin tule
»lukija» niinkuin äidistään.

Sinä yönä nukkui rouva
B. itkuunsa. Hän ei
tiennyt, miten voisi kieltää rakasta
lastaan menemästä
pyhäkouluun, sillä hän oli huomannut,
että Ingan mieluisimmat hetket olivat
ne, jotka
hän sai viettää pyhäkoulussa. Inga
oli ollut pieni
itsepäinen, hemmoteltu tyttö, mutta
äidin iloksi
oli hän viime aikoina huomattavasti
muuttunut.
Oli tullut jotakin uutta hänen
elämäänsä. Se
ilmeni muun muassa siinä, että hän
heti tunnusti
vikansa ja pyysi anteeksi oltuaan
tottelematon
tai käyttäydyttyään
huonosti. Aikaisemmin se
ei ollut milloinkaan tapahtunut. Jumalan
sana
oli vallannut hänen sydämensä. Ja
siihen oli
neiti K:n opetus näkyväisenä
välikappaleena.
Eipä ihme siis, että rouva B. kiitti
Jumalaa pyhäkoulusta.

Rouva B. rukka! Oli eräs pimeä kohta
hänen
entisessä elämässään — eräs
erehdys, joka loi
synkän varjon hänen tielleen ja yhä
uudestaan
saatoi hänen sydämensä
valittamaan. Hän oli
omalla kohdalleen oppinut tuntemaan,
mitä merkitsevät
nuo sanat: »minä vaivainen, syntinen
ihminen», mutta myöskin maistanut
noiden Jeesuksen
sanojen suloisuutta: »syntisi ovat
anteeksi

annetut.» Mutta sitten oli hän
eräässä elämän
tärkeimmässä kysymyksessä, niinkuin
monet,
monet, muut, poikennut sanassa selvästi
ilmoitetusta
Jumalan tahdosta. Hän oli antanut
kätensä
ja sydämensä miehelle, joka tosin
oli moitteeton,
mutta jonka sydän oli täysin
tyytyväinen.
siihen, mitä maailma tarjoo. Ei ollut
puuttunut
varoituksia. Sekä Jumalan Henki että
hänen
ystävänsä olivat varoittaneet
häntä. Mutta —
onni hymyili niin lumoavasti hänelle
eikä hän
voinut kieltäytyä siitä.

Ei kestänyt kuitenkaan kauan, ennenkuin
hän
huomasi, miten petollinen ja madon
syömä hänen
onnensa oli. Vapaus Jumalan sanan
kuulemiseen
tuli piankin rajoitetuksi. Ratsumestari
oli hyvin
tanssin- ja huvittelunhimoinen, eikä
viipynyt
kanan, ennenkuin hän vaati vaimoaan
ottamaan
osaa niihin ja panemaan pois tuon
ikävän »lukijannaaman»
ja näyttämään iloiselta ja hauskalta.

Miten olikaan rouva B. surulla ja
tuskalla
huutanut Herran puoleen sekä oman
että rakkaan
miehensä sielun tähden! Mutta voi,
miten
toivottomalta näytti! Kerran oli Jumala
iskenyt
kovan iskun hänen miehensä sydämeen,
ottaessaan
heiltä heidän molemmat, rakkaat,
punaposkiset
poikansa. Mutta näiden kuolinvuoteilta
saadut syvät vaikutteet haihtuivat pian,
ja hän
tuli kenties vielä kovemmaksi.

Tänäkin yönä kantoi rouva
B. puolisoaan ja
pientä rakasta Ingaansa rukouksen
käsivarsilla
hänen eteensä, joka kuulee
hätääntyneitten huudon.
Hänen miehensä oli taipumaton, sen hän
tiesi, ja hänen päätöksensä
muuttaminen Ingan
suhteen ei onnistuisi, mutta äiti ei
tahtonut ilmoittaa
sitä tyttärelleen ennen, sunnuntaita;
ehtipä sen sanoa sittenkin, hän
ajatteli.

Ja äidin ei tarvinnut ilmoittaa kieltoa,
sillä
kun sunnuntai tuli, oli Inga ankarasti
sairaana.
Tuli tuskallisia ja levottomia päiviä
ja öitä. Lääkäri
tuli ja meni. Hän pudisti
miettiväisenä päätään
isän ja äidin huolestuneille
kysymyksille.
He ymmärsivät, ettei ollut paljonkaan
toivoa.

Äiti oli yhtäkkiä käynyt merkillisen
levolliseksi.
Hän tunsi, että hän ja hänen pikku
tyttönsä
olivat Jumalan kädessä, tapahtuipa
mitä
hyvänsä. Mutta isän sydän oli kuin
myrskyävä
meri. Väliin se raivosi hurjasti uhmaten
Jumalaa
vastaan ja väliin se itki sanomattomassa
tuskassa.
Ingahan oli hänen ainoa jälellä oleva
apilanlehtensä
ja hänen elämänsä auringonsäde.

Oli muuan iltapäivä. Isä istui yksin
Ingan
vuoteen vieressä. Hän oli pakottanut
äidin menemään
levolle hetkiseksi. Inga avasi silmänsä
ja katsoi isään. »Isä», sanoi hän
äkkiä, »sinä et
ole milloinkaan puhunut kanssani
Jeesuksesta.
Setä L:llä on tapana ottaa joskus
poikansa toisen
toiselle, toisen toiselle polvelleen ja
kertoa tai
lukea heille hänestä, ja sitä. on
ihana kuulla. Etkö
tahtoisi lukea minulle siitä, miten,
juutalaiset
huusivat Jeesuksesta: 'ristiinnaulitse,
ristiinnaulitse
hänet, ja päällä meille
Barabbas!' Kuuntelen
hyvin mielelläni sitä. Barabbas, se
olet sinä
ja minä ja koko maailma, joka
lunastettiin,
kun Jeesus antautui sidottavaksi,
orjantappuroilla
kruunattavaksi ja ristiinnaulittavaksi.
Hän sanoi: »minun vereni vuodatetaan
syntien
anteeksiantamiseksi»

(Matt. 26: 28).

Oli
kuin isä olisi saanut
käärmeenpiston. »Vaiti
lapseni, kuumehoureinesi!» -- oli
vähällä päästä
hänen huuliltaan, mutta kärsivä,
kuumeinen
katse sai hänet malttamaan
mielensä. Hän ei
tohtinut vastustaa tytön pyyntöä,
vaan luki

hänelle hänen pyytämänsä kohdan,

Markuksen
15 luvun.

»Kiitos, rakas isä! Nyt olen väsynyt,
ja minun
täytyy levätä.» Ja niin hän sulki
sinisilmänsä.

Päivistä tuli viikkoja, mutta mitään
parantumista
ei ollut huomattavissa. Inga oli pian
selvillä
siitä, että tämä oli hänen viimeinen
tautinsa,
ja ajatellessaan pimeää hautaa levisi
varjo hänen
kasvoilleen, mutta kun sitten äiti
hänen toivomuksestaan
luki hänelle raamattua tai lauloi
laulun Jeesuksesta, joka on kuolemalle
myrkky
ja helvetille surma, kirkastui hänen
katseensa
taasen. Mieluimmin hän tahtoi kuulla
Jeesuksen
kärsimisestä ja kuolemasta meidän
syntiemme
tähden ja hänen ylösnousemisestaan
meidän
vanhurskauttamisemme tähden.

»Isä, saanko kuiskata jotain
korvaasi», sanoi
Inga eräänä päivänä ja ojensi
rukoilevasti kätensä
isää kohden. Tämä kumartui vuoteen
yli.
»Minä menen pian pois äidin ja sinun
luotasi,
mutta ei teidän pidä itkeä, sillä
minä menen Jeesuksen
luo, joka rakastaa minua enemmän kuin
te voitte rakastaa.» Hän pysähtyi
ikäänkuin
hengähtääkseen. »Tahdotko luvata
minulle yhden
asian, isä?» »Tahdon, rakkaani,
kaikki, mitä
voin tehdä». »Osaathan laulaa: 'Sä
verinen kuningas' —
minun lauluni, niinkuin
tiedät. Tahtoisin
niin mielelläni kuulla sen vielä
kerran. Tahdotko
soittaa ja laulaa sen minulle? Mutta
sitten
pitää sinun olla niin hyvä ja pyytää
Liisan keittiöstä
ja sisäkön ja vanhan Björkin ja
hänen pikku
Veeransa tulemaan sisään
kuuntelemaan. Tahtoisin
niin mielelläni jättää heille
jäähyväiset.
Jos et ole aivan varma sävelestä,
niin saattaa
äiti auttaa sinua.»

Se oli melkein pahinta, mitä Inga
saattoi isältään

pyytää, mutta tämä ei hennonnut
kieltää. —
Hetkistä myöhemmin olivat kaikki koolla
Ingan vuoteen ympärillä. Hänellä
oli raamatunlause
ja ystävällinen katse jokaiselle
heistä. Hänen
isänsä käveli hetken hermostuneesti
edes takaisin
lattialla, ruveten sitten hämillään
etsimään
nuotteja. Vihdoin, hän löysi pienen
irtonaisen
lehden ja alkoi soittaa harmoonia. Hän
ponnisteli
saadakseen äänensä niin puhtaaksi
kuin suinkin,
mutta se värisi kuitenkin huomattavasti
hänen alkaessaan laulaa. Päästyään
kolmanteen
säkeistöön:

»Niin Jumalan päätökset, täytettihin
Ja elämän perustus laskettihin.
Sä kuolleista noussit ja kaikk' sovitit,
Sait autuiks' meidät, Isän lepytit.

Niin autuaat oomme kuin luodesdsakin,
Kun Jeesus, ku on välimiehemmekin,
Meill' iäisen vanhurskautensa toi.
Käy syntinen vain! Kukin saada sen
voi», —

hän ei enää voinut itseänsä
hillitä. Pää painui
alas kättä vasten, ja kyynelvirta
tulvahti
hänen kasvoilleen. Muutkin itkivät,
Ingakin itki.
Mutta hän ei oikein itsekään tiennyt,
johtuiko se
surusta vai ilosta. Ehkä kummastakin.
Rauhoituttuaan vähäsen luki
ratsumestari
hiljaisella äänellä laulun viimeisen
säkeistön.
Inga loi hänen kiitollisen katseen
tautivuoteeltaan
ja vaipui taas horrokseen.

Kun aurinko seuraava aamuna, paistoi
hänen
pieneen huoneeseensa, kohosi hänen
vapautettu
henkensä ylös ikivaloon.

»Oot tähteni orja ja
haavoitetaan��,

ne olivat hänen viimeiset
ymmärrettävissä
olevat sanansa. Kauan istuivat isä ja

äiti sanottomassa tuskassa kuolinvuoteen
ääressä,
pidellen hänen kylmiä kätösiään
omissaan, ennenkuin
he oikein saattoivat käsittää,
että heidän
rakas Ingansa oli mennyt pois heidän
luotaan.

Tämä isku vaikutti vihdoin ratsumestari
B:n sydämessä Jumalan mielen mukaisen
murheen,
joka saa aikaan parannuksen
pelastukseksi,
ja jota ei kukaan kadu. Hän joutui
hätään synneistään,
mutta sai myöskin armon noudattaa
laulajan kehoitusta:

»Siis kurjana käänny sä Jeesuksen
luo,
Sun syntisi, saastasi hänelle tuo!
Hän synnistä kaikesta sun. puhdistaa,
kuin sanakin kylliksi sen todistaa.»

Siitä päivästä asti oli Ingan laulu
hänenkin
laulunsa. Ja Ingan äiti ylisti riemuiten
Herraa.

Luuk. 15: 10.

Rohkea todistus.

Jonkun aikaa sitten eli eräässä
Hollannin kaupungissa
juutalainen lääkäri, joka Jumalan
armon
kautta oli tullut kristityksi ja jolla
oli palava
halu niiden pelastamiseen, jotka olivat
hänen
heimolaisiaan lihan puolesta. Hän ei
pelännyt
vaivoja eikä vaaroja, kun oli johdettava
Israelilainen
Vapahtajan luo. Siinä tarkoituksessa
meni
hän eräänä päivänä
juutalaiskorttelin keskustaan
ja julisti siellä ristin evankeliumia
talosta
taloon. Mennessään tuohon
kaupunginosaan täytyi
hänen kulkea erään rikkaan
juutalaiskauppiaan
komean talon sivuitse. Kun hän eräänä
päivänä kulki tuon talon ohitse,
iski tuo ajatus
hänen mieleensä: »Miksi menet
ainoastaan köyhien
juutalaisten luo etkä rikkaitten? Miksi
et
mene tuon rikkaan miehen luokse viemään
sanomaa
Vapahtajastasi?» Hän päätti silloin
heti
korjata tämän laiminlyöntinsä.

Eräänä iltana meni hän siis tuon
mahtavan
miehen luo, ja miten hän
hämmästyikään, kun
hänet heti vietiin ylös korkeita
portaita myöten,
aivankuin olisi häntä odotettu. Mutta
asia selvisi

hänelle piankin, siellä hänet
johdettiin suureen
tanssisaliin, johon hienoa seuraa oli
kokoontunut,
tanssi vastikään aloitettu. Kaikkien
silmät suuntautuivat
kehnopukuiseen lääkäriin. Mutta hän
astui levollisesti talon isännän luo
ja pyysi anteeksi
sopimattomaan aikaan sattunutta
käyntiään.

»En tietänyt», hän sanoi, »että
teillä on vieraita
tänä iltana. Mutta kun haluaisin puhua
kanssanne eräästä mitä
tärkeimmästä asiasta,
pyydän teidän määräämään
päivän, joka on teille
sopiva.» —

»Mielelläni», vastasi kauppias;
»saanko kysyä,
onko asia hyvin tähdellinen?» —

»On kysymys elämästä ja kuolemasta»,
vastasi
lääkäri, »saanen siis tulla, kun
teille sopii.» —
»Sallinette minun kysyä, mikä asia on
kysymyksessä?» —
»On kysymyksessä Herra Jeesus Kristus,
Jeesus Nasarealainen», vastasi
lääkäri. —

»Siis!» huudahti kauppias iloisena
ja hämmästyneenä.
»Tämäpä on ihmeellistä. Olen viime
kuukausina ollut hyvin onneton, en tiedä
minkätähden.
On vain eräs ajatus, joka lakkaamatta
ahdistaa minua yöt ja päivät
liiketoimissani ja
kotona. Olen kaikin mahdollisin tavoin
koettanut
haihduttaa tuota ajatusta, mutta se
on mahdotonta.
Se ajatus, joka vie minulta rauhani,
on juuri tuo kysymys: Kuka oli Jeesus
Nasarealainen?
Olen rukoillut Jumalaa, että hän
laupeudessaan
auttaisi minua ja lähettäisi minulle
jonkun, joka voisi sanoa minulle totuuden
siihen
asiaan nähden. Nyt hän on kuullut
rukoukseni
ja lähettänyt luokseni teidät, herra
tohtori. En
voi antaa teidän poistua, sillä kuka
voi luottaa
huomispäivään. Juuri nyt on paras
aika.» —
Sitten antoi rikas mies soittajille
käskyn lakata

soittamasta ja kääntyi ällistyneiden
vieraiden
puoleen seuraavin sanoin:

»Hyvät naiset ja herrat! Tämä herra
tahtoo
hyvyydessään puhua kanssamme asiasta,
joka
todella koskee itsekutakin
meistä. Saanko pyytää
teitä asettumaan paikoillenne ja
tarkkaamaan
tämän herran sanoja? Ja te, herra
tohtori, olkaa
hyvä ja sanokaa kursailematta meille,
mitä teillä
on sanottavaa. Sanokaa meille kaikki
älkääkä
salatko mitään.»

Nyt sai tohtori aiheen julistaa tuolle
hienolle,
tanssihaluiselle seuralle vanhaa,
selvää ristin
sanomaa, sitä pelastuksen evankeliumia,
joka on
Jumalan voima autuudeksi itsekullekiun
uskovalle. —

Jonkun aikaa tuon .merkillisen illan
jälkeen,
tunnusti rikas kauppias julkisesti
uskonsa Herraan
ja kastatti itsensä Jeesuksen Kristuksen
uskoon.
Hän on sittemminkin pysynyt sen
evankeliumin
uskollisena tunnustajana ja julistajana,
jonka hän tietämättömyytensä aikana
oli hylännyt.

[Kuva]
Jeesuslapsi Betlehemissä.

Mitä joulu tahtoo opettaa meille?

Köyhyys on aina katkera, mutta miten
raskas se
onkaan juhlana — varsinkin
jouluna. Vain
kerran vuodessa tulee joulu syvine,
rikkaine sisältöineen
ja ihmeellisille toiveineen. Se saa
ajattelemaan
runsautta ja kaikkea, mikä on parasta.
Mitä ivaa onkaan joulu, kun uuni on
kylmänä
ja pöytä tyhjänä, ja nälkä ja
epätoivo kalvaa
sydäntä!

Mutta miten vähän tarvitaan itse
asiassa,
jotta köyhä saisi iloisen joulun! On
tuhansia koteja,
joissa vähistä varoista on säästetty,
jotta
joulu joululta tuntuisi, ja joissa isä
ja äiti yhdessä
tuumivat, miten vähäiset säästöt
voitaisiin paraiten
käyttää, jolta ne riittäisivät niin
kauan kuin
mahdollista. Miten onnellisia he ovatkaan
pikku
valmistuksissaan, ja miten suuri onkaan
lasten
ihastus, kun joulu vihdoinkin tulee
kaikkine kallisarvoisine
pikku yllätyksilleen, ja kun kaikki on
hohtavan puhdasta, salaperäisen
rauhallista,
iloista, niinpä melkein pyhää.

Mutta on tuhansia toisia koteja, joille
ei tule
mitään joulua, jolleivät muut sitä
heille laita.

Heille on tullut aivan tavaksi olla
viettämättä
joulua, kun ei ole varoja siihen. Mutta
jos joulu
viedään heidän kotiinsa, niin
silloinpa käy ilmi,
että joulun tunne vielä elää siellä
jossakin sopukassa,
ja parempien päivien muisto elpyy. Miten
ihmeellinen onkaan joulu siinä
suhteessa! Surullinen,
kova todellisuus unohtuu hetkeksi, kun
mieleen johtuvat menneet ilon ja onnen
päivät.

Mikä tärkeä merkitys onkaan siis
joululla
kristityille, vanhoille ja
nuorille! Meidän on vietävä
joulu niille, jotka eivät itse voi
sitä aikaansaada.
Me voimme täyttää heidän sydämensä
ilolla. Me voimme, huojentaa heidän
kuormaansa
tai ainakin auttaa heitä unohtamaan
sen painoa
hetkiseksi. Me voimine saada himmeät,
kyyneleiset
silmät säteilemään, me voimme
houkutella
hymyn heidän huulilleen ja niin viedä
heidät takaisin
menneisiin aurinkoisiin päiviin. —

Lohdullista ja ilahuttavaa onkin ajatella
niitä
tuhansia, joilla todella on lämmin
harrastus viedä
joulu laajalle
ympäristöönsä. Kaikkialla maailmassa
on kuitenkin hellää huolenpitoa,
keksiliäisyyttä
ja uhrautuvaisuutta tekemään joulusta
se ilon juhla, joksi se on aiottu.

Monet, monet ovat ne yhdistykset ja
ihmiset,
jotka pitkin vuotta ovat innokkaassa
toimessa
tehdäkseen hyvää. Mutta joulun
aikaan! Silloin
innolla ja kiireellä ei ole
rajoja. Tuhannet kodittomat
saavat lämpöiset
jouluateriansa. Tuhannet
tulevat vaatetetuiksi. Kymmenettuhannet
lapset
luulevat siirtyneensä taivaaseen. On
joulukuusi,
soittoa, laulua, kauniita kertomuksia
ja leikkejä.
Rakkaus avaa ovet, täyttää pöydät
ja luo joulun.
On kyllin auttajia, ja on vaikea sanoa,
kuka on
onnellisin — ne tuhannet, jotka
iloitsevat vai ne,
jotka tuottavat iloa.

Joulu on lahjojen aika. Idän viisaat
tulivat
ensi maisena jouluna lahjoilleen ja
laskivat ne
Jeesuksen jalkojen juureen. Antakaamme
mekin
lahjoja. Ja me annamme ne Jeesukselle,
kun annamme
ne köyhille. Sillä Jeesus itse sanoo:
»kaikki,
mitä olette tehneet yhdelle, näistä
pienimmistä
veljistäni, sen olette telineet
minulle.»

Matt. 25: 40.

Rikkaat antavat toisilleen lahjoja ja
iloitsevat
niistä. Miten paljon kauniimpi onkaan
lahja,
kun siitä ei voida saada mitään muuta
takaisin
kuin iloista kiitollisuutta.

Kenelle voimme lahjojamme antaa? Oi,
meidän
ei tarvitse kaukaa etsiä. On vanhoja
ystäviä,
jotka ovat joutuneet vastuksiin ja
ahdinkoon;
vanhoja palvelijoita, jotka ovat
puutteessa; veljiä
ja sisaria, jotka ovat. eläneet elämän
varjopuolella
kenties koko ikänsä; vanhuksia, jotka
ovat mielestään Jumalan ja ihmisten
unohtamia.
Niitä on kyllä joka taholla,
kaupungeissa ja maaseudulla.
Mutta mikä häpeä, jos joku unohdetaan
jouluna! Käynti heidän luonaan, pieni
lahja, hymyily,
hyvä Jumalan sana — mikä tahansa,
joka
osoittaa, että heidät tunnetaan ja
muistetaan —
minkä iloisen muutoksen se voikaan
aikaansaada.
Kenties tulisivat nuo vanhat ja nuoret
myöskin
kykeneviksi kuulemaan enkelien laulua,
niinkuin
paimenet Betlehemin kedolla saivat
kuulla suuren
taivaallisen sotaväenjoukon ylistävän
Jumalaa ja
sanovan: »Kunnia olkoon Jumalalle
korkeuksissa,
ja maassa rauha ihmisten kesken, joihin
hänellä
on mielisuosio» — ja heidän
sydämensä täyttyisi
jouluilolla. —

Niin, joulu ei muodostu jouluksi niille,
jotka
ajattelevat vain itseään. Joulu on
rakastavaa
huolenpitoa muista. Joulu on hyvä,
laupias samarialainen.
Laita joulu toisille, niin. sinulle
itsellesi

tulee joulu. Sinun ei tarvitse sitä
huudella.
Salainen lahja tuottaa suurimman
siunauksen.
Ja »joka siunauksin kylvää, se
siunauksin myöskin
niittää.»

2 Kor. 2: 6.

Mutta ennen kaikkea: koeta viedä
Jeesuslapsi,
joulun suurin ja kallein lahja, jokaiseen
kotiin
ja jokaiseen sydämeen. Todista seimen
lapsesta,
joka tuli tänne synnin maahan, ristinsä
veren
kautta kalliisti lunastaakseen jokaisen
kadotetun
syntisen.

Meillä on nyt joulu. Kenties emme
enää toista
joulua näe. Käytä tätä joulua
mahdollisimman
parhaalla tavalla! Tee joulusta ilon
juhla yksinäisille,
murheellisille, jotka kenties ensi kertaa
viettävät joulua jonkun rakkaansa
menettämisen
jälkeen, kodittomille ja köyhille. Ja
sinä ilahdutat
Jeesusta, ja hän on palkitseva sinut
tuhatkertaisesti.
Siitä ei ole mitään hyötyä, että
me toivotamme
toisillemme, »hauskaa joulua», jos emme
toteuta tuota toivotusta teossa. Rakas
ystävä,
tehkäämme Jumalan armon kautta tämä
joulu
unohtumattomaksi jouluksi niin monelle
kuin
suinkin mahdollista!

En laske minä Jeesusta.

€n laske minä Jeesusta,
en laske sydämestä.
Hän aurinkoni ihana
mun eksymästä estää.
Niin ilossa kuin murheessa
hän turvani on ainoa.
Mä Jeesusta en laske.

En laske minä Jeesusta.
Hän ilon elämäni;
Sulasta rakkaudesta
hän astui edestäni
kovimpaan ristinkuolemaan;
Siis laulaa sielun iloissaan:
Mä Jeesusta en laske.

Maailma mua pilkatkoon,
melskatkoon mielellänsä,
pahuudessansa pauhatkoon,
kiehatkoon kielellänsä,
mitä mä tuosta tottelen,
kun turviss' olen Jeesuksen!
Mä Jeesusta en laske.

Kun vihdoin kuolo silmäni,
saa himmeiks, painaa umpeen,
Ja sitoo kiinni kieleni
ja lyöpi korvat lumpeen,
kun käsi, jalka kylmenee,
en kuitenkaan mä peljänne;
Mä Jeesusta en laske.

Ah, ällös, Jeesus milloinkaan
mua myöskään luotas heitä,
pois eksymähän maailmaan
ja käymään harhateitä.
Mua vahvista ja johdata,
etten mä sinust' eroa,
en koskaan sua laske.

Chr. Xeimann ja B. Schmolock
— suom. Elias Lönnrot.

[Kuva]
Kustaa Waasan ensimäinen kohtaus Olaus
Pietarin kanssa.

Eräs neljäsatavuotismuisto.

Vuonna 1523 pidetyt Strängnäsin
valtiopäivät olivat
useassa suhteessa merkilliset. Siellä
valitsivat
kokoontuneet säädyt Kustaa Waasan
Ruotsin
kuninkaaksi ja niin alkaa uusi aika
Ruotsin valtakunnalle.
Siellä joutui myös Kustaa Waasa ensi
kerran yhteen Olavus Petrin ja Laurentius
Andreaan
kanssa, jotka edustivat sitä uutta
uskonnollista
vapautusta, minkä Luther
esiintymisellään
oli Saksassa alkuunpannut.

Olavus Petri oli syntynyt Örebrossa
tammik. 6 p. 1493
*).

*)
Toisten lähteitten mukaan vuonna 1497.

Hänen isänsä Petrus Olavi oli seppä.
Esimäiset kirjatietonsa sai Olavus
sikäläisessä
porvarikoulussa. Kolmetoistavuotiaana
hän
pääsi Upsalaan, jossa hän ensin
triviaalikoulussa
ja sitten yliopistossa, opettajanaan
m. m. Peder
Galle, jatkoi opintojaan. Kun yliopisto,
perustajansa
Jaakko Ulfinpojan erottua 1514,
näyttää
joutuneen kokonaan rappiolle, lähti
Olavus Saksaan,
jossa hän huhtikuussa 1516 kirjoitettiin
ylioppilaaksi Leipzigin yliopiston
kirjoihin. Jo
muutamien kuukausien perästä hän
kuitenkin

siirtyi Wittenbergiin, jossa hänestä
tuli Lutherin
harras oppilas. Siellä oleskellessaan
sai hän elää
sen muistorikkaan päivän,

lokakuun 31 päivän 1517,

jolloin Luther Wittenbergin linnankirkon
ovelle naulasi 95 väitettänsä ja joka
oli uskonpuhdistuksen
syntymäpäivä. Vaikka Olavus
Petri jo helmik. 10 p. 1518 vihittiin
maisteriksi,
viipyi hän loppupuolelle vuotta
Lutherin, läheisyydessä.
Palaen halusta tehdä evankeliumin
perustotuudet tunnetuiksi hän saman
vuoden
marraskuussa palasi kotimaahansa. Siellä
sai hän
heti paikan Strängnäsin piispan Mattias
Gregerssonin
kanslerina. Silloinen vakava tilanne
ei kuitenkaan
ollut omiaan hiljaiseen opetustyöhön.

Sten Sturen kuoltua liittyi hänen
piispansa
unionipuolueeseen ja teki työtä
Kristian II:sen
hyväksi. Siitä hän ei kuitenkaan
kiitosta saanut.
Tukholman verilöylyssä

marraskuun 8 p. 1520

sai iäkäs piispa ensimäisenä panna
päänsä mestauspölkylle.
Olavus sai sen, omin silmin nähdä
ja näyttää olleen vaarassa itsekin
joutua piispansa
kohtalotoveriksi.

Vasta tämän myrskyisen ajan jälkeen
kuulemme
jotakin hänen toiminnastaan evankeliumin
totuuden tunnetuksi
tekemiseksi. Palattuaan
Strängnääsiin hän nimittäin alkoi
pitää luentoja
pyhästä raamatusta sikäläisille
nuorille kuoripapeille.
Ja hän kokosi ympärilleen pienen
oppilasjoukon.
Tämä hänen toimintansa saavutti
arkkiteini Laurentius Andreaen
hyväksymisen.
Tämä oli piispanviran avonaisena
ollessa hiippakunnan
johtomiehenä. Mutta toisissa se herätti
levottomuutta. Niinpä valittaa
Linköpingin
piispa Brask eräässä kirjeessään
keväällä 1523
»sitä pahennusta ja levottomuutta,
jota eräs
heistä saa aikaan kansassa niillä
saarnoilla, joita

hän pitää ja jotka ovat täynnä
lutherilaisia käyteaineita.»
Antoipa hän levittää sen pannakirjan
jäljennöstä, jonka paavi oli julaissut
Lutheria
vastaan, samoinkuin Strängnäsin
dekanuksen,
tohtori Niilon, laatimaa kirjaa, jossa
tämä kumoaa
kahdeksan harhaoppia, joihin. Olavus
Petri
hänen mielestään oli tehnyt itsensä
vikapääksi.
Ja eräässä kirjessään paavin
lähettiläälle Johannes
Magnille, joka Strängnäsin
valtiopäivien aikana
saapui Ruotsiin saatuaan toimekseen,
lutherilaisen
harhaopin hävittämisen, vaati piispa
Brask pontevia toimenpiteitä Olavus
Petriä vastaan.
Niistä ei kuitenkaan tullut mitään.

Strängnäsin valtiopäivien aikana
oli Kustaa
Waasa keskustellessaan. Laurentius
Andreaen
kanssa ja Olavus Petrin oppilaiden
pitämien, saarnojen
kautta, joita hän siellä oli ollut
tilaisuudessa
kuulemaan, tullut kiinnittämään
huomionsa
uuteen oppiin. Ei ole kuitenkaan,
olemassa mitään
todisteita siitä, että se silloin olisi
hänet mieskohtaisesti
vallannut. Mutta sen verran on varmaa,
että hän silloin alkoi ymmärtää,
mikä merkitys
sillä oli hänen oman ohjelmansa
toteuttamiselle:
kansallinen ruotsalainen valtio ja luja
kuningasvalta.
Tämän ohjelman mukaista ei ollut, että
Ruotsin kirkko oli riippuvaisuussuhteessa
Ruotsin
ulkopuolella olevasta mahdista, Rooman
paavista. Mitä suurimmalla
mielenkiinnolla hän
sentähden kuunteli Laurencius Andreaen
esitystä,
ettei pyhässä raamatussa puhuttu
mitään paavin
ja piispojen maallisesta
vallasta. Paavin, piispojen,
ja pappien tuli olla seurakunnan
palvelijoita,
ei sen herroja. Tämän kautta sai
kuningas myös
toiveita voida käyttää kirkon
liikaomaisuutta
välttämättömiin valtiollisiin
tarkoituksiin. Se
olikin melkein ainoa keino selviytyä
siitä vaikeasta

taloudellisesta ahdinkotilasta, jossa
valtio
oli erittäinkin siitä syystä, että
se oli velassa Lubeckille
siitä avusta, mikä sieltä oli annettu
vapaussotaa
varten.

Laurentius Andreaen sanat olivat
kuninkaassa
langenneet hyvään maahan. Se nähtiin
siitä,
että tämä kutsui hänet sihteerikseen
ja valtakunnan
neuvokseksi. Ja noin kahdeksan vuotta
seisoi
Laurentius Andraea kuninkaansa rinnalla
hänen
luottamusmiehenään siinä
kansallis-kirkollisessa
politiikassa, jota kuningas noudatti. Ja
vielä merkittävämpää oli, että
vuotta jälkeen
Strängnäsin valtiopäivien Olavus
Petri kutsuttiin
Tukholmaan ja sai kaupungin sihteerin
viran,
minkä ohella hän, vaikka oli vain
diakooni, joksi
hänet oli vihitty vähää ennen
Tukholman verilöylyä,
ahkerasti saarnasi kaupungin kirkossa,
nykyisessä Suurkirkossa, ja siten alkoi
voimakkaan
vaikutuksensa uskonpuhdistuksen totuuksia
julistamalla.

Vaikkakin ori myönnettävä, että
kuninkaan
innostus uuteen oppiin alussa johtui
sen merkityksestä
hänen kansallisen ohjelmansa
toteuttamiselle,
niin on kuitenkin todistuksia siitä,
että
hänen silmänsä piankin aukenivat
näkemään sen
uskonnollista arvoa. Yhtenä sellaisena
todistuksena
on se, että hän tahtoi saada pyhän
raamatun
kansan kielelle. Birgitan ja hänen
luostarikuntansa
toimesta oli tosin eräitä raamatun
osia ruotsinnettu,
mutta tämä ruotsinnos oli niin
tuntematon,
että piispa Brask ainoastaan oli kuullut
siitä
puhuttavan, mutta ei milloinkaan nähnyt
sitä.
Kesällä 1525 antoi nyt kuningas uudelle
arkkipiispalle
Johannes Magnille toimeksi pitää huolta
uuden testamentin kääntämisestä
ruotsiksi. Hänen
piti sitä varten kääntyä muiden
piispojen ja

sopivien miesten puoleen. Jos he
kieltäytyisivät,
niin olisivat he, huomautti kuningas,
»arvottomia
kantamaan paimenen nimeä, kun he siten
osoittaisivat, etteivät suo lampaiden
käydä laitumella.»
Piispa Brask piti koko toimenpidettä
sangen arveluttavana. Mutta valmistaviin
toimiin
todella ryhdyttiin. Tämä katolilainen
käännöstyö
ei kuitenkaan vienyt mihinkään
tulokseen.
Mutta eräs toinen oli sillä välin
käynyt
käsiksi tuohon tärkeään työhön. Se
oli Olavus
Petri.

Elokuun 15 p. 1526 ilmestyi

»Thet Nyia
Testamentet på Swensko.»

Se oli verraton lahja.
»Siinä sai kansamme», kirjoittaa
ruotsalainen kirjallisuushistorioitsija
H. Schuck, »kirjan, joka on
levittänyt iloa ja lohtua miljoonien
sydämiin,
joka on vaikuttanut elähyttävästi
ruhtinaan linnassa
ja torpparin mökissä ja joka
voimakkaammin
kuin mikään muu on ollut
määräävänä, kansamme
tunne- ja ajatusmaailmassa.» Ja hän
lisää: »Käännöksen jalon ja
huolellisen kielenkäytön
kautta tempaistiin äidinkielemme ja
oikeinkirjoituksemme
kerrassaan siitä sekasorron
ja kömpelyyden tilasta, joka useimmissa
tapauksissa
oli ollut luonteenomaista keskiajan
lauseliitteelle
ja oikeinkirjoitukselle.»

Sen pohjana oli Erasmuksen julkaisema
kreikkalainen
alkuteksti ja hänen latinankielinen
käännöksensä,
joiden ohella kääntäjä käytti
hyväkseen
Lutherin neljä vuotta aikaisemmin
julkaisemaa
saksalaista käännöstä ja
mahdollisesti muitakin
käännöksiä.

Se oli arvaamaton lahja Ruotsinkansalle,
lahja, joka täydellisentyi, kun 1541
myöskin Vanha
testamentti, ja samalla koko raamattu,
etupäässä
Laurentius Petrin työn kautta oli
ensi kerran
luettavissa ruotsinkielellä.

Uuden järjestyksensä sai Ruotsin
kirkko sen
Westeråsin valtiopäivillä (1527)
tehdyn perustavan
päätöksen kautta, että »Jumalan
puhdasta
sanaa oli kaikkialla saarnattava Jumalan
käskyn
mukaan eikä epävarmoja enteitä,
ihmisjuttuja ja
taruja, niinkuin tähän asti on suuressa
määrin
tapahtunut», ja muiden tällöin ja
myöhemmin
Örebrossa (1529) annettujen
määräysten kautta.

Ja lopuksi olkoon sanottu, että Ruotsin
kirkko
syvemmälti katsoen on syntynyt
uskonpuhdistuksen
evankeliumista. Tästä sai
valtakunnanrakentaja,
kuningas Kustaa Waasa, ensi vaikutelman
Strängnäsin valtiopäivillä
joutuessaan
yhteen Laurentius Andreaen ja Olavus
Petrin
kanssa. Varsinkin tämä seikka on
tehnyt nuo
valtiopäivät niin merkityksellisiksi.

A. K.

[Kuva]
Uskonpuhdistuksen syntymäpäivä.

"Herra se on ..."

(Joh. 21: 7).

Ulkona satoi lumi maahan suurina
hiutaleina.
Keveitä kuin höyhenet olivat nuo
hohtavanvalkoiset ylhäältä tulevat,
viestit, mutta
hänestä, joka istui sisällä ja
katseli niitä, olivat
ne kuin raskaita kuoleman ajatuksia. Oli
kuin
tahtoisivat ne haudata koko elämän
kylmänkosteaan
syliinsä. Ja oli tuollainen kummallinen
valaistuskin tuolla ikkunan ulkopuolella
— tunnelma
kuin kuolleiden juhlassa.

Niinpä kyllä — kuolleiden
juhla! Tuolla puutarhanpuoleisessa
kamarissa paloivat viimeiset
säästyneet kynttilät korkeissa
haarakkaissa kynttiläjaloissa
kahden valkoisen arkun,
ääressä. Siinä
oli hänen vaimonsa ja vanhin
tyttärensä. Vain
viikko sitten olivat he terveitä, ja
heidän iloiset
äänensä olivat hänelle kuin
soittoa. Nyt nukkuivat,
he kuoleman hiljaista unta, ja äiti
näytti tuskin
tytärtään vanhemmalta. Sama vaalea,
aaltomainen,
valkoiselta otsalta kaartuva tukka.
Samat kasvonpiirteet, joihin kuolema
tuskin oli
ehtinyt leimaansa painaa. Se oli
tapahtunut niin

äkkiä — samana päivänä olivat he
menneet esiripun
taakse. Eikä hän voinut käsittää
sitä.

He olivat käyneet seurakunnan sairaita
katsomassa,
pastori ja hänen vaimonsa, noina
pelottavan
vakavina kuukausina, jolloin kuolema oli
tehnyt tuhojaan ylt'ympäri. He olivat
tulleet
lohduttavin, ystävällisin sanoin sekä
niiden luo,
joiden täytyi lähteä, että niiden,
jotka saivat
jäädä. Useat niistä nuorista, jotka
joutuivat kuoleman
saaliiksi, olivat olleet hänen
rippilapsiaan.
He tiesivät, että heidän pastorinsa
voisi sanoa
heille, miten elämä voidaan saavuttaa
keskellä
kuolemaa, niille, jotka eivät vielä
uskon kautta
Jeesukseen olleet sitä saavuttaneet. Ja
hätä väistyi
sydämistä ja silmistä, kun hän puhui
Jeesuksesta
ja hänen täytetystä työstään —
kun hän
oli polvillaan kuolinvuoteiden ääressä
pitäen vapisevia
käsiä suljettuina omaan lujaan,
lämpöiseen
käteensä. Ja hän ihmetteli monta
kertaa,
miten helposti nuo nuoret erosivat
elämästä — ei
mitään kaipausta maailmaan, ei
siteitä, jotka
olisi ollut vaikea katkaista. Ja
kuitenkin oli
moni heistä elänyt maallisen onnen
kultaisessa
päivänpaisteessa.

Hän oli kyennyt lohduttamaan muita. Hän
oli voinut viihdyttää tuskaisia
sydämiä iankaikkisen
elämän sanalla. Mutta kun. tuo kauhea
isku
kohtasi häntä itseään — silloin
kävi hän kuin
avuttomaksi, lohduttomaksi ....

Kun he, hänen rakkaansa, vielä elivät,
sai
hän ihmeellisen voiman rukoilla heidän
edestään.
Ja kun hän ei enää voinut rukoilla
heidän eloonjäämistään,
rukoili hän heille ja heidän kanssaan
autuasta kuolemaa, hiljaista muuttoa
Jumalan
paratiisiin ... .

Äiti meni ensin, ja tytär muutamia
tunteja

sen jälkeen. Ja hän istui heidän
vuoteittensa
ääressä pitäen käsissään heidän
kylmeneviä käsiään
ja toisti suloisen lupauksen toisensa
jälkeen
Jumalan omasta sanasta. Ihmeellinen voima
kannatti häntä viimeiseen asti. Mutta
kun kaikki
oli lopussa ja hänen rakkaittensa
kirkkaat silmät
olivat sammuneet, silloin oli kuin
pohja hänen
jalkojensa alla olisi pettänyt. — Hän
oli vastikään
ollut huoneessa, jossa rakastavat kädet
olivat
asettaneet heidät levolle ja jossa
kynttilät paloivat
kuusten keskellä. Hän oli ollut
siellä aivan
yksinään rakkaitten vainajiensa kanssa,
ja hän oli
hyväillyt noita valkoisia käsiä
kyyneleettömässä
tuskassa. Miten hän voisi elää tämän
jälkeen?
Miten hän voisi hoitaa virkaansa
seurakunnassa,
kun sydän oli tuskasta ja kaihosta
raskas? Miten
hän voisi lohduttaa muita, kun hänestä
tuntui
kuin pimeys ei milloinkaan väistyisi
hänen sielustaan?
Mutta oikeastaan hän ei ajatellut
tulevia,
päiviä ... Hän ei tiennyt, miten
jaksaisi
kestää lähimmät päivät, miten
nähdä valkoisia
arkkuja vietävän pois ja kätkettävän
lumisen
maan poveen kirkkomaalla.

"Elämä oli äkkiä käynyt erämaaksi
hänelle,
joka oli ollut niin rikas. Ja hän
tuskin muisti
tänä raskaana hetkenä, että hänellä
vielä oli jälellä
rakas olento, hänen viisitoistavuotias
Aunensa,
Tämä raotti hiljaa ovea pari kertaa
käydäkseen
isän luona, mutta isä ei huomannut
häntä,
ja sitten sulkeutui ovi yhtä
hiljaa. Hänen sini
silmiinsä oli tullut pelokas ilme kaiken
sen kauhean
johdosta, mitä oli viime päivinä
tapahtunut,
Hän oli vielä lapsi, ja kapeat kasvot
näyttivät
luonnottoman kalpeilta mustaa surupukua
vasten.
Hän tunsi olevansa hyljätty ja
yksinäinen tuossa
hiljaisessa talossa. Ja isä ei huomannut
häntä.

Hän istui kirjoituspöytänsä
ääressä, pää käsien
varassa, ja hänen sielunsa tuska oli
niin suuri,
että se tuntui ruumiillisena kipuna.

Silloin koputettiin ovelle, ensin aivan
hiljaa,
sitten kovemmin. Pastori katsahti oveen
päin
hajamielisesti, ja koneellisesti hän
sanoi: »Sisään!»

Tulija oli vanha Juho, kellonsoittaja
ja samalla
haudankaivaja. Pastori oli kutsuttanut
hänet puhuakseen — niin, puhuakseen
siitä, mikä
täytyi tehdä. Ja niinpä hänen täytyi
tempautua
irti ajatuksistaan ja pulma suuresta
kaksoishaudasta,
joka oli kaivettava kirkkomaan
eteläiseen
kulmaan, aivan vanhojen lehmusten alle,
jotka
suhisivat hiljaa vainajien lepopaikan
yllä. Ensi
kertaa ei Juho sinä talvena sellaista
hautaa kaivanut;
oli haudattu kaksi jopa kolmekin samasta
talosta toisinaan, ja kelloja oli
soitettu kokonainen
tunti joinakin päivinä. Vanhalla
Juholla oli
herkkä sydän karkeahkon pinnan alla;
hän oli
itse saanut multaan peittää kaksi
nuorta tyttärensä
poikaa, jotka olivat hänen elämänsä
ilo.
Niinpä hän tiesi, miltä se
tuntui. Niinpä hän
huomasi, miten vaikea pastorin oli puhua,
miten
hauen kalpeat kasvonsa värähtelivät
ja huulensa
värisivät.

Oli sanottu, mitä piti sanoa. Mutta
vanhus
viivytteli. Hänellä oli sydämellään
jotakin,
jonka hän tahtoi sanoa
pastorille. Niinpä hän
seisoi paikallaan ja piti kulunutta
lakkiaan ristissä
olevissa kitsissään.

»Rakas pastori» — sanoi hän hiljaa
— »Herra
se on ....»

Pastori katsoi häneen haavoitetun,
ärsytetyn
metsäeläimen katseella. Ja huulet
liikahtivat vastatakseen,
mutta niiltä ei tullut
äännähdystäkään.
Sitten hän ojensi kätensä vanhalle
kirkonpalvelijalle —

enempää hän ei jaksanut. Ja vanhus
lähti.

Pastori istui kuten ennenkin pää
käsien varassa.
Ja ulkona jatkui lumisade. Mutta
hiljaiseen
huoneeseen oli jäänyt jotakin —
vanhan kellonsoittajan
sana: »Herra se on ....»

Oli kuin olisi hän kuullut ne ensin
hyvin kaukaa,
mutta sitten ne tulivat yhä
lähemmäksi. Hän
ei tiennyt, miten kauan hän istui siinä
ja kuunteli;
aika ja paikka näyttivät kadonneen
hänen tajunnastaan.
Mutta lopulla tuntui kuin olisivat
nuo pyhät sanat täyttäneet koko tuon
hiljaisen
huoneen — täyttäneet sen Herran
omalla suloisella
läsnäololla. Kenties oli hän itse
käyttänyt samoja
sanoja jolloinkin, tahtoessaan lohduttaa
surevia,
mutta tarttua niihin omalle kohdalleen,
niitä parhaiten
tarvitessaan — siihen hän ei ollut
kyennyt.

Niinpä sai Herra puhua vanhan Juhon suun
kautta. Ja hän, joka on »kipujen mies
ja tuskien
tuttava» tuli raskautetun palvelijansa
lähelle
tuimimman tuskan hetkenä. »Lapseni
— minä
se olen. Minun käteni se on noutanut
rakkaasi
vähää aikaisemmin turvaan niiltä
pimeiltä kiusauksen
ajoilta, jotka ovat tulossa. Mitä minä
teen, sitä et nyt ymmärrä — kenties
et ymmärrä
sitä koskaan maallisen vaelluksesi
kestäessä.
Mutta kerran se sinulle selviää. Ja
silloin tulet
kumartaen kunnioittamaan minua.»

Lävistetty käsi siveli hänen kuumaa
otsaansa.
Ristin Herra antoi ristinalaisen sielun
tuntea pyhää
läsnäoloansa. Ja hän, joka oli
tuntenut olevansa
niin hyljätty ja yksinäinen, ettei
koko maailma
ollut kyllin suuri hänen surulleen —
hän tunsi
Vapahtajansa olevan niin lähellä,
niin persoonallisesti
läsnä, että hän ojensi vapisevat
kätensä
tarttuakseen, häneen. —

Taaskin seisoi pastori
puutarhanpuoleisessa
huoneessa, missä kynttilät paloivat
kuoleman
suuressa, viileässä
hiljaisuudessa. Mutta hänen
taistelunsa oli loppuun taisteltu. Ja
kuoleman
takaa hän näki elämän — surun takaa
hän näki
hänet, joka voi viihdyttää maisen
surun ja tuskan
rakkautensa voimakkaalla sanalla:
»Minä se
olen!» —

Aune oli siinä, painautuneena isäänsä
vasten.
Ja nyt hän voi puhua lohdutuksen sanoja
itkevälle
lapselleen.

»Äidin on hyvä olla — ja siskon on
hyvä olla —
Jumalan levossa. Meillä on kappale
matkaa
jälellä, sinulla ja minulla,
lapseni. Mutta me emme
saa toivoa heitä takaisin. Kuolema ei
ole vienyt
heitä meiltä. 'Herra se on.'»

Joh. 21: 7.

Aune katsoi kyyneltensä läpi
isäänsä. Tämän
silmistä loisti kummallinen valo, eikä
Aune voinut
seurata hänen ajatusjuoksuaan ...

Lumisade oli tauonnut, ja valkoisten
ikkunaverhojen
lomitse hiipi talvisen auringon säde
huoneeseen.
Se liukui yhä kauemmaksi huoneeseen,
kunnes saavutti nuo kaksi, jotka olivat
menneet
pois — ja nuo kaksi, jotka olivat
jälellä. Sitten liukui
auringonsäde jälleen pois mutta se
oli kuitenkin
ollut siellä — valontuojana valon
maailmasta.

Millaista onkaan kerran, kun seisomme sen
rakkauden valomeren edessä, joka lähtee
Herrasta!
Silloin on kaiken maisen pimeyden
muistokin
haihtunut eikä mikään epäilyksen
ja epävarmuuden
rahtukaan himmennä meiltä Jumalan
menettelytapaa
ihmislasten suhteen.

Evankeliumi ei muutu.

Kotimatkalla-kalenteria varten kirjoitti
Rovasti Julius Engström.

Vuodet vierivät, ajanjaksot vaihtuvat,
ja
maailmassa on muutenkin kaikki muuttuvaa
ja katoavaa. Sukupolvi seuraa toista,
olosuhteet
saavat uusia muotoja, mielipiteet ja
käsityskannat
vaihtelevat. Mutta muuttumatta säilyy
kautta kaikkien vaihetten "Luo
iankaikkinen
evankeliumi, joka aikakaudesta toiseen
julistaa
vapaata armoa, yltäkylläistä
anteeksiantamusta,
todellista rauhaa, pysyvää iloa ja
loppumatonta
autuutta köyhille syntisille.

Kristuksen evankeliumi, joka on Jumalan
voima itsekullekin uskovalle autuudeksi,
on todellakin
muuttumaton hyvän sanoman julistus.
On ihmeellistä, että itse totuuden
Jumala on
siinä meille ihmislapsille armotahtonsa
ja käsittämättömän
rakkautensa tiettäväksi tehnyt.
Pettämättömän totuutensa Jumala
evankeliumissa
ilmoittaa. Se totuus ei ole
vuosituhansien
kuluessa ainoatakaan ihmistä harhateille
vienyt,
kun taas lukemattomat, jotka sen totuuden
ovat

-- 94 --

halpana pitäneet, ovat huomanneet ja
tunnustaneet
joutuneensa onnettomuuden teille.

Ilahuttava ja rohkaiseva on se tieto,
että
meillä on uskossa omistettavanamme
ja toisille
julistettavanamme sama evankeliumi,
jota Jeesus
itse julisti ja jota hän käski
opetuslastensa mennä
saarnaamaan kaikille luoduille. Kuinka
onnelliset
olemme, kun saamme uskoa saman
lunastusarmon
ja täydellisen voiton, jota Jeesuksen
opetuslapset
ensimmäisenä helluntaipäivänä
Jeesuksen
taivaasenastumisen jälkeen
kokoontuneelle
kansalle ilmoittivat. Ja niinkuin
Paavali kulki
maakunnasta toiseen, saarnaten
ristiinnaulittua
Kristusta, niin. sama ristin saarna
kaikuu yhä
keskuudessamme. Siinä ei ole
kirjaintakaan muuttunut
eikä saa muuttua.

Sanotaan kyllä, että kaikki on
kehityksen
alaista. Kyllähän niin onkin
maallisissa asioissa.
Olemmehan me ihmisetkin niin monessa
suhteessa
yhä kehittymässä. Mutta niinkuin
Jumala ei voi
kehittyä, kun hän on iankaikkisesti
täydellinen,
niin on myöskin autuutemme evankeliumi
kehetyksen
lain ulkopuolella. Se on täydellinen
Jumalan
armon ja totuuden, ilmoitus. Armo on
iankaikkinen. Se ei voi
kehittyä. Jeesuksen
veren siunaus, siinä lahjoitettu
anteeksi antamus,
ja sen puhdistava .voima ovat iäti
täydellisiä.
Kasteen armo ja kasteessa meille tuodut
taivaan
lahjat, vanhurskaus, pyhyys, lapsioikeus
ja muut
uuden liiton kalliit armoedut eivät
myöskään ole
minkään kehityksen lain alaisia. Kaikki
tuo on
iäti täydellistä. Valmista armoa
me saamme
joka aika vapaasti nautita.

Turhaa on sellainen puhe, että
evankeliumia
on nykyaikana saarnattava toisessa
muodossa
kuin entisaikoina. Ihmiset ovat kaikkina
aikoina

yhtä suuria syntisiä ja ehdottomasti
itsessään
kadotuksen tuomion alaisia. Joskin
ulkonainen
sivistys, joka kyllä kuuluu kehyksen
lain alle,
voi elämän tapoihin vaikuttaa,
on ihmisluonto
kaikkina aikoina yhtä turmeltu. Vanha
ihmisemme
ei muutu hituistakaan paremmaksi, se
kehittyy vain pahassa, niin että se
himojen kautta
eksyksissä itsensä turmelee. —

Autuasta on tietää ja uskoa, että
Jeesus Kristus
on sama eilen, tänäpäivänä ja
iankaikkisesti.
Hänen Vapahtajasydämensä on kaikkina
aikoina
samalla tavalla avoinna
ihmislapsille. Sovitusarmo
riittää kurjimmillekin. Hänen, meidän
suuren ylimmäisen pappimme, veren kautta
kaikkina aikoina on vapaa pääsy
taivaasen. Yhdellä
uhrilla hän iankaikkisesti
täydellisiksi teki
pyhitettävät. Me olemme kaikki hänen
täydellisyydestänsä
saaneet ja armoa armon lisäksi.

Meidän uskomme on kyllä heikko ja
meidän
käsityksemme on puutteellinen, mutta
kun taivaallinen
Isämme katselee meitä Pojassaan,
jonka vanhurskauteen me olemme kasteessa
verhotut,
niin hän näkee meidät täydellisiksi,
sillä
hän lukee meille Poikansa
täydellisyyden.

Kiittäkäämme siis Isää, että hän
on meitä
soveliaiksi tehnyt pyhien perinnön
osallisuuteen
valkeudessa! Ja kiittäkäämme häntä
siitä, että
olemme sellaisen kalliin evankeliumin
aarteen
saaneet, joka pysyy
muuttumattomana. Ristin
viholliset eivät voi ristin siunausta
tyhjäksi tehdä.
Evankeliumin vastustajat eivät voi
evankeliumin
sanaa hävittää eikä sen julistamista
lopettaa,
vaikka itsensä sulkevat pois sen
julistaman armon
osallisuudesta ja saavat lukemattomia
sieluja
petetyiksi. Jeesus-kallio kuitenkin
pysyy. Uskottomuuden
raivo ja jumalattomien hyökkäykset

eivät voi saada sitä horjumaan. —
Kyllä se
kallio kestää. Autuas on se ihminen,
joka uskossa
laulelee:

»Kalliolla korkealla
Parhain turvapaikka on;

Varusteella vahvimmalla
Saapi olla pelvoton,

Jeesus-kalliomme aina
Järkkymättä vankka on;

Iät' oomme autuaina
Uskon kautta armohon.»

Luth. Evankeliumiyhdistys on nyt
viisikymmentä
vuotta toiminut.tämän vapaan ja
muuttumattoman
armon evankeliumin levittäjänä
maassamme.
On kyllä väitetty, että yhdistys olisi
muuttanut kantaansa, ettei se muka
julistaisi
samaa evankeliumia, kuin
esim. F. G. Hedberg.
On sanottu, ettei Hedberg julistanut
»koko maailman
autuutta», niinkuin yhdistys tekee, vaan
vieläpä vastusti sellaista
oppia. Tässä on kuitenkin
suuresti erehdytty. Hedberg kyllä
vastusti
sellaista oppia, että kaikki ihmiset jo
olisivat autuaita
nautinnossa. Eikä yhdistyskään
sellaista
oppia ole milloinkaan kannattanut. Mutta
Hedberg
opetti, että kaikki ihmiset ovat
Kristuksessa
eläviksi ja autuaiksi tehtyjä, hänen,
sovintotyössään
vanhurskautettuja ja pyhitettyjä Jumalan
edessä. Sitä samaa raamattuun
perustuvaa ja
kirkkomme tunnustuskirjojen esittämää
oppia
Yhdistyksemme on puolen vuosisataa
levittänyt
ja aikoo Jumalan avulla edelleen
levittää. Niinkuin
Herran apostolit julistivat sitä Jumalan
armoa,
joka meille on annettu emien iankaikkisia
aikoja, niin on halumme sen armon
omistajina
ja julistajina pysyä.

-- 97 --

»Saa nurkua orjat:
»Ei, ei sovi tuo
Noin että nyt kaikkein
He uskoa suo».

On käsketty kaikkia
Kutsua vaan
Siis kutsumme kaikki,
myös kurjimmat maan.

[Kuva]
[Nuotit]

Ilolla.
Rikhard Mäkinen.

I-lol-la menen mi-nä kuole-maa
vastaan ja veisaan ja soi - - tan Her-ral
- le-ni,

sy-dä-messä-ni
ja kii-tän, kiitän, kii-
--- tän i - lo-kyy-ne - - lil -- lä.

Neljäs käsky.

Kotimatkalla kalenteria varten kirjoitti
Pastori
Lauri Takala.

Kolmas käsky vie meidät
kirkkoon. Neljäs
käsky antaa meidän silmätä
kotiin. Kirkossa
lähinnä olemme tekemisissä
taivaallisen
Isän kanssa. Kotona meitä kohtaavat
isä ja äiti.
Kun kirkossa kuulemme taivaallisen
Isän sanaa,
ei ole tarkotus, että se vain hetkisen,
helisisi korvissamme
ja sulkiessamme oven jäljestämme
salpaisimme
sanankin kiviseen kirkkoon. Päinvastoin:
mitä kirkossa opimme, tulkoon se
käytäntöön
kodissa!

Kodin onni on lähinnä
sydäntämme. Sitä voisi
katsella useammaltakin
kannalta. Aviopuolisoiden
keskinäistä suhdetta silmälläpitäen
sitä käsitellään
kuudennessa käskyssä. Neljäs käsky
antaa
aihetta tutkia kodin onnen salaisuutta
vanhempien
ja lasten välisen suhteen kannalta.

Ensimmäiset sanat, mitkä pienokainen
oppii
sanomaan, ovat »isä» ja »äiti». Ei
voi ajatella
herttaisempaa näkyä kuin lapsi äidin
sylissä
heleimmällä lapsenäänellä
kertailemassa »äiti» -sanaa
ja kietomassa käsivarsiansa oman äidin

kaulaan. Siinä on kotionnen tunnuskuva:
Kaksi
paria silmiä säteilee
vastakkain. Olisipa aina
näin!

Lapsi elää äidin ja isän rakkauden
valovirrassa.
Vaikkapa koettaisi etsiä kielemme
kauneimmat
sanat kuvatakseen äidin rakkautta,
tuntuisi kuvaus avuttoman köyhältä
todellisuuden
rinnalla. Lapsi itse saa elää
todellisuuden.
Ja sittenkin tuntee tarvetta ikäänkuin
raottaa
lapsen silmiä: »Huomaatko, mitä
sinulla on isässä
ja äidissä? Vai onko jokapäiväinen
vanhempien
rakkauden nautinto tehnyt asiankin
yhdentekevän
jokapäiväiseksi? Oletko koskaan
selvittänyt
tajunnallesi äidin kipuja, valvottuja
öitä, jokahetkistä
peräänkatsomista, hellää vaalintaa?
Oletko pysähtynyt ajattelemaan, kuka
auttoi
sinut elämän alkuun, kuka kantoi kun
omat jalat
eivät kantaneet, kuka viihdytti tuskan
hetkinä,
kuka opetti panemaan kädet ristiin
ja puhuttelemaan
sovitettua Isää. Ken kasvatti sinut
mieheksi
ja naiseksi? Kohtalomme kiertyvät
likeisemmin
ja moninaisemmin kuin osaamme
ajatellakaan
isän ja äidin ympärille.

Jumala, jolla on yhteinen nimi isämme
kanssa,
sanoo: »Kunnioita ikääsi ja
äitiäsi!» Tärkeä sana
tälle ajalle! .Nykyinen vapaudenjano
on monesti
kunnioituksen vihollinen. Kunnioituksen
sijalle
nousee halveksiminen. Paikaksi
huolellisesta
kasvatuksesta, vanhemmat voivat saada
ylpeää
yliolkaisuutta, joka pukeutuu sanoiksi:
»Minä
ymmärrän asiat paremmin.» Kertomus
siitä,
kuinka Absalom varasti isältänsä
Israelin miesten
sydämet, ei ole vain ammoin tapahtunut
murhenäytelmä.
Absalomin jäljennöksiä on
keskellämme.
Alhaiset, oppimattomat tahi korkean
ikänsä
vuoksi työkyvyttömät vanhemmat
joutuvat

»valistuneiden» lastensa ylenkatseen
esineiksi.
»Isä ja äiti ovat niin
vanhanaikaisia. He eivät
ymmärrä nykyajan rientoja. He elävät
vanhojen
Jumalatarujen ja Jeesuskertomusten
ilmapiirissä,
joille sivistynyt nykyajan ihminen
ymmärtää
kääntää selkänsä. Ainakin niitä
kertomuksia
on katseltava paljon ylevämmältä
kannalta,
kuin nuo tomppelit tekevät.» Kun
uskovat vanhemmat
rupeavat virittämään jotakin
»kanteleen»
laulua veriarmon. ylistykseksi tahi
lukemaan Lutherin
ytimekästä saarnaa taikka kun he
tekevät
yrityksen puhua lapselleen yhteisestä
lunastuksestamme,
ehkä lapsi kiukkuisena lähtee huoneesta
ja heittää oven perässään kiinni.

Tämmöinen halveksiminen tekee
vanhempien
mielen murheelliseksi, »Te viette
harmaat hiukseni
murheella hautaan», saattaa monelle
lapselle
sanoa. Vanhempien rakastava sydän
särkyy lasten
kengänkorkojen alla.

Neljäs käsky sanoo: »Kunnioita!»
Kun Luther
esittelee sen sisältöä, voisimme jakaa
hänen mainitsemansa
asiat kahteen ryhmään, joista toinen
koskisi enemmän tunteita, toinen
tekoja. Edellisessä
suhteessa kehottaa hän »pitämään
heitä
kunniassa» sekä »pitämään heitä
rakkaina ja kalliina.»
Oikea lapsi ei halveksi vaan kunnioittaa.
Siinäkin tapauksessa, että nuorella,
on tietoa, on
vanhalla kokemusta. Ja joka tapauksessa
»kumarra
harmaapään edessä!» Lisääntyvä
harmaus
tietää myös karttuvaa
elämänviisautta.

Kuka olisikaan oleva meille sen rakkaampi
ja kalliimpi kuin isä ja äiti. »Kuinka
vanha isäni
voi?» kysyy Josef sydän
pakahtumaisillaan rakkaudesta.
Jos joudut etäälle vanhempiesi kodista,
älä unohda muistaa heitä kirjeillä:
Kätkeös
vanhempiesi opetus sydämeesi kuin kallis

helmi! Ehkä tulee elämässäsi hetki,
jolloin tarvitset
kipeämmin kuin luuletkaan, sanomaa
maailman
syntien sovituksesta Jeesuksen veressä.

»Lapsukaiset, älkäämme rakastako
sanalla ja
kielellä vaan teossa ja totuudessa!»

(1 Joh. 3: 18).

Kunnioitus ja rakkaus ilmenee ulospäin
palvelemisena
ja kuuliaisuutena. Palvele lapsena
pienessä,
niin totut aikuisena palvelemaan
suuressa.
12-vuotias Jeesus meni viihtyisästä
pyhäköstä
vanhempiensa mukana Nasarettiin ja
oli heille
alamainen. 33-vuotias Jeesus sanoi
ristillä Johannekselle:
»Poika, katso äitiäsi!» Olkoon että
vanhempien käsky osuu meille
mielestämme sopimattomaan,
aikaan, tahi kielto riistää rakkaan
huvin, palvele, tottele! Mikäli sinusta
riippuu,
älä anna vanhempiesi elämiin illan
verhoutua
pilviin!

Vasta silloin kun käsky tahi kielto
ilmeisesti
sotii ylhäisen Isän sanaa vastaan,
on lupa sanoa:
Ei! Mutta siinä joudummekin alalle,
joka antaisi
paljon aihetta puhua vanhempien
velvollisuuksista
lapsiaan kohtaan. Eikö epälukuisissa
Suomen
kodeissa polvenkorkuisia poikia opeteta
kieltämään Jumalaa ja kiroamaan
Kristusta tahi
ainakin kiedota kavalan itsehurskauden
verkkoihin,
joissa tukahtuu lapsellinen usko
syntienanteeksiantamukseen
Jeesuksen veressä? Eikö
usein kasvatus kasteen jälkeen tarkota
saada
lapsia polkemaan kasteen armoa? Miten on
sinun kodissasi laita?

Käskymme piiri laajenee, kun kodista
siirrytään
kouluun ja koulusta yhteiskuntaan, Vaikka
sana kaikuisi kuinka epäajanmukaiselta,
kuuluu
sielläkin järkähtämättä:
»Kunnioita!» »Olkoon
jokainen sille esivallalle alamainen,
jonka vallan
alla hän on. Sillä kaikki esivalta
on Jumalalta;

se esivalta, joka on, se on Jumalan
asettama!»

Room. 13: 1.

Historialliset virtaukset voivat
vaihdella
nousu- ja laskuveden tavoin. Jumalan
käsky on yhtä järkähtämätön kuin
se paadenlohkare,
johon se Siinailla piirrettiin.

Yhtä ehdottomana seuraa meitä käskyyn
liittyvä lupaus ajallisesta
menestyksestä, vaikka
Jumala ehkä useammassa tapauksessa
joutuu
käyttämään sen vastakohtaa. Kun ei
kansa huoli
sanasta, on Jumalan annettava
havainto-opetusta
valtavien historian tapahtumien
välityksellä.

Ja sittenkin asettuessamme neljännen
käskyn
valaistukseen Jumalan edessä kelpaavaa
vanhurskautta
silmällä pitäen joudumme yksi niinkuin
toinenkin kelvottomina paiskatuiksi
sovintovereen,
joka vuorostaan tekee meistä
käyttökelpoisia
kodissa. Vasta siten, että lunastuksen
ja kasteen
nojalla uskossa opimme sanomaan: »Herra,
Isän nimi sulla on ja Isän rakkaus»,
vasta silloin
opimme maallisessa kodissa oikealla
tavalla sanomaan
»isä!» »äiti!»

[Kuva]
Hän sanoi heille: »Mitä te minua
etsitte? Ettekö tietäneet,
että minun tulee olla siinä, mikä on
Isäni omaa?

Luuk. 2: 49.

Isän lapsia.

Kotimatkalla kalenteria varten kirjoitti
hanna Rauta.

— Ei isä sentään kaikkea ymmärrä
— sanoi
pikku Vilho, potkien hiekkaa molemmin
jaloin,
kun isä oli antanut hänelle
epämieluisen kiellon.

— Kyllä isämme ja äitimme
ymmärtävät
paremmin kuin me — sanoi naapurin Antti
totisesti —
meidän täytyy heitä totella.

— Pyh — äännähti Vilho
ylenkatseellisesti.
He olivat hetken ääneti. Äkkiä
herkesi Antti
kaivamasta hiekkaa ja jäi ajattelemaan.

— Kuule, Vilho — sanoi hän verkkaan
— en
minäkään haluaisi aina totella isää
ja äitiä, sillä
se on toisinaan ikävää. Olisi paljon
hauskempaa,
kun ei joka asiassa tarvitsisi muistaa,
mitä lie
ovat sanoneet.

— Joka asiassa — huudahti toinen
— totteletko
sinä tosiaan heidän sanojaan joka
asiassa?

— Kyllä minä koetan — sanoi Antti.

— Sehän on vallan hassua — tuumi
Vilho —
Eihän Jumalaakaan joka asiassa tarvitse
totella.

— Kuka niin on sanonut?

— Ei kukaan, minä vain tiedän.

— Ne eivät tottele, jotka eivät usko
— lausui
Antti.

Eipäs se niin ole — intti Vilho —
Isä. ja äitikin
uskovat Häneen, mutta ei heidän aina
tarvitse
totella. Silloin vain kuin sopii. He
itse tietävät
koska sopii ja koska ei. Näes kyllä
minä
huomaan, sillä täytän jo ensi kuussa
seitsemän
vuotta. Minäkin tottelen silloin,
kun minulle
sopii, enkä joka sanaa .. Mitä se
isään ja äitiin
kuuluu, vaikka minä pureksinkin
kynsiäni ja
käyn varisten pesillä kylän poikien
kanssa. Tiedän
itse, ettei se mitään pahaa ole.

...

Vilhon äiti istui avatun akkunan
ääressä ja
kuuli joka sanan. Käsityö oli painunut
hänen
syliinsä ja hän tuiotti eteensä
pelästyneenä.

— Ei joka sanaa eikä joka asiassa
toisti
hän itsekseen — sellainenko on minun
ja lapseni
suhde. Hän itse arvostelee, milloin
sopii totella
milloin ei .. hän itse, hän itse ..

Kun hän hiukan tointui, riensi hän
toiseen
huoneeseen kertomaan miehelleen,
millaiset periaatteet
olivat päässeet valtaan heidän
ainokaisessa
lapsessaan. Vilhon he kutsuivat luokseen
ja yhdessä opastivat häntä oikeaan
nuhtein ja
neuvoin. — Sinä, lapsi kulta, et itse
kykene arvostelemaan
vanhempien sanoja — lausuttiin
Vilholle vakavasti. Vedottiin lain
neljänteen käskyyn
ja lapselle osoitettiin, niitä on
kunnioittaa
isää ja äitiä, ja miten
tottelevaisuus perustuu
juuri kunnioitukseen.

Kun lapsi oli mennyt takaisin
leikkeihinsä,
huokasi isä. Hän ei ollut uskaltanut
sanallakaan
koskettaa tuota toista suhdetta, heidän
ja Taivaallisen
Isän. Lapsen huomautus oli pistänyt
häneen kuin terävä oka. — Ei joka
sanaa eikä

joka asiassa. Silloin vain kun sopii —
niin oli
äiti kuullut Vilhon sanovan. Oliko
tosiaan niin,
etteivät hekään sen enempää
kunnioittaneet Jumalan
sanoja kuin Vilho heidän?

— Anna — lausui isä myöhemmin
vaimolleen —
oliko poikamme huomio meistä oikea?

— Ei, rakkaani — intti äiti —
onhan pyrkimyksemme
aina ollut vaeltaa Jumalan sanan
valkeudessa.

— Joka sanan ja joka asiassa?

— Tietysti niin.

— Arvostelematta? . peläten? .
kunnioittaen?.

Vaimo katsoi mieheensä pitkään.

— Niin — virkkoi hän sitten hitaasti
— kaikesta
epätäydellisyydestä huolimatta
haluamme
noudattaa Isän käskyjä, mutta,
rakas ystävä,
Hänen sanansahan on enemmän kuin
kirjain,
sen sisällön ilmoittaa meille Hänen
Henkensä
sydämissämme ja kokemuksissamme.

— Sitä tietä siis tapahtuu arvostelu.

— Sinä olet kummallinen nyt.

Tilinteko oli kuitenkin heille molemmille
epämieluinen
ja sen tulokset niin tuhoa tuottavat,
että aivankuin yhteisestä sopimuksesta
siitä pian
luovuttiin. He pitäytyivät
katekismuksen suomaan
rajoitukseen: »Olemme kuuliaiset sille
totuudelle,
minkä Pyhä Henki meille sanasta
kirkastaa.»

Kaikessa rauhassa kuljettiin taas ohi
sen sanan,
jota ei kokemusten tietä
ymmärretty. Isän sanoissa
oli niin paljon sellaista, jota he
nykyaikaistuneina
vieroksuivat. Raamattu oli heille vain
hartauskirja, ei Isän antama Pyhä
Lakikirja.

...

Isän sana ei ollut Vilholle laiksi
kirkastunut,
kun hän ei sitä noudattanut
yrittäessään joen yli

kapeata lautasiltaa myöten. Hän
ymmärsi kiellon
vasta pudottuaan jokeen, josta Antin
isä hänet
viime tingassa sai pelastetuksi. Vasta
liian myöhään,
vuosien kuluttua, kirkastui hänelle
myös
isän varoitusten arvo: 'älä koske
väkijuomiin',
'karta likaisia ajatuksia, epäpuhtautta,
huonoja
kirjoja, huonoa seuraa.' Vilho ei ollut
tahallaan
paha ja tottelematon, hän ei olisi
tahtonut tuottaa
vanhemmilleen surua. Hän ei vain
tajunnut isän
sanan arvoa, vaan luotti kussakin eri
tapauksessa
omaan arvostelukykyynsä.

Ja kun hän oli pudonnut, vei hänet
virta, yhä
syvemmälle, syvemmälle .. Isän sanojen
muistokin
vähitellen himmeni,

Tuokiokuvia Tokyon uskonnollisuudesta.

Kotimatkalla-kalenteria varten kirjoitti
Lähetyssaarnaaja Artturi Karen.

Kaikesta näen, että olette hyvin
uskonnollisia»,
todisti apostoli Paavali muinaisista
atenalaisista. Mielestäni tämä
tunnustus sopii
erinomaisesti myöskin Tokyon kaupungin
jollei nyt kaikkiin, niin ainakin suureen
osaan asukkaihin.

Tullaksesi vakuutetuksi tästä teemme
pienen
kiertokulun tässä kolme miljoonaisessa
kaupungissa.
Ehtiäksemme yhtä ja toista nähdä ja
kuulla alamme kulkumme jo auringon
noususta.

Kun tuo kultainen aurinko nousee,
lähettäen
säteitään poistamaan yön pimeyttä
tästä suuresta
kaupungista, silloin on jo monen talon
paperiovet
avautuneet, ja siellä täällä näemme
miehen tai
naisen astuvan ovesta, ja yht'äkkiä
kuulemme
heidän lyövän kätensä yhteen kolme
kertaa. Ihmettelet
varmaan: Mitä tuo on? Se on vain pieni
uskonnollinen aamutervehdys auringolle.

Tähän emme jouda sen enempää
huomiotamme

kiinnittää, vaan riennämme kapeita,
mutkaisia,
solia eteenpäin. Useista taloista
saatamme
kuulla outoa mutinaa, joka nousee, laskee
ja väliin
tulee oikein selkäpiitä karmivaksi
voivotusulinaksi.
Ymmärrämme siellä jonkun taistelevan
jumalansa kanssa ehkä maallista
menestystä
saadakseen tai — miksi emme voisi
otaksua
myös — omantuntonsa rauhoittamiseksi.

Mikä kilkatus ja kalkatus kuuluukaan nyt
korviimme? Siinä on varmaan jumalien
herättäminen
kysymyksessä tai ainakin heidän
huomionsa
tahdotaan saada kiinnitetyksi
kilkattajaan. Asia
olkoon mikä hyvänsä, joka tapauksessa
ahkerasti
noita kalikoita yhteen lyödään,
vieläpä toiset
kelloakin apunansa käyttävät,

Heräävätkö jumalat tuosta
kilkutuksesta?
Siihen voimme pian itse vastata, sillä
seisommehan
yhden tuollaisen edessä. Se ei ole
muuta kuin
pieni kivi, johon jonkuntapaista kuvaa
on yritetty
muovailla. Merkillisiä paperiin ja
ohkaisiin puuliuskoihin
piirustettuja kuvia riippuu kivessä ja
on kiven jalustalla. Silmällemme niitä
tarkemmin
ja huomaamme niiden olevan hevosten
kuvia.
Tuo Jumala on siis varmaan hevosten
suojelija
tai ainakin hevosonnen antaja. Nuo
kuvat ovat
uhreja nukkuvalle jumalalle.

Astelemme mietteissämme
eteenpäin. Saavumme
suureen Uenon puistoon. Näemme yhtä
ja toista, jumaliakin aina
joukossa. Riennämme
kuitenkin tuonne, jossa näkyy tavattoman
suuri
patsas. Kuvittelemme sitä joksikin
muistopatsaaksi,
mutta lähelle saavuttuamme näemme,
että se onkin suuri Buddhan kuva. Miksi
on siinä
noin runsaasti noita paperilappuja,
vieläpä nenän,
päässäkin ja silmissä? Nuohan
näyttävät olevan
nimiä, ja ne ovat liisteröidyt kiinni
jumalan ruumiiseen,

jotta jumala ei vain unhoittaisi heitä,
jotka häneltä apua toivovat. Seisomme
tuossa
vielä, kun saapuu hieno mies pitkässä
mustassa
takissa ja nallihattu päässä. Hän
näyttää silmissämme
melkein kristityltä pastorilta, mutta
ällistyksemme
on suuri, kun hän, saavuttuaan kuvan
eteen, ottaa hatun päästään, panee
kädet yhteen
ja kumartuu rukoukseen. Silloin nousee
tahtomattamme
rinnoistamme huokaus elävän Jumalan
puoleen: Herra, anna armosi valon koittaa
täällä pakanuuden pimeydessä!

Jätämme puiston, kuleskelemme katuja
ristiin
rastiin, näemme jumalia, pieniä ja
suuria,
hirveän näköisiä ja taas vähän
sievempiä piirteiltään,
niitä on lihavia ja laihoja ja
melkeinpä
minkä näköisiä tahansa. Jäämme
kuitenkin taas
seisomaan tuon suuren Buddhan kuvan
eteen,
joka on tuossa raitiotiekadun
vieressä. Siinä on
kuva istuvassa asennossa leveällä
jalustalla.
Kuva on kai pronsista, hyvin paksu,
sateenvarjon
tapainen hattu päässä, ja sillä
on tavattoman
suuri syli.

Mikä saa meidät pysähtymään juuri
tuon kuvan
eteen? Siihen ovat syynä
lapsukaiset. Katsoppa
kuinka he ovat täyttäneet sen suuren
sylin,
roikkuvat sen käsivarsilla, jopa
kiipeävät sen olkapäille
saakka ja näyttävät niin onnellisilta
leikkiessään siinä jumalan silmällä
pidon alaisina.
Mutta me tiedämme, tuo jumalakaan ei
ole sen
parempi kuin toisetkaan kuva
jumalat. Niihin
kaikkiin täytyy sovelluttaa sama tuomio,
minkä
jokainen voimme lukea

psalmissa 115: 4—8:

»Heidän epäjumalansa ovat hopeaa
ja kultaa,
ihmisten kätten tekoa. Suu heillä on,
vaan eivät
puhu, heillä on silmät, vaan eivät
näe; korvat
heillä on, vaan eivät kuule; nenä
heillä on, vaan

eivät haista; kädet heillä on, vaan
eivät koske;
jalat vaan eivät käy; eivätkä puhu
kurkullansa.
Heidän tekijänsä ovat heidän
kaltaisensa, ja
kaikki, jotka heihin luottavat.»

Illan hämyssä vielä väsyneinä
hiljalleen katuja
astelemme. Mitähän tuo väkijoukko
tuossa
tien sivussa seisoskelee? Lähemmäksi
tultuamme
näemme siinä kiven, tuollaisen
suomalaisen keskikokoisen,
hautakiven kaltaisen. Emme näe
ainoastaan
tuota kiveä, vaan huomaammepa siinä
kiven kummallakin puolella kynttilän
palamassa
ja kaksi pappia polvillaan kiven
edessä. Kuvittelemme
tuota toimitusta jonkun vainajan
muistojuhlaksi.
Näissä mietteissä ollessamme saapuu
viereemme pari nuorta ylioppilasta,
joista toinen
englannin kielellä kysyy,
ymmärrämmekö tuota
toimitusta? Vastaamme
kielteisesti. Silloin hän
ryhtyy selittämään, että tämä on
jumalanpalvelusta.
Tämä jumala ei kyllä varsinaisesti
kuulu
Tokyon kaupungin jumalien joukkoon,
vaan on
jostain maaseudulta. Tuolta maaseudulta
on
ihmisiä muuttanut Tokyoon, ja he ovat
tahtoneet
jumalansa mukaansa. Siten on tämä
kivi pystytetty
jumalalle tähän, ja siinä pidetään
määräaikoina
jumalanpalveluksia. Vielä hän
selittää,
että se on jonkun hevosen henkeä,
jota siinä palvellaan.
Surkeata on pimeydessä eläminen, on
ajatuksemme, kun astelemme kotiimme
levätäksemme
ja taas huomenna — jos Jumala suo —
jatkaaksemme tutkimuksiamme Tokyon
uskonnollisuudesta.

...

Tänään käymme temppeleissä. Joudumme
kulkemaan ohi muutamien tyhjien
tonttien. Mitä
tuo merkitsee, kun tuossa tyhjällä
tontilla on

tuollaisia telineitä ja valkoisia
paperiliuskeita?
Siinä on rakennushankkeet, ja tontti
on pyhitetty
jumalille. Tuleeko siihen temppeli? Sitä
siihen
ei tarvitse tulla, muutkin tontit
pyhitetään, ja
rakennuksen kehityttyä harjalle saakka,
tapahtuu
siellä taas uskonnollisia toimituksia,
että talo hyvin
säilyisi. Suola tuossa kynnyksellä
pitää pahat
talosta kaukana.

Mutta olemmehan kulkeneet jo ohi monen
temppelin, ja niissähän meidän piti
käydä. Pistäydymme
siis tuohon temppeliin, jossa tuo kello
roikkuu oven edessä. Tämä on
shinto-temppeli.
Nyt juuri saapuu eräs nainen, pesee
kätensä tuossa
temppelin pihassa olevassa astiassa,
heittää sentin
jumalalle ja tarttuu kellon köyteen,
nykäisee
ja siten huomauttaa jumalalle
itsestään. Vielä
hän lyö käsiänsä yhteen ja saattaa
sanoa jotain,
ja niin on jumalanpalvelus tehty.

Kuljemme taas ohi monen sekä shinto-
että
buddhatemppelin, koska niitä kaikkia
emme mitenkään
jaksaisi tarkastaa, ja koska niissä ei
näytä olevan mitään
mielenkiintoakaan. Mutta
Asakusan puistoon meidän joka
tapauksessa pitää
mennä. Sinne siis kulkumme
ohjaamme. Mikä
väen paljous. Puistossa on suuri Kwan-on
temppeli,
joka on alkunsa saanut perimätiedon
mukaan
jo keisarinna Suikö-Tennö (593—628)
aikana.
Tässä temppelissä on monta
osaa. Temppelin
ympärillä ja rappujen edessä on
oikein summalta
kaikenkaltaisia kauppiaita, varmaan
paljon enemmän
kuin aikoinaan Jerusalemin temppelissä.
Nousemme ihmisvirran mukana itse
temppeliin.
Ihmisiä käy siellä niin runsaasti,
että on oikein
tapana sanoa, ettei rahojen kilinä
uhriarkussa
lakkaa päivällä eikä yöllä.

Silmällemme ympäri temppeliä. Joka
puolella

on pappeja, jotka myyvät todistuksia
temppelissä
käynnistä, uhritavaroita,
muistoesineitä,
postikortteja ja pienoiskoossa olevia
jumalia.
Puhuimme jo rahan antamisesta. Mutta
annetaan
jumalille muutakin. Tuossa esimerkiksi
näemme koko joukon riisikuleja, joita
on uhrattu.
Jumalan kuvia, veistetyltä, valetulta
ja maalatuita,
on vaikka kuinka paljon eri apuja varten.
Säälin tunne valtaa meidät, kun
näemme esimerkiksi
tuon naisen tuossa pienen puisen kuvan
edessä. Huomaamme kuinka hän
kädellään sivelee
tuota kuvaa ja kohta omaa ruumistaan
samalta
paikalta. Oletamme hänen hakevan apua
ehkä pian tapahtuvalle synnytykselleen,
Kuinka
moni olikaan hakenut apua tuolla
puukuvalta,
ja mitä sen uskottiin auttavan, sitä
emme tiedä,
varma vain on, että niin ahkerasti oli
sivelty kuvaa,
ettei kasvojakaan enään ollenkaan
ollut.
Saimme kuvan siitä, että Tokyossa
on runsaasti
uskonnollisuutta, mutta mielemme ei
tullut
suinkaan iloiseksi, vaan murhe
sydämessä teimme
kysymyksen: Milloin palvelee ja uhraa
tämä kansan
paljous samalla innolla omalle
taivaalliselle
Isällensä?

Vielä emme kuitenkaan tähän lopeta
kiertelemistä,
vaan riennämme katsomaan toista puistoa
ja temppeliä siellä. Saavumme siis
Shiban puistoon.
Astumme mahtavasta portista sisälle.
Tämä portti jo tuntuu temppeliltä,
sillä niin
suuri ja monikerroksinen se on. Nousemme
mäkeä ylöspäin, näemme uuden suuren
temppelirakennuksen,
jonka kattotiiletkään eivät kaikki
vielä ole paikoillaan. Tämä temppeli
on kyllä
ollut tässä paikassa luultavasti jo
vuodesta 1598.
Tuli on kuitenkin rakennuksen useat
kerrat tuhonnut,
nytkin ollaan juuri viimeistelemässä

uutta rakennusta. Tämän temppelin
edessä ei
ole mitään kauppiaita eikä
likaisuuttakaan ainakaan
tällä kertaa.

Rappujen eteen jätämme kenkämme,
sillä
tähän temppeliin emme saa mennä
kengät jalassa.
Satuimme tulemaan juuri hyvään aikaan,
sillä
temppelissä on jokin
vihkiäisjuhla. Sisällä ei
ainakaan vielä ole muuta kuin yksi
Buddhan
kuva, joka loistaa kullalta. Sen edessä
on suuri
joukko pappeja kullalla ja hopealla
kirjailluissa
puvuissaan. Kansan eroittaa papeista
köysiaita.
Kymmenen, viiden ja yhden sennin rahat
ovat
lattialla sillä puolella köysiaitaa,
jolla papitkin
ovat. Ne ovat uhrirahoja, joita
seurakuntalaiset
ovat sinne heittäneet. Sekä papit
että seurakuntalaiset
ovat lattialla
polvillaan. Seurakuntalaisilla
näyttää jokaisella olevan ruskea
kaulanauha,
jossa riippuu samoin ruskea rintakilpi
tai miksi sitä nyt nimittäisimme. Se
on varmaan
tämän temppelin lahkon merkki. Nyt
juuri siirtyvät
papit samoinkuin seurakuntakin erään
lattiasta
kattoon saakka ylettyvän, maalatun
taulun
eteen, joka onkin ainoa lisä Buddhan
kuvaan
koko suuressa, uudessa
temppelissä. Taulun
edessä rukoukset jatkuvat. Se onkin
varmaan
tuon taulun vihkiäisjuhlaa, jota nyt
vietetään.

Jätämme tämänkin temppelin ja
jatkamme
kulkuamme. Joudumme näkemään tuon
omituisen
ilmestyksen, kun »jumalat muuttavat»,
kuten
sitä sanotaan. Vuosittain on eri
temppeleissä
eriaikoina juhlia, jolloin jumalan kuvat
ja kaapit
otetaan ulos temppeleistä ja kannetaan
suurella
pauhulla ja melulla lyhdyillä ja
paperipalasilla
koristettuja katuja pitkin. Katsoppa
tuota
miestä, joka lujilla puukalikoilla lyö
tuota rumpua,
jota edellä kannetaan. Nuo kullatut
paholaisen

pään kuvat herättävät
kauhua. Kultaiset
jumalan kaapit näyttävät painavan
paljon, koska
silloin tällöin täytyy kantajia
vaihtaa. Melu,
jota joukko kulkiessaan pitää, on
korvia särkevää,
mutta siitä kai pakanain jumalat
pitävät.

Olemme jo taas illassa. Kävelemme
hiljalleen
vielä ja näemme useita temppeleitä,
joita täällä
on niin suunnattomasti. Huomiomme kiintyy
vielä yhteen. Se on vilkkaan kadun
varrella. Portit
ovat jo suljetut. Se ei näytä
kuitenkaan häiritsevän
tämän temppelin uskovaisia. Tuossa
seisoo portin edessä nuori tyttö,
yksi nainen ja
joku vanhempi mieshenkilö. Kuulemme
heidän
innokkaasti rukoilevan. Erittäin
innokas on
myös tuo mies, joka lakkaamatta kulkee
portin
ja kadun väliä, matka noin 5 tai 6
metriä ja rukoilee
oikein lujalla äänellä. Edellisen
tavalla
kulkee tuo nuori pari, näemme heidän
suunsa
liikkuvan, vaikkemme mitään ääntä
kuulekkaan.
Tuosta edestakaisin kävelemisestä
olemme
kuulleet, että he yhdellä kertaa
suorittavat monta
temppelissä käyntiä. Kaikesta
kuitenkin näemme,
että tämän lahkon jäsenet oikein
sydämensä
syvimmästä halusta tahtovat olla
sovinnossa jumalansa
kanssa. Meidän uskomme kuitenkin
on, että omantunnon rauhaa he eivät
sittenkään
saavuta ilman veristä Vapahtajaa,
sillä ilman
verenvuodatusta ei anteeksiantamusta
tapahdu.

...

Olemme kierrelleet ympäri Tokyota
huomataksemme
ainoastaan, että sen uskonnollisuus
ei ole muuta kuin epäjumalan
palvelusta. Eikö
täällä Tokyossa sitten ollenkaan
tunneta sitä
Jumalaa, jota atenalaiset nimittivät
tuntemattomaksi

Jumalaksi, ja jota apostoli Paavali
heille
julisti? Jumalalle kiitos! Hänkään ei
enään ole
tuntematon Tokyon asukkaille, ei ainakaan
kaikille.
Siitä on todistuksena monet, kauniit,
sekä
suuret että pienet kirkot, jotka
täällä ovat rakennetut
elävän Jumalan palvelemista varten, ja
joissa sunnuntaisin, vieläpä
viikollakin, kokoonnutaan
sanan ääreen, sitä kuulemaan ja
tutkimaan.

Koska nyt. on sunnuntaipäivä, tahtoisin
johdattaa
sinut yhteen tällaiseen kirkkoon. Ehkä
mielelläsi rientäisit tuollaiseen
suureen ja kauniiseen
Herran huoneeseen. Sitä en nyt
kuitenkaan
toivo, vaan johdatan sinut hiukan
kaupungin
syrjäpuolelle pieneen, vaatimattomaan
taloon,
joka ei nyt erikoisesti kirkolta
näytä. Vain pieni
punanen risti eräässä pylväässä
on merkkinä
kirkosta. Tänne et saa astua kengät
jalassasikaan,
vaan pois on otettava, niinkuin ainakin
japanilaiseen taloon mennessä. Sisälle
astuttuasi
huomaat kuitenkin kirkkoon tulleesi,
sillä onhan
tuossa saarnatuoli ja harmoonikin. Outona
ei
sinua panna lattialle istumaankaan,
vaan saat
oikein tuolilla istua.

Pian alkaa jumalanpalvelus
virrellä. Ehkä
se on sinulle outo, et mahdollisesti
tunne säveltäkään.
Mutta nyt alkaa alttaritoimitus. Se
kyllä
alttarin puutteessa tapahtuu
saarnatuolista. Olet
tarkkaavana, yht'äkkiä tunnet sävelen
»Herra
armahda meitä». Tunnet muutkin
alttaritoimituksen
säveleet, kaikki on niin kotoista. Se
ei ole
ihmekään, sillä olethan
lutherilaisessa jumalanpalveluksessa,
ja vielä sellaisessa, joka on koetettu
saada niin kotimaasi toimituksen
kaltaiseksi kuin
suinkin. Sillä ovathan nämä ihmiset,
jotka istuvat
täällä, oppineet tuntemaan, ei vain
Lutheria,

vaan lutherilaisessa hengessä, raamatun
ilmoittaman,
ja sanan kautta Pyhän Hengen
kirkastaman,
autuutensa Jumalan ja Vapahtajansa,
Jeesuksen
Kristuksen sinun kotimaasi
lähetysrakkauden
kautta.

Satuimme tulemaan oikeana sunnuntaina,
sillä saamme nähdä tässä pienessä
kirkossa jotain
erikoista, jota ei tapahdu joka
sunnuntaina. Tuolitkaan
eivät ole tavallisella paikallaan, vaan
ovat asetetut niin perälle kuin
mahdollista, jotta
olisi tilaa tuossa edessä tyynyillä
istuville ihmisille.
Tuossa edessämme on sellaisia, joille
Jumalan
hyvyys ja rakkaus syntisiä kohtaan
on alkanut
selvitä, ja jotka ovat ilmoittaneet
halunsa
olevan yhtyä kasteen kautta omaan
Lunastajaansa.
Niinpä näemmekin tänään, kuinka
Pyhän
kasteen kautta haudataan Kristuksen
kuolemaan
ja myös ylösnousemuksen yhteyteen
kokonaista
kymmenen kalliisti lunastettua
sielua. Tuota
nähdessä kyyneleet varmaan silmäsi
kostuttavat,
kun saat huomata, ettei Herran sanan
kylvötyö
ole turhaa täällä Tokyon
miljoonakaupungissakaan,
vaikka se heikkoakin on. Hitaasti mutta
varmasti tulevat hedelmät
näkyviin. Sentähden
nouseekin sydämestäsi huokaus, että
Jumala
soisi pian koittaa sen ajan, jolloin
Tokyossakin
uskonnollisuus ei enään olisi
epäjumalan palvelusta,
vaan kokonaan elävän Jumalan ja
Vapahtajamme
Jeesuksen Kristuksen kiitosta ja
ylistystä.
Niin kiitos Hänelle, joka verellänsä
on ostanut
Tokyonkin asukkaat!

Autuus veressä ja vedessä.

Kotimatkalla varten kirjoitti Pastori
Tuure Toivio.

Pyhä raamattu osoittaa, että autuutemme
on
Golgatalla valmistettu ja kasteessa
meille
lahjoitettu.

Kun Herra Jeesus Kristus ristillä kuoli,
puhdisti
hän verellaan kaikki ihmiset
synneistään,
pyhitti koko kansan ja saatti kaikki
Jumalasta
langenneet Aadamin lapset jälleen
lapsen asemaan,

(Hepr. 1: 3; 10: 10; 13: 12 ja
Gal. 4: 5).

Hänen kuolemassaan on koko maailma
Jumalan
kanssa sovitettu, s. t. s. Jumala ei
lue sovitetulle
maailmalle sen rikkomuksia.

(2 Kor. 5:19; Room. 5: 10).

Tähän totuuteen perustuu koko maailman
autuus ja yleinen, kaikkia ihmisiä
koskeva
vanhurskauttaminen Jumalan
edessä. Kristuksen
lunastus veressä saamme nyt sanan
valossa
katsella koko maailmaa pyhänä,
puhtaana ja
täydellisenä.
Tämän autuuden olemme pyhässä
kasteessa

saaneet lahjaksi. Niinkuin Jumala valalla
vahvisti
Abrahamille hänelle jo ennen antamansa
lupauksen, niin hän Poikansa
lunastuksenkin
ikäänkuin uudestaan jokaiselle
kastetulle erityisesti
kasteessa omaisuudeksi sinetöi. Ei
Jumalan
tarvinnut itsensä tähden vannoa
Abrahamille,
sillä hänen lupauksensa oli ilman
sitäkin järkkymätön,
mutta kun hän tahtoi vahvistaa lupauksen
perillisten uskoa ja osoittaa heille
armonsa
horjumattomuuden, takasi hän sen
valalla, jotta
me näistä kahdesta muuttumattomasta
asiasta,
joissa Jumala ei voinut valehdella,
saisimme voimallisen
kehoituksen, me, jotka olemme paenneet
pitämään kiinni edessämme olevasta
toivosta.

(Hepr. 6: 17, 18).

Näin ovat sakramentitkin
asetetut vahvistamaan uskoamme meille
Kristuksessa lahjoitettuun armoon:
»Sakramentit
ovat asetetut vahvistamaan uskoa», sanoo
Luther. Eivät siis sakramentit vahvista
armoa,
vaan ne vahvistavat uskoamme armoon. Ja
uskossahan
me aina tarvitsemme
vahvistusta. Sentähden
onkin sanan ja sakramenttien ahkera
viljeleminen
tarpeen.

Kaste on Jumalan työ, jossa hän antaa
meille
autuuden iankaikkiseksi omaisuudeksemme.
Lapsi syntyy kasteessa Jumalasta. Veden
ja hengen
kautta se suuri ihme tapahtuu. Vihan
lapsesta
tulee näin Jumalan lapsi. Kasteessa
tulemme
puhdistetuiksi koko elämämme
synneistä.
Kasteella on sellainen voima, sillä
se perustuu

Kristuksen kuolemaan.

(Room. 6: 4).

Edestämme
ristiinnaulittu Kristus on se
vanhurskauden
puku, johon kasteessa pukeudumme.

(Gal. 3: 27).

»Kasteen vesi on Kristuksen verellä
punattu»,
sanoo Luther. Sillä hän tahtoo sanoa,
että kasteessa meidät puhdistetaan
synneistämme
ainoastaan sentähden, että Jeesus
Kristus jo
Golgatalla teki itsensä kautta meidän
syntiemme
puhdistuksen. Siellä valmistettu armo
meille
kasteessa lahjoitetaan. Armo on kyllä
meille jo
Golgatalla lahjoitettu, jopa ennen
ikuisia aikojakin
annettu.

(2 Tim. 1: 0).

Se on lahjoituksen
ja valmistuksen perustuksella jokaisen
persoonallista
omaisuutta. Usko pitää varmana tämän
sanassa lausutun totuuden. Kasteessa
tämä
lahja erityisesti kullekin kastetulle
annetaan.
»Kristus on meidät kerrassaan kaksin
kerroin
autuaiksi tehnyt. Ensin on hän kaikki
valmistanut,
mitä autuuteen kuuluu ja sitten
toiseksi on
hän tämän kaiken meille kasteessa
lahjoittanut»,
sanoo Luther. Eräässä toisessa,
paikassa hän selittää,
mitä autuuteen kuuluu: »Sittenkun
Kristuksen
kuolettaminen on tapahtunut, on koko
maailma puhdistettu ja sovitettu kaikista
synneistä
ja siis vapautettu kuolemasta ja kaikesta
pahasta.» Aitoluterilaisia siis olemme,
kun julistamme
rohkeasti: Golgatalla on kaikki
valmistettu,
niin että maailma on synnistä puhdas ja
pahasta vapaa! Mutta tämä totuus on
järjelle
loukkaus. Se ei jaksa nähdä eikä
käsittää kaikkia

ihmisiä puhdistetuiksi Kristuksen
kuolemassa.
Pietarillekin oli aluksi tämä totuus
peitossa,
mutta siellä katolla se hänelle
selvisi, kun
Herra häntä opetti: »Mitä Jumala
on puhdistanut,
älä sinä sano sitä saastaiseksi tai
yhteiseksi.»

(Apt. 10: 15).

Tämän totuuden rohkeni Pietari
sittemmin pakanoillekin
sanoa. Korneliuksen
huoneessa hän ilmoitti: »Jumala osoitti
minulle,
etten ketään ihmistä sanoisi
epäpyhäksi eli saastaiseksi.»

(Apt. io: 28).

Tämä on Kristuksen
evankeliumin autuaallinen
sisältö. Suoraan se on
kaikille peittelemättä Julistettava. Ja
kaksin
kerroin rohkeasti saamme tämän totuuden
julistaa
kristikunnassa — ostetuille ja
kastetuille.

Ihanata on sanan valossa katsella
Golgataa
ja kastetta. Kuti siellä puhutaan
niistä, käytetään
usein samoja sanontatapoja. Sovituksesta
luemme: »Sinä päivänä teidät
sovitetaan, niin
että te tulette puhtaiksi kaikista
teidän synneistänne
Herran edessä.»

(3 Moos. 16: 30).

Näin
puhutaan Golgatan uhrin
esikuvasta. Kasteesta
sanotaan: »Kristus on puhdistanut
seurakunnan
vesipesossa sanan kautta.»

(El. 5: 25).

Olemme
siis kaksin kerroin Golgatalla ja
kasteessa puhdistetut.
Kun raamattu puhuu autuaaksitekemisestä,
käyttää se siihen nähden samaa
puhetapaa
sekä lunastuksesta että kasteesta.

(Vertaa 2 Tim. i: 9 ja Tix. 3: 5).

Olemme siis autuaiksi
tehdyt Golgatalla ja kasteessa. Sama
koskee syntien
anteeksiantamusta. Ristillä anteeksi
annettiin

synnit, kun velkakirja ristiinnaulittiin,

(Kol. 2: 13, 14)

mutta kuuluu myös: »Antakoon jokainen
itsensä kastaa syntien
anteeksiantamiseksi.»
Pysykäämme aina näissä selvissä,
raamatullisissa
lausetavoissa. Näin moni hämmennys
vältetään,
joka muuten syntyy, kun käsitteet
sekoitetaan
sekaisin. Golgatan työ ja kasteen
armo olkoon
aina uskomme ja julistuksemme a ja
o! Golgatalla
toimitettiin meille autuus. Kasteen
kautta
olemme siihen autuuteen saatetut ja
uskossa sitä
nautimme. Kaste perustuu siis Golgatan
lunastusarmoon
ja taas siinä armossa lepää usko.
Usein kuulee kysyttävän, kuinka
kävisi jos
joku jostakin syystä jäisi ilman
kastetta? Onko
hän kadotettu sentähden? Luther
selittää tämän
asian hyvin valaisevasti
kirkkopostillansa
Helatorstain saarnassa. hän selittää
lausetta:
»Joka uskoo ja kastetaan, hän pelastuu,
mutta
joka ei usko, hänet tuomitaan
kadotukseen.»

(Mark. 16: 16).

»Ymmärrettäköön tämä raamatunlause
niin, että Kristus siinä käskee ja
vahvistaa
kasteen sakramentin, jota ei sentähden
saa
ylenkatsoa, mutta ei kuitenkaan otettava
niin
suppeassa merkityksessä, että joku
sentähden
olisi kadotettu, jollei voisi kastetta
saada. Lyhyesti
tästä tekstistä lähtee nämä neljä
lausetta:

1)
muutamat uskovat ja kastetaan, joka onkin
Kristuksen yhteinen käsky ja otettava
sekä pidettävä
ohjeena,

2)
muutamat uskovat kastamatta,

3)
muutamat eivät usko ja kastetaan ja

4)
muutamat eivät usko eikä heitä
kasteta. Tämän
erotuksen antaa itse teksti ja on aina
kaikkien
uskottava, että jos joku uskoo ja
kuitenkin
kuolee kastamatta, ei joudu sentähden
kadotukseen;
sillä semmoinen kohta on kyllä
mahdollinen,
että joku uskoo, mutta että vaikka
hän haluaakin
kastetta, saavuttaa kuitenkin kuolema
hänet ennen sitä, josta ei tarvitse
laveammin
puhua.» Tämä on selvää
puhetta. Sakramenttien
halveksijoille on selvä tuomio: »Ellei
joku synny
vedestä ja hengestä, ei hän voi
Jumalan valtakuntaan
sisälle tulla»

(Joh. 3: 5),

ja »ellette syö
Ihmisen Pojan lihaa ja juo hänen
vertansa, ei ole
elämää teissä.»

(Joh. 6: 54).

»Jos kiellät Jumalan
yhdessä asiassa, niin kiellät hänet
kaikessa.
Jumala ei anna itseään palotella,
sillä hän on kaikki
ja hän on yksi kaikissa kappaleissa.»
Luther.

Herra siis henkensä kautta meitä
yksinkertaisessa
sanassaan pitäköön! Siinä pysyen
luemme
koko autuutemme lahjaksi saatuna veressä
ja vedessä. Ja iloiten veren turvissa
laulamme:

»Autuaaksi olen ostettu,
Autuaaksi myöskin kastettu.
Oi, mik' onni olla valittu
Autuaaksi aina!»

Kotona ymmärrämme kerran
täydellisesti, että
autuus oli veressä ja vedessä. Kiitä,
sieluni, Herraa!

Autuaat ovat ne, jotka kuulevat
Jumalan sanan ja kätkevät sen.

Kotimatkalla-kalenteria varten kirjoitti
Pastori Wäinö Peltonen.

Yllämainituissa sanoissa opettaa Herra
Jeesus
meitä kaikkein tärkeimmässä asiassa
nimittäin
siinä, kuinka tulemme autuaaksi. On
erittäin tärkeätä, että jokainen
aikanansa tekee
itsellensä tuon kysymyksen: mitä
minun pitää
tekemän, että autuaaksi tulisin. Moni
on aivan
väliäpitämätön koko asiasta
ikäänkuin se ei ollenkaan
koskisi häntä. Mutta monet niistäkin,
jotka ovat alkaneet huolehtia sielunsa
autuudesta,
eivät kuitenkaan tule autuaaksi,
sentähden
että he eivät kuule ja noudata sitä
vastausta,
jonka Jeesus antaa tähän tärkeään
kysymykseen.
Jeesuksen vastaus kuuluu: autuaat ovat
ne, jotka
kuulevat Jumalan sanan ja kätkevät
sen. Näissä
sanoissa esittää Herra Jeesus
yksinkertaisen ja
selvän autuuden järjestyksen. Siinä
on ainoastaan
kaksi osaa: Jumalan sanan kuuleminen ja
sen kätkeminen.

Ihminen on luonnostansa laiska ja haluton
tekemään työtä ja täyttämään,
niitä velvollisuuksia,

joita Jumala on hänelle asettanut. Mutta
kun Jumala tahtoo puhua ihmiselle niin
silloin on
ihmisellä mielestänsä niin kiirettä,
ettei hänellä
ole aikaa kuulemaan Jumalan sanaa. Me
huomaamme
sen meidänkin aikamme
ihmisissä. Kaikilla
on olevinaan kiirettä ja työtä niin
paljon
etteivät sunnuntai- ja
juhlapäivinäkään jouda
kuulemaan Jumalan sanaa. Kuitenkin monet
meidänkin ajan ihmisistä istuvat
suurimman osan
päivästä ja niin, suurimman osan
elämästään kuluttamassa
tuota kiireellistä, nopeasti eteenpäin
rientävää, Jumalan heille antamaa
aikaa teattereissa
tai muissa niihin verrattavissa
paikoissa.
Me huomaamme tästä., kuinka syynä
siihen, että
monet ihmiset vain harvoin tai eivät
koskaan käy
kuulemassa Jumalan sanaa, ei ole kiire
vaan haluttomuus.
He eivät tahdo kuulla mitä Herra Jumala
puhuu. Sentähden Jumalan täytyykin
huutamalla
huutaa: Maa, maa, maa, kuule Herran
sanaa.

Jer. 22: 20,.

Hänen, täytyy kurittaakin
meitä sen kautta opettaakseen ottamaan
sanasta
vaarin.

Valitettavasti moni kurituksenkin alla
paaduttaa
vaan sydämensä kartuttaen niinkuin
Farao itsellensä vihaa vihan ja Jumalan
vanhurskaan
tuomion ilmestymisen päiväksi.

Room. 2: 5.

Mutta, Jumalan olkoon kiitos, monen
on kuritus
ajanut kysymään neuvoa Jumalalta Hänen
sanassaan.
Jumalan vastaus kurituksen alla olevalle
lapselleen kuuluu: Pahuutesi tähden
siima
nuhdellaan ja tottelemattomuutesi
tähden sinua
kuritetaan; niin tiedä ja näe, kuinka
viheliäistä
ja surkeaa se on, että hylkäät Herran,
sinun Jumalasi,
etkä pelkää minua, sanoo Herra Sebaot.

Jer. 2: 10.

Jumala tahtoo sanansa kautta saattaa
meitä oikeaan itsemme
tuntemiseen. Sillä niin

tavallista kuin onkin, että esimerkiksi
sairasvuoteella
koetetaan tehdä parannusta, niin yhtä
tavallista
on, että kun sairaus on mennyt ohi niin
parannusta ei olekaan tehty.

Parannus ei olekaan ihmisen itsensä
tekemä
työ, vaan Jumalan työ ihmisessä
sanan kautta.
Ihmisen on mahdotonta tulla oikeaan
itsensä tuntemiseen
s. o. syntiensä tuntoon muuten kuin
Jumalan sanan kautta. Lain kautta tulee
synnin
tunto.

Room. 3: 20.

Sillä Jumalan sana on elävä
ja voimallinen ja terävämpi kuin
mikään kaksiteräinen
miekka ja tunkee läpi, kunnes erottaa
sielun
ja hengen, liitokset sekä ytimet, ja
on sydämen
ajatusten ja aikeitten tuomitsija.

Hebr. 4: 12.

Ei
kukaan, joka jää kuulemaan mitä
Jumalan sana
sanoo synnistä ja ihmisen pahuudesta,
pääse vaivaista
syntistä korkeammalle tässä
elämässä.

Jumala sanassaan ei kuitenkaan puhu
ainoastaan
ihmisestä vaan myöskin
Jumalasta. Jeesus
sanoo: Tämä on iankaikkinen elämä,
että tuntevat
sinut, joka yksin olet tosi Jumala,
ja sen, jonka
olet lähettänyt, Jeesuksen Kristuksen.

Joh. 17: 3.

Tästä näemme, ettemme voi tulla
autuaaksi vielä
sen kautta, että tunnemme syntimme
ja oman
kelvottomuutemme. Jos emme muuta tunne
kuin
syntiä niin vaivumme helvettiin. Mutta
niinkuin
laki paljastaa synnin ylenmäärin
synniksi, niin
evankeliumi ilmoittaa kaikille tulleen
armon armosta.

Joh. 1: 16.

Ja niinkuin armo Kristuksessa
on tullut kaikille, niin Jumala antaa
sanansa julistuksen
kuulua maailman ääriin asti, että
kaikki
kuulisivat heidän autuutensa
evankeliumin ja
uskoisivat sen. Esimerkkinä siitä,
kuinka saamme
uskoa Jumalan sanan mainitsemme kuninkaan
virkamiehen Kapernaumista. Hänelle
Jeesus
sanoi: Mene, poikasi elää. Ja mies
uskoi sanan,

jonka Jeesus sanoi hänelle, ja meni.

Joh. 4: 50.

Hän ei uskonut sen mukaan miltä näkyi
ja tuntui,
vaan Jeesuksen sanan mukaan. Autuaita
ovat
ne, jotka eivät näe ja kuitenkin
uskovat.

Joh. 20: 29.

Jumalan sanaa saamme uskoa heti kun
sitä kuulemme,
sillä se on totuuden sana. Niinkuin laki
on pyhä, oikea ja hyvä niin yhtä vanna
on se sana
ja vastaanottamista kaikin puolin
ansaitseva, että
Kristus Jeesus on tullut maailmaan
syntisiä pelastamaan,

1 Tim. 1: 15.

Mutta evankeliumin sana voittaa lain
sanan.
Sillä armo, joka meille siinä tarjotaan
on syntiä
suurempi. Siksi se onkin voimallinen
karkoittamaan
sydämestä pelon ja tuomaan sinne
rauhan.
Mutta niinkuin meidän on vaikeata
tunnustaa
ja myöntää olevamme aivan kelvottomat
Jumalan
edessä, vaikka tunnemmekin syntiä
itsessämme,
niin paljon vaikeampaa on meidän uskoa,
että olemme saaneet armon
armosta. Kuitenkin
asia niin on, sillä Jumala itse
vakuuttaa sen muuttumattomassa
sanassaan. Me saamme myöskin
kokea sanan voimaa uskoessamme
sitä. Sitä sai
profeettakin kokea, kun hän lausuu:
Kun sanasi
ilmestyivät, olivat ne kohta ruokanani,
sinun sanasi
olivat minulle riemuksi ja sydämeni
Iloksi.

Jer. 15: 16.

Evankeliumin sanan kautta jakaa
Herra ilmaiseksi syntien
anteeksiantamusta.
Sitä saamme nauttia siitä huolimatta,
että syntimme
ovat suuremmat kuin mitä me itse
tunnemme
ja osaamme katua. Sentähden Herra
huutakin meille: Kuulkaa minua ja
syökää hyvää;
teidän sielunne riemuitkoon
lihavuudesta.

Jes. 55: 2,

Autuaat ovat ne, jotka kuulevat Jumalan
sanan ja kätkevät sen.

Riemujuhla v. 1923

Helsingissä heinäk. 6 — 10 p:nä.

Suomen Lutherilaisen
Evankeliumiyhdistyksen
50-vuotisjuhla sattui yhdistyksen
elämässä
hyvin, vaikeana aikana. Aivan äsken
olivat ruotsinkieliset
jäsenet jättäneet yhdistyksen ja
muodostaneet
oman. Siitä syystä oli myöskin
yhdistyksen
johto siirtynyt uusiin käsiin. Myöskin
oli
aivan äsken yhdistyksen piirissä
alkanut saada
jonkunlaista jalansijaa liike, jonka
tarkoituksena
oli saada aikaan uusia, kansankirkosta
eronneita
lutherilaisia vapaakirkkoja. Oli
sentähden mielissämme
hieman jännitystä, mitenkä tuo
puolivuosisataisjuhla
onnistuisi. Nyt kun tämä juhla
on ohi, emme voi muuta kuin kiittää
Isää kaikesta,
mitä hän sen juhlan kautta meille
antoi.
Siitä on mielissämme kirkas, valoisa
muisto.

Erikoisleiman juhlalle antoi se kaikki,
mikä
tässä riemujuhlassa oli tavallisista
ennen vietetyistä,
vuosijuhlista poikkeavaa. Ensinnäkin oli
tämä vuosijuhla ensimäinen yksinomaan
suomenkielinen
juhla. Tämä eroavaisuus ei kuitenkaan
tullut näkyviin juuri muualla kuin
vuosikokouksessa.

Uusia olivat myöskin ne paikat, joissa
juhlaa pääasiallisesti
vietettiin. Monesta varmaan
tuntui oudolta, että omat rukoushuoneet,
varsinkin
Kallion rukoushuone, joutuivat
syrjäytetyiksi
tätä juhlaa vietettäessä. Olimme
kuitenkin laskeneet
oikein ajatellessamme, etteivät
tavalliset
kokouspaikkamme nyt riitä tätä juhlaa
vietettäessä.
Senpä vuoksi Johanneksen kirkko ja sen
viereinen kenttä olivat nyt juhlaväen
varsinaisina
kokouspaikkoina. Olemme suuresti
kiitollisia
O. Y. Suomen Messuille siitä, että
se luovutti
kentälle rakennuttamansa tarjoiluhuoneet
käytettäväksemme
ja antoi sinivalkeitten ristinlippujen
liehua kenttää ympäröivissä
lipputangoissa,
Sekin oli omiaan lisäämään
juhlamieltä, Ehkä
ensi alussa tuttu, miellyttävä kodin
tuntu oli
poissa näissä uusissa paikoissa
kokoonnuttaessa,
mutta pian vallitsi kotoinen tunnelma
komeassa
Johanneksen kirkossakin, kun useasti
siellä oli
evankeliumin ääressä saatu nauttia
hyvää. Ja
eihän olisi edes pieni murto-osa siitä
väen paljoudesta,
joka oli juhlille saapunut saanut sijaa
rukoushuoneissamme.
Uutta oli myöskin se, että
uusittua Siionin Kannelta aivan äsken
painosta
tulleena uteliain silmin ja korvin
tarkastettiin
ja koeteltiin oliko uusien sanojen
takana vanha
sointu, Jeesuksen ja hänen verensä
ylistys. Täällä
50-vuotisjuhlilla se kirja sai
tulikasteensa.

Uutta oli myöskin juhlan päätös,
yhteinen
juhlakansan Herran pyhällä
ehtoollisella käynti.

Muutamat vaikutelmat itse juhlista
saakoot
sijansa tässä.

Jo alkajaishetki Johanneksen kirkossa

perjantaina 6 p:nä klo 6 i. p.

viritti mielet pyhään
juhlatunnelmaan. Kauniisti kaikuivat
torvien
kantamina suvivirren säveleet
juhlakansan korviin,

joka viimeistä sijaa myöten täytti
avaran
temppelin. Vastakaikua kuulijain
sydämissä ei
ollut herättämättä pastori
V. Niinivaaran alkurukouksessa
lausumat tutut, tänä ajankohtana
erittäin paikallaan olevat virren
säkeistöt:

Nyt aik' on aivan suruinen,
Siis suo, o, Jeesus armoinen,
Ett' oikein sanas saarnataan
Ja sakramenttis jaetaan.

Hajota henget ynsiät,
Jotk? ovat viekkaat, viriät
Ain' uusiansa tarjoomaan,
Sun sanaas selvää sortamaan!

Surussa tääll' ja murheessa
On sanas turva ainoa.
Sun kirkkos siihen kiinnitä
Ja tuskist' ulos selvitä!

Tervehdyssanojensa aiheeksi hän luki

Jes. 55: 10 ja 11

jakeet teroittaen ja vakuuttaen, ettei
se sana, jota yhdistys 50 vuoden aikana
on kylvänyt,
palaja tyhjänä takaisin, vaan tekee ja
on tehnyt
sen, jota varten Herra sen on
antanut. Sen
voivat todistaa myöskin ne muutamat,
nyt jo
harmaapäiset vanhukset, jotka olivat
mukana
silloin kun Yhdistyksen ensimäinen
vuosijuhla
vietettiin, ja jotka nyt 5O-vuotisjuhlaa
vietettäessä
ovat mukana. Pieneltä näytti silloin
Yhdistyksen
alku. Mutta Herra on työtä siunannut.
Laajalle on haaraantunut sen
toiminta. Herran
sana on kasvanut hedelmää runsain
määrin.

Pastori K. W. Tamminen puhui Jeesuksen
sanoista Efeson seurakunnalle

Ilm. k. 2: 1 — 7,

sovelluttaen Jeesuksen arvostelun Efeson
seurakunnan
tilasta Suomen Lutherilaiseen
Evankeliumiyhdistykseen.
Erittäinkin oltiin vakavan
tutkimuksen alaisina tuon Jeesuksen
arvostelun
edessä: minulla on sinua vastaan, että
olet hyljännyt
ensimäisen rakkautesi. Onko yhdistys
yhä vielä sama kuin se oli ennen? Onko
sama anteeksiantamus

Jeesuksen veressä, joka ensimäisen
rakkauden tulen syytti Yhdistyksen
perustajien
seilaillessa, onko sama anteeksiantamus
yhä vielä lämmittämässä meidänkin
sydäntämme?
Kuullusta armonsanasta virvoitettuina
juhlaväki
jätti kirkon, jossa ensimmäiset
juhlasoinnut olivat
viritetyt.

Seuraava päivä, lauantai,

oli sitten
varsinainen vuosikokouksen
päivä. Juhlasaarnan
kirkossa piti. Yhdistyksen puheenjohtaja,
rovasti Julius Engström. Rakastettua
ja kiinniotettua
evankeliumin julistajaa, joka tähän
asti kuin lippuna on liehunut
evankeelisen liikkeen
etunenässä usein keskellä tulta ja
taistelua,
kuunnellaan yhä mielellään. Hän
selvitteli niitä
periaatteita, joita Yhdistys kaikessa
toiminnassaan 50
vuoden aikana on noudattanut. Saarnan
jälkeen kokoontui tuo valtaisa
väkijoukko Johanneksen
kirkon kentälle, joka sinivalkoisten
ristinlippujen kesäisen auringon
paisteessa hulmutessa
teki eloisan ja juhlallisen vaikutuksen.
Täällä piti pastori L. Takala
mielenkiinnolla
kuullun esitelmän aineenaan evankeelisen
liikkeen
varsinaisen isän, F. G. Hedbergin
käsitys
armon järjestyksestä. Esitelmä, joka
on painosta
julkaistu, oli omiaan vakuuttamaan
meitä siitä,
että evankeelinen liike ei ole poikennut
pois niiltä
laduilta, jotka F. G. Hedberg edellämme
on hiihtänyt,
vaan että me yhä vielä olemme
»hedbergiläisiä.»
Esitelmän jälkeen puhui pastori
T. Toivio.

Yhdistyksen vuosikokous vietettiin sitten
vanhassa, tutussa rukoushuoneessa
Fredrikinkadun 42:ssa.
Juhlan kunniaksi se oli kauniisti
ja tilaisuutta vastaavasti
koristeltu. Pitkin lehterien
sivustoja riippui vanhojen evankeliumin
esitaistelijoiden kuvia. Sieltä
katsoivat meihin
nykyajan lapsiin
F. G. Hedberg,
Adolf Moberg,

Anders Silvast,
Elias Malakias Rosengren,
Johannes Bäck,
Gustav Vilhelm Rask,
Johannes Roos ja
Birger Tallberg.

Puheenjohtajan, rovasti
J. Engströmin
tervehdyssanojen jälkeen
luettiin Suomen Lähetysseuran tervehdys
ja siunauksen
toivotus, omien lähettiemme Jaappanista
lähettämä sähkösanoma, jossa oli
viittaus 33
psalmin ihaniin alkusanoihin, ja Vaasan
evankeeliselta
kansalta saapunut
sähkösanoma. Vuosikokous
sujui muuten tavalliseen
tapaan. Johtokunnan
lukumäärä, joka on ollut 12,
päätettiin
nyt lisätä kolmella. Yhdistyksen
kunniajäseneksi
päätettiin kutsua
apteekkari Klas Henrik Ekroos,
joka yhdistyksen perustamisesta saakka
on ottanut,
osaa sen toimintaan ja 26 vuotta ollut
sen
puheenjohtajana, mutta jaon tapahtuessa
oli
tullut ruotsalaisen sisar-yhdistyksen
jäseneksi
ja puheenjohtajaksi.

Klo 5 i. p. alkoivat puheet Johanneksen
kirkon
kentällä, jossa kahden eri puhujalavan
ympärille
oli kerääntynyt suuri kansan
paljous. Edeltäpäin
oli ollut hiukan levottomuutta
mielissämme
siitä, kuinka tässä keskellä
Helsinkiä voidaan
viettää rauhallisia hetkiä Jumalan
sanan ympärillä.
Turha oli kuitenkin pelkomme. Kaupungin
liike ei juuri ensinkään häirinnyt
kokoustemme
menoa. Ja niin saatiin keskellä
Helsingin
sydäntä kaiuttaa evankeliumin pasuunaa
hartaasti
kuunteleville, elämän sanaa isoaville
ja
janoaville ihmisille. Näkyi moni ohi
kulkeva
helsinkiläinenkin pysähtyvän
ihmettelemään,
kuinka messukenttä oli nyt
saarnakentäksi muuttunut.
On aivan mahdotonta tehdä selkoa niin
monen puheen sisällöstä kuin sinä
iltapäivänä
pidettiin. Illalla klo 9 oli vielä
Johanneksen kirkossa
Nuorisoliiton kuorojen yhteinen
konsertti.

Seuraava päivä, sunnuntai,

Jaappanilähetykselle
omistettu päivä, valkeni taasen yhtä
kirkkaana
kuin edellinenkin päivä. Klo 9
a. p. täyttivät
ihmisjoukot Johanneksen kirkon ei vain
istuimet
vaan käytävätkin. Kirkkoherra
A. J. Bäck
puhui voimakkaasti päivän tekstin
johdolla.
Mutta ei vain Johanneksen kirkko ollut
täynnä, vaan kaikki kirkot kaupungissa
olivat
tulvillaan kansaa. Jokaisessa kirkossa
oli Evankeliumiyhdistyksen
puolesta saarnaaja. Klo 3 i. p.
oli taasen Nuorisoliittojen kuorojen
yhteinen konsertti
Johanneksen kirkossa. Se oli
mieliinpainuva
hetki. Kun kantaattia: Viimeinen tuomio
esitettiin sai se harvinaisen
säestyksen. Ukkonen
jyrisi ja salamat leimahtelivat antaen
esimakua
tuomiopäivästä.

Konsertin jälkeen näytti mahdottomalta
puheitten
alkaminen ulkona kentällä kuten oli
ilmoitettu.
Vettä tuli taivaan täydeltä. Pian
kuitenkin
taivas kirkastui, aurinko paistoi ja
yhtaikaa
sekä kirkossa, joka oli täynnä,
että ulkona
kahdessa paikassa julistettiin hyvää
sanomaa.
Kun sitäpaitsi samaan aikaan oli saarna
Kallion
ja Nikolain kirkoissa, puhuttiin
viidessä paikassa
yhtaikaa. Kuitenkin laskettiin
väkijoukko, joka
oli Johanneksen kirkon kentällä noin
10'000:ksi.
Monta kallista totuutta siinä kuuljain
mieliin
monen todistajan suun kautta annettiin,
sanan ja
sakramenttien arvoa, lähetystyön
tärkeyttä teroitettiin.

Maanantaina jatkui juhla erityisesti
nuorisojuhlana,
jolloin taaskin iltapäivällä
Johanneksen
kirkon kentällä kahdelta paikalta
julistettiin sanaa.
Illalla oli erittäin onnistunut
Nuorisoliittojen
edustajien illanvietto rukoushuoneella
pastori M, I. Kuusen ja
maisteri P. J. I. Kurvisen

ollessa pääpuhujina. Päivällä oli
myöskin Nuorisoliiton
laulukuorojen kolmas konsertti. Tiistaina
oli sitten nuorisopuheitten jälkeen
Johanneksen
kirkossa Nuorisoliiton vuosikokous, joka
muodostui sangen mieleenpainuvaksi
hetkeksi
erittäinkin kysymyksen ollessa Jaapaniin
aijotun
Pappisseminaarin
kannattamisesta. Evankeliumiyhdistyksen
johtokunta oli edellisenä päivänä
pitämässään kokouksessa päättänyt
lähettää
pastori K. Salosen
Jaappaniin tavallisena
lähetyssaarnaajana,
mutta ei seminaaria perustamaan,
koska lähetyksen menot olivat niin
suuret, ettei
mitenkään voida nyt ajatella seminaarin
perustamista.
Kun nuorisoliittojen edustajat kuulivat
asiantilan, heräsi suuri innostus asian
toteuttamiseksi.
Ja mielet hehkuen, miltei huutamalla,
päätettiin
taata, että Nuorisoliitot saavat kokoon
ylimääräisenä keräyksenä seminaarin
perustamiseen
tarvittavan summan.

Liikuttavan juhlallinen oli sitten
tiistai-iltana
yhteinen ehtoollisella käynti
Johanneksen kirkossa.
Ei ole milloinkaan siinä kirkossa ollut
niin paljon ehtoollisvieraita. Noin
1'500 henkeä
tuli sinä iltana Jeesuksen kalliin
ruumiin ja
veren osallisuuteen. Oli pyhä tunnelma
vallalla
sekä ehtoolisella kävijöissä että
sen jakajissa.
Näin tämä ihana muistojen juhla
päättyi. Olen
nyt jälestäpäin nähnyt monen silmän
kirkastuvan
sitä juhlaa muistellessa. Se on
sieluissamme
kuin auringon paisteinen päivä tämän
muuten
niin sateisen ja synkän kesän
keskellä.

K. W. T.

-- 137 --



Virsi kotimatkalla.

Mä olen, lapsi Jumalan!
Ja pyhä, vanhurskas.
Oon perillinen taivahan!
Ja aivan autuas.

Mun Herra laupeudestaan
Jo teki autuaaks!
Hän synnytti mun uudestaan
Sai mustan vanhurskaaks'.

Tään autuuden hän vedessä
Jo mulle lahjoitti.
Mutt' Jeesus sen jo ristissä,
Kun kuoli, valmisti.

Nyt veren voima vedessä,
Pelastaa syntisen.
Sanassa, sakramenteissä
Mä löydän Jeesuksen.

Ne autuuden on lähteitä,
Mä niistä ammennan,
Ne erämaan on hetteitä,
Mä niille halajan.

Sanassaan, sakramenteissaan
On Jeesus luonani.
Saan siunauksen nimessään,
Ja jatkan matkaani,

Mun matkan määrä taivas on,
Tuo kultakaupunki.
Oon täällä vieras, koditon.
Autuas kuitenkin.

Nyt uskossa, mä vaellan,
Uskossa Kristukseen.
Hän yksin »tie» on taivahan,
Ja risti, merkki sen.

Se mieli Jeesus mulle suo
Mi oli sullakin,
Jos risti sitte tuskaa tuo
Sen kannan kuitenkin.

Sä kannoit sitä Herrani,
Sen sääsit mullekin.
Se olkoon tunnusmerkkini
Ett' »tiellä» olenkin.

On kerran ristin pahennus
Ijäksi päättyvä,
Ja kunniamme kirkkaus
Päällämme säihkyvä!

G. W—a.

Hänen suurin lähetystyönsä.

Kirjoitti lähetyssaarnaaja Ruben
Lindgren.

Hivuttavaa keuhkotautia sairastava
Kanetaro
Gomi, tuo mieleltään kopea ja tulinen
mies, oli tullut kristityksi. Jumala
oli johtanut
hänet sielun syyspimeästä hengelliseen
kevätvaloon,
joka valui alas Kristuksen rististä
säteilevästä
armonauringosta. Jumala oli antanut
hänelle voimaa kantamaan taudin ristiä
ja toivoen
kestämään monta hengen ja ruumiin
vaivaa,
mutta itse vaivoja ja vaikeaa tautia
Jumala ei
ollut ottanut pois. Tauti jatkoi
työtänsä hänen
ruumiissansa ja taloudelliset kysymykset
eivät
loppuneet. Vihdoin hänet vapaapotilaana
otettiin
Suwan kihlakunnan sairaalaan, sillä
nuorena hän
oli palvellut sotamiehenä. Tässä
piirre japanilaisen
isänmaanrakkauden useista kauniista
puolista
taas tuli näkyviin. Taloudelliset huolet
seurasivat
Gomia sairaalaankin, sillä hänellä
oli puoliso

ja kaksi lasta. Herra auttoi kuitenkin
päivästä
päivään ihmeellisellä tavalla ja
taloudellinen
taakka ei raskaimmin painanutkaan Gomin
mieltä,
hänen maatessansa tuskissaan
tautivuoteella isossa
sairaalassa tuntien, päivien, viikkojen
ja kuukausien
verkkaan kuluessa. Kuoleman ajatus ei
myöskään raskaana vaivannut hänen
sydäntänsä.
Kristuksen sovituskuoleman kautta hänen
asiansa
Jumalan kanssa olivat selvät; sentähden
hän
odotti kuolemaa kuin hyvää
ystäväänsä ja ikävöi
hartaasti pääsyä kotiin Herran luo.

Eräs asia kuitenkin alinomaa oli
Kanetaro
Gomilla mielessään ja saattoi hänet
toisinaan
vähän alakuloiseksi. Hänessä oli
palava halu
saada tuolla ulkona ihmiselämän
vilinässä todistaa
Kristuksesta ja toimittaa Hänen
asioitaan.
Oi, kuinka hän tahtoi vaikuttaa oman
maansa
ihmisiin viedäkseen hyvää sanomaa
yhä uusiin
voittoihin heidän sydämissänsä ja
monessa kodissa.
Mutta siinä tautivuoteellansa hän nyt
venyi toimetonna —
oi, kuinka se ajatus vaivasi häntä.
Kun lähetyssaarnaaja tahi hänen
puolisonsa vaan
kävi hänen luonansa, tuntui kuin
vilkkaan lähetystyön
tuulahdus olisi kohdannut häntä
ja hänen
toivonsa saada tehdä työtä Kristuksen
hyväksi
leimahti uuteen voimaan. Aivan toimetonna
hän
ei kuitenkaan ollut. Hänen huoneensa
sairaalassa
oli vähäinen Herran kappeli, jossa
paljon todistettiin
Kristuksesta sairaanhoitajattarille
ja potilaille.
Rukouksillansa hän yhä kannatti
lähetyssaarnaajan

työtä evankeliumin levittämiseksi.
Kirjeissä hän tunnusti Kristusta
tutuille ja sukulaisille.
Mutta hän tahtoi puhua monille yhtaikaa.
Hän mieluummin tahtoi pyydystää
ihmiskaloja
verkoilla kuin ongella. Hän oli
tulisielu ja hänessä
oli jonkunlaista Paavalin palavaa
lähetysmieltä.
Mutta Herra ei ottanut pois tautia,
vaikka se
usein kulussaan estyi ja keskeytyi,
niin että
lääkärit pitivät häntä elävänä
ihmeenä ja ylistivät
hänen uskonsa voimaa ja sitä Jumalaa,
johon
hän luotti. Niin aika kului ja elämän
kohiseva
virta yhä vaan vieri tuon ison sairaalan
ja niiden
ohi, jotka silloin pitivät majaa sen
avaroissa
saleissa. Eräänä ehtoona tuotiin
vihdoin sana,
että Kanetaro Gomi oli suuresti
heikennyt. Lähetyssaarnaaja
sattui kaikeksi onneksi olemaan
kotona. Hän puolisoineen viipymättä
kiirehti
sairaan luo. He huomasivat heti
kotiinpääsyhetken
kohta lyövän veli Gomille. Hän sillä
hetkellä
ei kyennyt puhumaan. Tuskinpa jaksoi
nostaa laihtunutta läpikuultavaa
kättänsä ja
viitata ylöspäin samalla kuin
onnellinen hymy
kirkasti hänen
kasvojansa. Lähetyssaarnaaja
puolisoineen
hyvin ymmärsi kuolevan viittausta
ylöspäin
kotiin, jossa ikuisesti sai olla Herran
tykönä.
Gomi sitte osoitti kynää. Suurella
ponnistuksella
hän kirjoitti: »Olen voittanut
maailman». Hän
selitti viittaavansa Kristuksen sanoihin
Johanneksen 16 1. 33 v.,
jotka hän lujalla uskonvarmuudella
otti omaksi
voitonhuudokseen. Kristuksessa

hän oli voittanut kaikki: maailman,
synnin, kuoleman ja
helvetin. Vähän,ajan kuluttua
hän kirjoitti: »Nämä viimeiset
kolme vuotta
ovat olleet niin täynnänsä onnea ja
iloa». —
Onnea ja iloa! Vaikka juuri näinä
vuosina keuhkotauti
oli vaivannut hänen ruumistansa,
köyhyys
painanut ja ihmiset olivat pitäneet
häntä yhteiskunnan
kovaosaisena jäsenenä. Ennen hän oli
ollut terveenä ja hyvissä varoissa
ilman huolta,
mutta ilman Jumalaa ja
ijäisyystoivoa. Mutta
viime vuosina hän oli tuntenut
ihmiskunnan
Vapahtajan Jeesuksen Kristuksen ja
sentähden
tämä, viime aika oli ollut
niin. täynnänsä onnea ja
iloa. Sitten hän kirjoitti muutamia
sydämellisiä
kiitollisuuden sanoja
lähetyssaarnaajalle. Gomin
puolison vanhemmatkin olivat
saapuneet. He
olivat ainoat sukulaiset, jotka vielä
tunnustivat
kovia kokeneen miehen
omaisekseen. Kuoleva
oli nyt hetkeksi saanut takaisin
puhelahjansa.
Hän ylisti itseänsä onnelliseksi,
koska oli
synnistä ja kuolemasta päästetty
Kristuksen lunastuksen
kautta. Sitten hän. kääntyi appensa ja
anoppinsa puoleen, jotka olivat hartaita
buddanuskoisia,
ja pyysi, että hänelle soisivat
kristilliset
hautajaiset. Useinhan kristityt Japanissa
haudataan
buddalaisilla menoilla, jos heidän
mahtavimmat
sukulaisensa ovat
buddanuskoisia. Senjälkeen
hän toivoi, että lähetyssaarnaaja
siunaisi
hänen hautansa, jonka tämä
mielellään lupasi.
Lähetyssaarnaaja antoi viimeisen kerran
kuolevalle

ehtoollisen ja tämä oli niin iloinen
tullessansa
Kristuksen pyhällä ruumiilla ja
verellä
vahvistetuksi viimeistä kamppausta
varten. Sitten
Kanetaro Gomi taas menetti
puhelahjan. Oli kuin
kuoleman enkelin siipien suhinaa olisi
kuulunut.
Mutta kuolevan elinvoimainen sielu
vielä kerran
voitti hänen kuolemaan tuomitun
ruumiinsa.
Hän tarttui kynään ja kirjoitti:
»Iloitsen, kun nyt
saan muuttaa taivaaseen.» Kirkastetuin
hymyin
hän katsoi ylös avattuun taivaaseen.

Hetken kuluttua Kanetaro Gomi, tuo
tulisieluinen
ja palavaa lähetysmieltä hehkuva mies,
ei enää kuulunut elävien joukkoon
maan päällä.
Hän nyt kuului elävien joukkoon valon
maailmassa
Jumalan ja Karitsan tykönä. Näytti
siltä,
kuin Jumala ei olisi kuullut hänen
palavaa rukoustansa
saada edes kerran tarjota evankeliumin
sanomaa useille, saada edes kerran
todistaa useille
maailman vapahtajasta Jeesuksesta
Kristuksesta.
Siltä ainakin näytti, mutta — — —

Hautajaispäivä oli
tullut. Hautajaisjumalanpalvelus
oli pidettävä Kamisuwan lutherilaisessa
kokoussalissa. Koska hautajaiset olivat
toimitettavat
heti puolenpäivän jälkeen ja kun oli
kysymyksessä
köyhän miehen, kristityn, melkeinpä
yhteiskunnasta suljetun ihmisen
hautauksesta —
japanilainen kammoo keuhkotautia kuin
itse kuolemaa
ja välttää kaikkea yhteyttä
keuhkotautisten
kanssa niin paljon, kuin mahdollista,
vaikka
nämä usein ovat hänen läheisiä
sukulaistansa —

niin lähetyssaarnaaja luuli ainoastaan
vähän
väkeä saapuvan hautajais
jumalanpalvelukseen.
Mutta kun määrätty hetki oli tullut,
sai hän
kokea uuden hämmästyksen niiden
entisten lisäksi,
jotka hän jo oli nähnyt Japanissa,
tuossa äkkiarvaamattomien
yllätyksien maassa. Kansaa alkoi
virrata kokoushuoneistoa kohti eivätkä
he tällä
kertaa kulkeneet ohitse eivätkä
myöskään tyytyneet
nopeaan kurkistamiseen kokoushuoneisten
etehiseen, vaan he tulivat sisälle asti
ja istuivat
hiljaa ja juhlallisesti ikäänkuin
olisivat tahtoneet
ilmoittaa jäävänsä siihen
jumalanpalveluksen
loppuun saakka. Enimmäkseen oli tullut
kaikenikäisiä
miehiä, useita sotilaspuvuissa,
muutamilla
oli kunniamerkkiäkin
rinnassaan. Kokoontuneita
oli noin 150; ja miten selittää tätä
ihmettä?


Ennenkuin Kanetaro Gomi otettiin
Kamisuwan
kihlakunnansairaalaan, makasi hän
vaikean
tautinsa murtamana kauvan aikaa pienessä
kurjassa
hökkelissä Kitakojin
kaupunginkorttelissa.
Kitakojin muut asukkaat tietysti
asettivat asiansa
niin, ettei heillä ollut mitään
tekemistä kuolemaan
tuomitun keuhkotautisen kanssa. Mutta
sitten he huomasivat, ulkomaalaisen
lähetyssaarnaajan
ja hänen puolisonsa alkavan käydä
sairaan
ja tämän perheen luona. Kun näitä
käyntejä
usein toistettiin, kasvoi heidän
ihmettelynsä yhä
suuremmaksi, kunnes se paisui yli
rajojen. Mitä
asiaa ulkomaalaisilla oli noiden
yhteiskunnan
kovaosaisten tykönä? Mikä voimakas
taikakalu

noilla muukalaisilla mahtoi olla,
koska niin
uskalsivat uhmata vaarallista ja kovin
tarttuvaa
tautia. Kitakojilaiset kyllä aavistivat
muukalaisten hämmästyttävän
menettelyn
olevan jossakin yhteydessä heidän
uskontonsa
kanssa, mutta kun eivät juuri ollenkaan
tunteneet
noitten muukalaisten uskontoa ja muutamat
eivät tienneet sen nimeäkään, niin
siitä arvelusta
eivät päässeet
viisaammiksi. Keuhkotautinen
Kanetaro Gomi sitten kuoli ja Kitakojin
kaupunginkorttelissa
julkisesti ilmoitettiin, että
surujumalanpalvelus
vietetään Kamisuwan lutherilaisessa
kokoushuoneistossa tunnilla, joka samalla
määrättiin, sillä Japanissa
asukkailla kuolleen
kaupunginosassa on oikeus ilman muuta
saapua
vainajan
hautajaisjumalanpalvelukseen. Nyt
siis oli tilaisuus saada arvoitus
selväksi ja tyydyttää
uteliaisuuttansa. Juhlavaatteet otettiin
esiin suurella kiiruulla ja ne, jotka
olivat täyttäneet
asevelvollisuutensa, pukeutuivat
univormuihinsa
ja kunniamerkkien saajat kiinnittivät
ne rintaansa sotilas Gomin muistoksi
ja kunniaksi.
Niin he lähtivät kristittyjen
kokouspaikkaan ensi
kerran eläissänsä, sillä nyt siihen
oli laillinen
syy. Ihmisten vetämiseen evankeliumin
julistuspaikkoihin
Jumala käyttää lukemattomia keinoja
ja välikappaleita.

He istuivat siis hiljaa ja juhlallisesti
kristittyjen
saarnahuoneessa, Kanetaro Gomille oli
nyt tullut tuo suuri hetki. Hänen
rukouksensa

Jesuksen nimeen eivät olleet turhaan
menneet.
Jumala Jehova on rukouksia kuuleva
Herra. Nyt
hän sai tilaisuuden puhua useille
yhdellä kertaa;
nyt hän sai tehdä elämänsä suurimman
lähetystyön.
Hän puhui, vaikka oli kuolleena. Koska
läsnäolevista useimmat kuulivat sanoman
Kristuksesta
ensi kerran, katsoi lähetyssaarnaaja
sopivimmaksi
antaa heidän maanmiehensä todistaa
heille, vaikka se tapahtui
lähetyssaarnaajan suun
kautta. Hän sentähden aloitti Gomin
viimeisistä
sanoista: »Minä olen voittanut
maailman.» Pian
huomautti näitten sanojen oikeastaan
olevan
Kristuksen omia ja selitti milloin ne
lausuttiin ja
mitä ne itse asiassa
tarkoittivat. Sitten hän ilmoitti
heille Gomin elämän salaisuuden ja
hänen uskonsa
sisällyksen ja miten tämä kaikesta
muusta huolimatta
oli kuollut ylen onnellisena
ihmisenä. Hän
antoi Gomin heille viitata Jumalan
Karitsaan,
joka oli poisottanut maailman
synnit. Kaikki
kuuntelivat tavattoman tarkkaan ja
lähetyssaarnaaja
tohti uskoa, että tämä heidän
ensikertainen
saapumisensa evankeliumin
julistuspaikkaan
ei olisi viimeinen. — Mutta Gomi
vielä oli
saapa sanoa sanan monelle niistä,
joita on
Japanissa mitä työläintä saavuttaa.

Kanetaro Gomin perhehauta oli aivan
lähellä
Hokojin buddalaista temppeliä eräällä
tälle
temppelille kuuluvalla
hautuumaalla. Lutherilaisen
seurakunnan lähetystö meni tuon
temppelin
papiston luo ilmoittamaan Gomin suvun

viimeksi kuolleen jäsenen olleen
kristityn.
»Sallitteko kristityn hautaamista
teidän hautuumaahanne?»
he kysyivät. Yksi temppelin papeista
vastasi: »Aivan kernaasti nykyisten
olojen vallitessa.»
Hän oli uusmuotinen, suvaitseva
buddalainen,
joka seurasi aikaansa. — »Saammeko
laulaa
kristillisiä virsiä haudalla?» —
»Saatte. Nehän
ovat kauniita, ylentäviä sävelmiä.»
— »Saammeko
kirjoittaa raamatunlauseen siihen
puiseen, väliaikaiseen
muistomerkkiin, joka haudalle pannaan?»
—
»Ihan varmaan. Raamattukin sisältää
monta ylentävää ajatusta.» —
Buddalaisen papin
ystävällisyys oli saattanut kysyjät
vielä rohkeammiksi.—
»Saapiko muistomerkki olla
ristinmuotoinen?»
he viimein tiedustelivat. Mutta silloin
Buddan opetuslapsen otsa
synkistyi. Omituista on
että suvaitsevaisuus tavallisesti loppuu
ristin varjossa.
Ei, siihen hän ei voinut suostua. —
Sen
kuultuansa lähetyssaarnaaja vaipui
ajatuksiinsa
ja sanoi kristityille: »Tässä taas
näemme, mikä
on kristinuskon todellisena voimana ja
pääsisällyksenä
ja kaikkien vastustajien kammona — se
on risti, Kristuksen, ristinpuu,
pelastuksen syntymäpaikka.
Ristin juuritse raja vasta kulkee
uskon ja uskottomuuden välillä. Mutta
risti on
evankeliumin sisällystä paremmin kuin
sen ulkonaista
muotoa.» — Väliaikainen muistomerkki
Kanetaro Gomin haudalle siis pystytettiin
suoran
patsaan muotoisena, mutta synkällä,
buddalaisella
hautuumaalla loistivat kauvan täynnään
toivoa

ja kirkasta päivänpaistetta nuo Gomin
rakastamat
Kristuksen sanat: »Minä olen voittanut
maailman»

(Joh. 16: 33). —

Vuoden kuluttua
taas kävin Gomin haudalla, mutta silloin
patsas
Kristuksen sanoineen jo oli
poisotettu. Buddalaiset
olivat viimein ruvenneet pelkäämään,
mitä
näitten voimakkaitten ja selvien sanojen
todistus
voisi vaikuttaa.

Uskosta vanhurskaiksi tulleet

Room. 5: 1.

Voimakkaat mutta vastakkaiset tunteet
täyttävät
sielun nämä sanat
kuullessaan. Vanhurskautettu.
Siinä sanassa on. tuomiota, ja
siinä on myöskin ihanaa lohdutusta. On
kuin
yhtyisi siinä kaksi eri maailmaa. Toinen
ulottuu
tuomarinpöydästä ikuiseen vankilaan,
jonka ovi
sulkeutuu näiden sanojen kuuluessa:
»Täällä on
kaikki toivo lopussa.» Toinen ulottuu
Golgatalta
aina Karitsan istuimelle saakka.

I.

Tuo sana kertoo, että minä luonnostani
olen
jumalaton. Niin kuuluu Jumalan tuomio
minun
ihmisolemuksestani samoinkuin
sinunkin. Roomalaiskirjeen
kolmannessa luvussa

(Room. 3. vv. 10 — 18)

kuvailee Paavali jumalattoman ja syntisen
ihmissydämen
sisintä olentoa. Hän. sanoo: »Ei ole
ketään vanhurskasta, ei ainoatakaan,
ei ole ymmärtäväistä,
ei ketään, joka etsii Jumalaa; kaikki
ovat poikenneet pois, kaikki tyyni
käyneet kelvottomiksi;

ei ole ketään, joka tekee, mikä
hyvää
on, ei yhdenyhtäkään. Heidän
kurkkunsa on
avoin hauta, kielellään he pettävät,
kyykäärmeen
myrkkyä on heidän huultensa alla;
heidän suunsa
on täynnä kirousta ja
katkeruutta. Heidän jalkansa
ovat nopeat verta vuodattamaan,
hävitystä
ja kurjuutta on heidän teillään,
ja rauhan
tietä he eivät tunne. Ei ole heillä
Jumalan pelkoa
silmäinsä edessä.» Niin Jumala
sanoo. Ja
herännyt sielu Jumalan kanssa yhtä
mieltä tässä
tuomiossa.

Taivas on suljettu, ja maa, jossa
synnit ovat
tehdyt, syyttää herännyttä tuntoa.

II.

Vanhurskautettu. Tulee hetki, jonka
Paavali
mainitsee

Room. 8: 3.

Mikä oli mahdotonta lain
tehdä, koska se oli heikentynyt lihan
kautta, sen
Jumala teki. Jumala ryhtyi
toimenpiteisiin ja
vanhurskauttaa heikon ihmissuvun,
jota taivaan
ja maan ja omantunnon tuomio painoi. Ja
Jumala
teki sen, kun hän, ottaakseen pois
synnin,
lähetti oman Poikansa syntisen lihan
kaltaisuudessa
ja tuomitsi synnin lihassa. Niinkuin
synti
oli voittanut meidät lihamme kautta,
niin on nyt
Kristus voittava synnin tulemalla
ihmiseksi. —
Hän tulee meidän oloihimme, yhdeksi
meistä,
ja tässä ihmiskunnan puvussa hän
kantaa veljiensä
pahat teot ja sovittaa heidän syntinsä.
Hän korjaa sen, minkä synti
tuhosi. Paavali

näyttää meille tämän sovitustyön
kahdelta eri
puolelta. Toinen puoli on taivaaseen,
toinen maahan
päin.

Taivaallinen puoli on tämä. Jumala
on julki
asettanut Kristuksen olemaan sovituksen
välineenä
uskon kautta hänen veressään.

Room. 3: 25.

Kun ylimäinen pappi suurena
sovintopäivänä
vei uhriveren kaikkein pyhimpään,
vei hän
sen sinne sitä varten, että Jumala
näkisi sen,
Kun minä veren näen, niin minä menen
ohitse.

2 Moos. 12: 13.

Niin sanoi Jumala muinoin Egyptissä.
Juuri taivaassa, Jumalan sydämessä oli
vanhurskaus loukattu ja sentähden
täytyi Jeesuksen
se hyvittää. Hän meni itse taivaaseen
oman verensä kautta, esiintyäkseen
siellä Jumalan
kasvojen edessä meidän hyväksemme,
ja sen
veren katitta on hän ottanut pois
synnin, ottanut
sen pois Jumalan kasvojen edestä. Kun
Jeesus
riippui ristillä, sanoi hän: »Isä,
anna heille anteeksi,
sillä he eivät tiedä, mitä
tekevät.»

Luuk. 23: 34.

Siinä näemme Karitsan, joka on altis
kantamaan
tämänkin synnin. Ja Jumala vastaa:
Jos mieli muiden vapautua, on synti
luettava
sinulle. Niin, se luettiin hänelle,
Jumala sovitti
Kristuksessa maailman itsensä kanssa

(2 Kor. 5: 19),

Hän tehtiin synniksi meidän edestämme.
Kuule hänen sanojaan! »Jumalani,
Jumalani,
miksi hylkäsit minut?»

Mark. 15: 34.

Se on sijaisemme
hätähuuto helvetin erämaista hänen
etsiessään kadonnutta lammastaan. Ja
hän löysi

sen. Se, että hän oli Jumalan
hylkäämä, ei ole
ristin viimeinen sana. Sieltä kuuluu
voimakas
huuto: »Se on täytetty.»

Joh. 19: 30.

Se riittää.
Synti on sovitettu. Velka on
maksettu. Jumala
lausui mahtavan amenensa tuohon
lunastajamme
sanaan. Hän avasi taivaan, niin että
Jeesus saattoi
sanoa: »Isä, sinun käsiisi minä
annan henkeni.»

Luuk. 23:46.

Hän repäisi temppelin esiripun kahtia
ylhäältä alas asti, ja sentähden
saattoi apostoli
kirjoittaa: »Koska meillä siis, veljet,
on luja
luottamus siihen, että meillä Jeesuksen
veren
kautta on pääsö kaikkein pyhimpään,
jonka pääsön
hän on vihkinyt meille uudeksi ja
eläväksi
esiripun kautta, se on hänen lihansa
kautta kulkevaksi
tieksi, ja koska meillä on suuri pappi,
Jumalan huoneen haltija, niin
käykäämme esiin
totisin sydämin täydessä uskon
varmuudessa,
sydän vihmottuna puhtaaksi pahasta
omastatunnosta
ja ruumis puhtaalla vedellä pestynä.»
Tie Jumalan pyhäkköön on
avoimia. Jumala julisti
taivaalle, maalle ja helvetille, että
nyt on työ
valmis. Voitto on saatu.

III.

Niin, taivaassa on kaikki
valmiina. Ristillä
lausuttu sana »täytetty» pysyy
järkähtämättä
voimassa. Mutta Jumala tahtoo, että
sinäkin
sanot tuon saman sanan. Tekstisanoissamme
puhutaan
uskosta vanhurskaaksi
tulemisesta. Jumalan
tahto on, että sinun sydämesi sanoisi:
niin,

Jumala, se minkä teit, on minunkin
puolestani
tehty. Hän tahtoo saattaa sinut tähän
lunastukseen,
ja lunastuksen sydämeesi. Hän tahtoo
ottaa
sinut ikäänkuin erillesi ja näyttää
sinulle, mitä
hän ori tehnyt sinulle. Ja sen
nähdessäsi on autuus
sinun. Tuomio otetaan pois
tunnoltasi. Saat
nähdä isänhymyn Jumalan kasvoilla
ja tuntea
lapsen turvallisuutta sydämessäsi. Ja
silloin kiintyy
sydän Herraan Jeesukseen enemmän kuin
mihinkään muuhun maailmassa. Saadaan
voimaa
elämän taisteluun. Tämä on kristityn
onnen lähde.

IV.

Mutta vielä on tekstisanoillamme meille
jotain
sanottavaa. Vanhurskaaksi
tullut. Jeesuksen
Kristuksen vanhurskaus tekee meistä
vanhurskaita
ihmisiä. »Oi, jospa sinä ottaisit
minun
käskyistäni vaarin, niin sinun rauhasi
olisi kuin
virta ja sinun vanhurskautesi kuin meren,
aallot.»

Jes. 48: 18.

Sinun vanhurskautesi. Vanhurskas,
vilpitön, totuudenrakkaudessa eletty
elämä pakottaa
vastustajasi tunnustamaan, että Jumala
on tehnyt jotakin sinulle. Kun Jeesus
ristillä
heitti henkensä ja kovalla äänellä
huusi: »Isä,
sinun käsiisi minä annan henkeni»,
niin sadanpäällikkö,
joka kuuli sen ja näki, mitä tapahtui,
kunnioitti Jumalaa ja sanoi:
»Todellakin, tämä
oli vanhurskas mies.»

Luuk. 23: 47.

(Vapaasti suomennettu norjankielistä.)

Evankeliumi Jaappaniin.

"Oi, menkää kaikkeen maailmaan,
Jo rauhan sanaa saattamaan".
Se itse Herran Jeesuksen
On käsky aivan viimeinen.
Siis riemumielin rientäkää,
Kun Jeesus teitä lähettää.

Oi Jeesus, armon aurinko,
Jo, poista yö, tee päivä jo,
Kukista epäjumalat,
Alenna mielet korkeat,
Oi saata kansa Jaappanin
Nyt Herran yrttitarhoihin.

Oi anna vuotaa hunajan,
Ja Sanan rieskan makean,
Suo taivaan kasteen tiukkua,
Tuo kansa sillä kostuta,
Niin että pian kukoistaa
Tuo kallis Herran yrttimaa.

Niin että siellä kohoisi
Myös, Herra, sinun templisi,
Ja kiitos sulle kaikuisi,
Kun heille annoit armosi,
Myös Jaappaninkin ostaen,
Sen synneistänsä päästäen.

E. P.

Jeesus-nimen lausuminen.

Mt. 1: 18 — 25.

Jonkun henkilön nimen voimme lausua
monessa
eri mielessä. Tarkoitamme sitä, että
lausuja voi nimeä lausuessaan tuoda
esille joko
kunnioituksen, pelon, ivan tai
avuntarpeen tunteen.
Tämä sama tulee kysymykseen myös
Jeesus-nimeä lausuttaessa.

Kunnioituksen tunteella lausuu Hänen
nimensä
hyvien enkelien monilukuinen
joukko. Raamattu
osoittaa kauttaaltaan, ja siihen myös
tekstimme
viittaa, että enkelimailma noudattaa
Jumalan
käskyä Jeesus-nimeen nähden: se
kumarten lausuu
tämän pyhän nimen.

Pelon ja vapistuksen tunteella lausuvat
tämän
nimen pahojen henkien parvi. Ne
tietävät,
että tämän nimen kantaja on heidän
tuomarinsa

(Mk. T: 24).

Pilkaten ja ivaten lausuvat tämän
nimen jumalattomat
ihmiset. He ovat siis pahoja henkiä

alempana: he eivät edes vapise
turhaanlausuessaan
Jeesuksen nimeä. Jo tästäkin näemme
ihmisen
lankeemuksen äärettömän
syvyyden. Ihminen
ei tunne syntejään.

Apua anoen lausuvat tämän nimen uskovat
ihmiset. Heitä edustaa tekstissämme
Joosef ja
Maria. Kuuluu: »Ja Joosef antoi Hänelle
nimen
Jeesus.» Kun tämä nimi merkitsee
vapahtajaa ja
kun siis joku ihminen lausuu tämän
nimen samassa
mielessä kuin. Joosef ja Maria,
myöntävät
he silloin tarvitsevansa apua,
pelastusta, Jeesukselta.
Ja pelastusta me todella tarvitsemme.
Nousee vain kysymys: Miksi eivät kaikki
ihmiset
kutsu Jeesusta, vapahtajakseen, kuten
Joosef?

Jos ei löytyisi esteitä, on varmaa,
että moni
ihmislapsi lausuisi ilomielin Lutherin
kanssa:
»Minun Herrani on Jeesus.» Mutta
esteitä on niin
paljon. Katsomme muutamia niistä.

On huomattava että Joosefkin oli
joutumaisillaan
harhaan; ei hän suoraapäätä osannut
syntyvää
Vapahtajaa nimittää
omakseen. Päinvastoin
hän oli suurten pettymysten
vallassa. Teksti
kertoo, että hän luuli morsiamensa
hänet pettäneen,
ja tämän luulon sokaisemana aikoi
hän. jättää
Marian ja samalla Jeesuksen, joka oli
Mariasta
syntyvä. Varmaan Joosefin sydän oli
synkkien
ajatusten peittämä, ja nämä estivät
häntä oikeasta
suhteesta syntyvään Jeesukseen, josta
ennustukset
puhuivat selvää kieltään. Mutta niin
on laita
vielä tänä päivänä. Ehkäpä juuri
nyt monen

sydäntä jäytää pettymysten ja
sirpaleiksi menneitten
toiveitten hyiset jätteet! Moni on
alkanut
ajallisen elämänsä suurin
toivein. Hän on voinut
ottaa vaimon, joka onkin sitten ollut
uskoton.
Tai hän on voinut mennä miehelle,
joka on osoittautunutkin
kurjaksi rentuksi. Nyt koko elämänura,
elämänkutsumus on lyöty sirpaleiksi;
on
voitu esimerkiksi maine tahrata, kunnia
lokaan
lyödä. Ja kaikki nämä särkyneet
toiveet, pirstoutuneet
ihanteet ovat pahana esteenä nyt, kun
pitäisi lausua: Jeesus on minun
Herrani. Ei
tunnu kieli siihen taipuvan. Surullista
kylläkin.
Joosefin pettymys morsiameensa nähden
on todella
hyvänä esimerkkinä siitä, kuinka
ajalliset
pettymykset saattavat tulla tiellemme,
kun pitäisi
tosimielessä lausua tuo kallis nimi,
joka autuuden
tuo.

Mutta pettymyksistä puhuessamme voimme
vielä mainita muitakin seikkoja,
seikkoja, jotka
ovat hengellistä laatua. Sinä olet
ehkä koettanut
olla jumalinen: olet rukoillut, käynyt
kirkossa,
harrastanut seurakunta-asioita etkä
ole kuitenkaan
mielestäsi tullut paremmaksi. Ehkäpä
sinua
on pilkattukin siitä, on sanottu:
»Ethän sinä
ole kummempi kuin mekään». Kaikki
tämä on
tuonut sinulle pettymystä; et uskalla
lausua Jeesus-nimeä
omana turvanasi. Voisimme mainita
tässä suhteessa paljon esimerkkejä,
jotka osoittavat,
kuinka pettymykset hengellisissä
asioissa
tuovat vaikeuksia, kun pitäisi lausua
Jeesus-nimi.

Mutta Joosef on esimerkkinä toisessakin
suhteessa.
Kun hän aikoi jättää Marian ja
siis aikoi
samalla jättää Jeesuksen, johtui
tämä oikeastaan
siitä, ettei hän käsittänyt Jumalan
salaisuuksia.
Raamattua hän kyllä oli lukenut, sillä
teksti sanoo
hänen olleen »vanhurskaan
miehen». Mutta hän
ei ollut oikein huomannut ennustusta:
»Neitsyt
tulee raskaaksi». Siinä se neitsyt nyt
oli, mutta
Joosefin usko ei riittänyt. Hän vain
epäili ja
hautoi muita tuumia. Mariakin oli liian
ujo sanomaan
Joosefille asiasta, ja tokkopa Joosef
olisi
hänen sanojaan ottanutkaan
todesta. Lyhyesti:
Joosef ei käsittänyt Jumalan
salaisuutta, Jeesusta.
Ja siksi hän ei voinut heti lausua
Jeesusta
vapahtajanaan. Näin on vieläkin
monesti asian
laita. Ihmiset saattavat olla jumalisia,
mutta
Jumalan salaisuus on heiltä piilossa;
ei taivu kieli
Jeesusta vapahtajaksi nimittämään,
kun ei käsitetä
Jumalan salaisuutta. Se on todellakin
paha
este. Moni joutuu kadotukseen tämän
esteen
takia. Niin ei kuitenkaan käynyt
Joosefille.

Mutta ei vain Joosef ole esteitten
esimerkkinä.
Myös Mariasta saamme esteellisiä
piirteitä opiksemme.
Kun enkeli tuli hänen luokseen ja
ilmoitti
hänelle suuren salaisuuden: Jeesuksen
syntymän,
kertoo evankelista, että hän
pelästyi. Asia oli
liian suuri Marian korville. Oma
alhaisuus peloitti.
Näin vieläkin. Perkele ja sen
kätyreinä
oma lihamme maailman kerällä kyllä
pitää huolen,
että sydämemme pelkää ja vapisee,
kun on

puhe Jeesus-nimen lausumisesta omalle
kohdallemme.
»Ei tuollaisen sovi Jeesusta
tunnustaa»,
sanoo perkele, oma sydämemme ja maailma,
kun
ne ensin ovat saaneet meitä riepoittaa
synnin
ryöpsinässä ja sitten viimein
heräämme autuutta
kyselemään. Myös Jumalan laki
tuomioillaan
meitä peljättää; tuntuu sen edessä,
että olemme
tuomin ansainneet. Pelkokin siis on
pahana
esteenä kun pitäisi lausua Jeesus-nimi
autuudekseen.

Oletko kenties juuri nyt pelon vallassa?

Mutta Maria on myös toisessa suhteessa
esteitten
esikuvana. Hänen kerrotaan suoraan
epäillen
kysyneen: »Kuinka tämä voi tapahtua,
kun en
miehestä tiedä?» Maria siis katseli
asiaa vain
luonnon kannalta. Jumalaa ei hän heti
ottanut
laskuihinsa. Näin vieläkin moni
tekee. Jeesuksen
syntymä on monelle arvoitus. Kun oma,
pieni
järki ei sitä pysty käsittämään,
niin siinäkös
muka sitten on este. Ehkäpä juuri
tämä piirre
on sangen yleinen nykyaikana. Monissa
leireissä
ivataan Jeesuksen yliluonnollista
syntymää, Se
ei muka voi olla mahdollista, kun ihminen
ei voi
sitä käsittää.

Olemme siis maininneet esteinä
Jeesus-nimen
omakohtaiselle lausumiselle pettymykset,
tiedon
puutteen, pelon ja kyselyt asian
yliluonnollisuuden
takia. Katsotaanpas sitten, kuinka Joosef
ja Maria ovat esikuvina siitä, miten
näistä esteistä
päästään. Molemmista näet kerrotaan,
että he nimittävät Vapahtajaa nimellä
Jeesus.

Teksti kertoo, että Joosefia auttoi
uni selvyyteen.
Herra antoi usein Vanhan Testamentin
aikana omilleen unessa
selityksiä. Eivätkä ne
ole merkitystä vailla
vieläkään. Voisimme luetella
paljon esimerkkejä siitä, miten
Herra on
unien kautta herättänyt ihmisiä
syntiunestaan.
Joosefin uni ei kyllä ollut tavallinen
uni; se oli
samalla ilmestys. Enkeli puheli hänelle
ja selitti
tilannetta. Eikä meidän tarvitse olla
pahoilla
mielin hänen onnestaan. Meillekin Herra
lähettää
enkeleitään: sanansaarnaajia. He ovat
»Herran
Sebaotin enkeleitä», joitten
tehtävänä on julistaa
Jeesus-salaisuutta maailmalle. Kun siis
näet uskovan
saarnaajan, saat olla varma siitä,
että edessäsi
on Herran enkeli. Niin korkea on
saarnavirka
Herran seurakunnassa. Voi sitä, joka sen
kalleutta väärinkäyttää!

Kun on puhe saarnaajista Herran
enkeleinä,
joiksi heitä nimenomaan sanotaan
Raamatussa,
tulee meidän katsoa, millä tavalla
voimme tuntea
oikean »enkelin», sillä
vale-enkeleitä myös on
paljon

(Ilmk. 2: 1;
2 Kor. 11: 13, 14).

Teksti
auttaa meitä oikealle tolalle; se
osoittaa, että enkeli
vetoaa sanaan, kirjoitettuun Jumalan
sanaan,
s. o. tässä tapauksessa Vanhan
Testamentin ennustukseen.
Niin vieläkin. Missä saarna on Jumalan
sanan selvällä pohjalla, siellä
myöskin ollaan
oikeita enkeleitä. Missä taas ollaan
sanan
ulkopuolella, siellä myöskin ollaan
valhe-enkeleitä.
Tämä kohta on tarkoin huomattava juuri

nykyaikana. Sanaan, sanaan – – se
huuto kaikukoon
voimakkaana tänäkin jouluna!

Mutta enkeli vie meitä yhä syvemmälle
selittäessään
asiaa Joosefille. Hän puhuu Pyhästä
Hengestä. Ja juuri Hän on se, josta
Jumalan
sana saa merkityksensä. Hän on myös
se, joka
Jumalan sanan saarnaajille antaa
valonsa. Hän
oikeastaan on kaikki kaikessa, kun on
kysymyksessä
Vapahtajamme, Jeesus Kristus. Hän on
näet se, joka antoi Jeesukselle
ajallisen elämän;
niin teksti kertoo. Oliko se ihme? Ei se
ole sen
suurempi ihme kuin sinun ja minun
syntymisemme.
Sekin näet on peräisin Hänestä

(Job. 33: 4).

Oma elämämme on alkujaan Jumalan Hengen
työtä; samoin hän antoi alun Jeesuksen
maalliselle
elämälle. Menettelytapa eroaa, mutta
sehän on
pieni asia. Entistä ja voimassa olevaa
tapaa ei
Jumalan Henki voinut käyttää Jeesuksen
maalliseen
elämään nähden, koska »koko liha
oli tiensä
turmellut.» Hän antoi Jeesuksen
maallisen elämän
syntyä puhtaasta alusta, ja siitä
syntyi puhdas
ihminen, maailman Vapahtaja.

Mutta Pyhä Henki ei vain antanut
Jeesukselle
ajallista elämää; Hän se oikeastaan
on, joka
sitten kirkastaa ihmiskunnalle
Jeesusta. Niin
Jeesus itse Hänestä todistaa

(Joh, 16: 14).

Tässä
työssään käyttää Hän sanaa ja
sakramentteja.
Ja niin syntyy uskonelämä ihmisen
sydämessä.
Tämäkin elämä on siis Jumalan Hengen
työtä.
Se että me voimme sanoa Jeesuksen
Herraksemme,

on kokonaan Jumalan Hengen työtä

(1 Kor. 12: 3).

Ja kun kerran nousemme haudasta, antaa
Jumalan Henki ruumiimme yhtyä
sieluun. Sekin
on Hänen työtään, kuten
uskontunnustuksessa
luemme.

Mutta ydinkohta enkelin selityksessä
on. Jeesuksen
vapahdustyö. »Hän on vapahtava
kansansa
heidän synneistään.» Näin kuuluu
tämän
tekstin joulusanoman pääkohta.

Synnin tunteminen on ihmeselle
välttämätöntä.
Raamatun mukaista synnintuntoa on
kuitenkin
vain harvoilla. Useimmat eivät tiedä
perisynnistä
mitään; toiset taas eivät lue pahoja
ajatuksia synneiksi. Vain muka julkiset
teot
ovat niiksi liiettävä. Raamatun
todistuksen mukaan
on syntiä jo synnissä sikiäminen,
siis perinnäinen
turmeluksemme; samoin pahat ajatukset
ja laiminlyönnit jo luetaan
tekosynneiksi, puhumattakaan
pahoista sanoista ja teoista. Tällainen
syntisraukka on jokainen
ihminen. Tekstissämme
tämä syntisyys ilmaistaan sillä,
että koko
kansa suljetaan pelastuksen tarvitsijain
joukkoon.

Mutta joulusanoma tietää kertoa
syntisten
pelastuksesta. Jeesus on pelastustyön
suorittanut
ristillä. Yksi kuoli kaikkien puolesta
ja kaikki
ovat kuolleet. Koko kansa, s. o. koko
maailma
on nyt Jumalan kanssa sovitettu. Kukaan
ei ole
jäänyt pelastuksen
ulkopuolelle. »Kaikki on täytetty.»

Tässä suurpelastuksesta kertoo meille
Jumalan

sana, sitä jakaa meille kaste ja
ehtoollinen.
Olemme oikein monella tavalla autuaiksi
tehdyt.
Näin ihania asioita kertoo meille
jouluevankeliumi.
Nyt tarvitsee vain syntisen uskoa
tällaiseen
Jumalan armoon. Usko ei tee pelastusta
oleelliseksi; se vain nauttii ja
hyväkseen käyttää
lahjoitettua pelastusta. Otamme
vertauksen.
Ilma ympärillämme on Jumalan lahja
meille,
ilman sitä emme tule toimeen. Kuitenkin:
mitä
hyödyttää meitä ilma ellemme
päästä sitä keuhkoihimme,
ellemme sitä hengitä? Aivan näin on
laita, pelastuksen. Olemme siihen
käärityt; se
verhoo meidät. Ehtoollisessa sen syömme
ja juomme.
Mutta ellemme sitä »uskonkeuhkoilla»
käytä
hyväksemme, jäämme ijäti osattomiksi
sen hyödystä.

Mitä ihania seurauksia tästä kaikesta
sitten
on?

Tekstimme vastaa: Immanuel, s. o. Jumala
meidän kansamme! Se autuaallinen
seuraus on
Jeesus-nimen lausumisesta omalle
kohdalleen,
että Jumala on silloin meidän
kansamme. Sen
kalleuden näemme siitä, jos ajattelemme
sen vastakohtaa:
Jumala meitä vastaan. Mitä merkitsee
Jumalan vastaanoleminen, se näkyy kerran
selvästi
tuomiolla. Mutta jo täälläkin on
viljalti
esimerkkejä siitä, mihin joudutaan,
jos Jumala
on meitä vastaan. Israelin kansa on
siitä paraimpana
esimerkkinä. »Hirmuista on langeta
elävän
Jumalan käsiin».

Mutta mitä merkitsee sitten todella
se, että
Jumala on meidän
kanssamme? Ensimäisenä
piirteenä voimme mainita
omantunnonrauhan.
Onnetonta on, jos omatunto syyttää
meitä. Silloin
on todella Jumala meitä vastaan. Kun se
taas on rauhassa, merkitsee se sitä,
että Jumala
on kanssamme. Ja tätä omantunnon rauhaa
seuraa Hengen pantti
sydämissämme. Henki
todistaa meidän henkemme kanssa,
että olemme
Jumalan lapsia. Kalliita etuja. Ja
kun nämä
edut ovat meidän ominamme, saamme
olla varmat,
että silloin kaikki kääntyy
parhaaksemme.
Niin Jumala sanoo. Parhaaksemme kääntyy
silloin
ei vain onnenpäivät, vaan myöskin
pahat
päivät. Lupaus näet kuuluu: »Kaikki
myötävaikuttaa
parhaaksemme.»

Jesajan 41: 10

luettelee
Jumala itse, kuinka turvattuja saamme
olla
Hänen kanssaan. Ei tarvitse silloin
pelokkaana
vilkuilla sivuilleen, ei tarvitse
hätäillä, eikä huolehtia,
sillä Jumala itse vahvistaa meitä,
tukee
meitä ja auttaa meitä. Lyhyesti:
Immanuel merkitsee
täyttä turvaa elämässä ja kuolemassa
sekä
lopullista pääsöä ijäiseen
elämään. On siinä siis
ihania seurauksia!

Mutta kaiken tämän seurauksena on myös
oikeamielinen menettely koti-,
seurakunta- ja
yhteiskunta-elämässä. Joosef on
tekstissämme
oivana esimerkkinä siitä, kuinka
vanhurskaasti
menetellään silloin kun eletään
Jumalan kasvojen
edessä. Teksti näet toistaa Joosefista:
»Hän

teki niinkuin enkeli käski.» Juuri
tämä piirre on
Jeesukseen uskovien tuntomerkkinä. He
tahtovat
aina tehdä mitä Herra käskee. Tosin
se ei
aina onnistu niinkuin he haluisivat,
mutta aina
pysyy totena: »Minulla on halu Jumalan
lakiin
sisällisen ihmisen puolesta.»

Joosefissa tapaamme myös sen piirteen,
että
hän ei tahtonut morsiantaan saatta
häväistyksen
alaiseksi luullessaan tämän pettäneen
hänet. Hän
olisi voinut joko kivityttää hänet
tai antaa hänelle
erokirjan, mutta kumpaisessakin
tapauksessa
Maria olisi joutunut häpeää
kärsimään. Joosef
sensijaan suunnitteli itse salaisesti
siirtymistä
muille paikkakunnille, ja näin Maria
olisi jäänyt
syyttömäksi — — Joosefin tullessa
syylliseksi.
Näin menettelee rakkaus. Edelleen
näemme Joosefin
siveellisen luonteen siinä, millä
sanoilla tekstimme
loppuu. Tietäessään asioitten oikean
laidan
menetteli Joosef kaikessa arvokkuudella.

Olemme siis nähneet miten autuasta ja
välttämätöntä
on uskossa nimittää Jeesus omaksi
vapahtajakseen.
Se on meille kaikkein tärkein asia
mailmassa. Älä sentähden viivyttele
tässä suhteessa.
Nyt on autuudenpäivä, nyt on otollinen
hetki.

Roomalaisilla oli tapana ryhtyessään
valloittamaan
jotakin kaupunkia pystyttää valkoinen
lippu
rauhan merkiksi. Jos kaupunki antautui
sillä
aikaa kuin tuo valkoinen lippu seisoi
merkkinä,
säästyi jokainen kuolemalta. Mutta
Valkosen

lipun jälkeen pystytettiin musta lippu,
ja se merkitsi
kuolemaa koko kaupungille.

Profeetta Jesaja kirjoittaa: »Ja
tapahtuu
sinä päivänä, että pakanat etsivät
Isäin juurta,
joka seisoo kansain lippuna»

(Jes. 11: 10).

Jeesus
on siis ikäänkuin valkoisena
lippuna. Jouluaamuna
on Hänet Jumala pystyttänyt koko
mailman eteen. Ja Hän pysyy sanan ja
sakramenttien
kautta lippuna, tuollaisena pelastusta
tuovana valkoisena lippuna, kunkin
yksilön edessä
niin kauan kuin kunkin armonaika
kestää. Mutta
sitten nostetaan kuoleman musta lippu,
ja se
merkitsee ijäistä kuolemaa sille,
joka ei ole valkosen
lipun turviin paennut. Mieti siis
tilaasi!

K. E. Salonen..

Jouluvirsi.

Me käymme, Jeesus, pienoises,
Nyt Betlehemiin seimelles;
Sa valon loistaa, mieliin suo,
Tien löytääksemme vuotees luo!

Me vastaas käymme laulaen,
Sun etees maahan langeten.
Autuuden koitto yö on se,
Kun Sinä synnyit, aarteemme.

Oi terve, taivaan valtias,
Maailmaan synkkään tultuas,
Miss ei oo vastassasi muu,
Kuin seinien pahnat, ristinpuu.

Ah Jeesus, kuinka harvat vaan
Tääll' ajatella tahtookaan,
Mit' Isän armo meille soi,
Kun Sinut kurjuuteemme toi.

Sä vedä, sielun ystävä,
Sun luokses meitä pieniä,
Me jotta kaikki uskossa
Rakastaisimme sinua.

Suo ett'ei meitä maailma
Liitosta kasteen horjuta,
Vaan että mieli pyrkisi
Vain Sinun, Sinun luoksesi.

Seisomme tässä katsellen
Sinua, Jeesus lapsonen,
Aut' että kerran kaikki me
Istuimes eessä seisomme.

Niin saamme silloin taivaassa
Pyhäisi kanssa riemuita,
Sinulle, Jeesus, laulaen
Kiitosta lailla enkelten.

H. A. Brorson (tanskalainen)
Suomentanut V. Kantele.

